
	诇讗 讬讟诪讗 讗驻讬' 注讜砖讛 驻住讞讜 讙专讬讚讗 讜讗''转 诪讛讬讻讗 驻砖讬讟讗 诇讬讛 讗诪专转 诇讗 讬讟诪讗 讜讬''诇 讻讚驻讬专砖''讬 讚诇讗 讗转讬 注砖讛 砖讗讬谉 讘讜 讻专转 讻讟讜诪讗转 拽专讜讘讬诐 讜讬讚讞讛 注砖讛 砖讬砖 讘讜 讻专转 讻讙讜谉 注讜砖讛 驻住讞 讜讙诐 诪讬诇讛 砖讬讬讱 讘讛 讻专转 讜讗''转 讛转诐 讚驻专讬讱 注诇 诪注砖讛 讚讬讜住祝 讛讻讛谉 诪谞''诇 [诇转诇诪讜讚讗] 讚讛讻讗 诪讬讬专讬 讘注讜砖讛 驻住讞讜 诇讞讜讚 讜讬''诇 诪讚诇讗 讻讬讬诇 讙讘讬 注讜砖讛 驻住讞讜 讻诪讜 讙讘讬 讗讞专讬诐 诪讬 砖讛讬讛 谞讝讬专 讜讻讛谉 讛讚讬讜讟 讚诪注讬拽专讗 谞拽讟 谞讝讬专 诇讞讜讚 讜讗讞''讻 谞讝讬专 讜讻讛谉 讛讚讬讜讟 讜讻讜' 讜讗''转 诪谞讗 诇讬讛 (诇转诇诪讜讚讗) 讚讛讗讬 拽专讗 讘注讜砖讛 驻住讞讜 讜诇诪讜诇 讗转 讘谞讜 讛讗 拽专讗 讻转讬讘 讘谞讝讬专 讜讬''诇 讗诐 讗讬谞讜 注谞讬谉 讘谞讝讬专 讚讛讗 讻转讬讘讬 驻住讜拽讬诐 讗讞专讬诐 讚诪讟诪讗 讘诪转 诪爪讜讛 转谞讛讜 注谞讬谉 诇讛讜诇讱 诇砖讞讜讟 驻住讞讜 讜讻讜'. 讜讛砖专 诪拽讜爪讬 诪讬讬砖讘 驻讬专砖''讬 讚诪讬讬专讬 讛讻讗 讚讬砖 讘讜 讻诇 讛拽讚讜砖讜转 讛诇诇讜 讻讜' 讜诪''诪 驻专讬讱 讛转诐 讙讘讬 讬讜住祝 讛讻讛谉 讚注''讻 讗祝 讘注讜砖讛 驻住讞 讙专讬讚讗 讗讬谞讜 专砖讗讬 诇讟诪讗 讚讗讬 住''讚 注讜砖讛 驻住讞 诪讟诪讗 诇拽专讜讘讬诐. 讜诇讗讞讜转讜 诇诪讛 诇讬 诇诪讬诪专 讚诪讟诪讗 诇诪转 诪爪讜讛 讻讬讜谉 讚诪讟诪讗 诇拽专讜讘讬诐 讗诇诪讗 注讜砖讛 驻住讞讜 讗讬谞讜 诪注诇讛 注诇讬讜 砖讜诐 讞讜诪专讗 讟驻讬 讗''讻 驻砖讬讟讗 讚诪讟诪讗 诇诪转 诪爪讜讛 讜讻讬 转讬诪讗 诪讻诇 诪拽讜诐 爪专讬讱 拽专讗 讚诪讟诪讗 诇诪转 诪爪讜讛 诪驻谞讬 砖讬砖 讘讜 讙' 拽讚讜砖讜转 谞讝讬专 讜讻讛谉 讜注讜砖讛 驻住讞 讜诇注讜诇诐 讗讬诪讗 诇讱 讚注讜砖讛 驻住讞 讙专讬讚讗 诪讟诪讗 诇拽专讜讘讬诐 诇讗 讛讬讗 讚讛讗 讻讘专 砖诪注讬谞谉 诪诇讗讘讬讜 讜诇讗诪讜 讜诇讗讞讬讜 讚谞讝讬专 讜讻''讙 诇讗 诪讛谞讬 诪讬讚讬 诇诪转 诪爪讜讛 讗''讻 注''讻 拽专讗讬 诇讗 讗爪讟专讬讻讜 讗诇讗 诇诪注诇讛 讚驻住讞 讜诇诪讛 诇讬 驻砖讬讟讗 讚讗讬 诪讟诪讗 诇拽专讜讘讬诐 讻''砖 诇诪转 诪爪讜讛 讜讗注''讙 讚讗爪讟专讬讱 拽专讗 讚诇讗诪讜 诇讻讛谉 讛讚讬讜讟 讜谞讝讬专 讚诪讟诪讗 诇诪转 诪爪讜讛 讗注''讙 讚讻转讘 拽专讗 讚诪讟诪讗 诇拽专讜讘讬诐 讜讗爪讟专讬讱 拽专讗 砖讛谉 讘' 拽讚讜砖讜转 讗注''讙 讚砖诪注讬谞谉 讻讘专 讚诪注诇讛 讚谞讝讬专 诇讗 诪讛谞讬 诪讬讚讬 诇诪转 诪爪讜讛 诪诇讗讘讬讜 讛''诪 讻讛谉 讚拽讚讜砖转讜 拽讚讜砖转 注讜诇诐 讜诪砖讜诐 讛讻讬 讬砖 诇谞讜 诇讜诪专 讻讬 讬砖 诇讜 砖转讬 拽讚讜砖讜转 讚讟驻讬 拽讚讜砖讛 讜诇讻讱 讗爪讟专讬讱 拽专讗 讗讘诇 注讜砖讛 驻住讞 砖拽讚讜砖转讜 诇驻讬 砖注讛 讗诐 讗转讛 诪转讬专 诇讜 诇拽专讜讘讬诐 讛''讛 诇诪转 诪爪讜讛 诪讻''砖 讚诪讗讬 讞讝讬转 诇讬转谉 诇讜 拽讚讜砖讛 讟驻讬 讙讘讬 诪转 诪爪讜讛 讬讜转专 诪谉 讛拽专讜讘讬诐. 讗''谞 讬砖 诇驻专砖 讘拽讜爪专 讛讘专讬讬转讗 诪讚转谞讬讗 讙专讬讚讗 注诇 讬砖专讗诇 谞讝讬专 讜讗讞''讻 谞讝讬专 讜讻讛谉 讛讚讬讜讟 讜讗讞''讻 谞讝讬专 讜讻''讙 讜讗''讻 诪住讘专讗 讬砖 诇谞讜 诇讜诪专 (讻讬 讬砖) 讚讗讬谞讜 诪讟诪讗 诇拽专讜讘讬诐 讻诪讜 谞讝讬专 讜讻诇讛讜 讗讬谞讱 讜讚讜拽 诪注爪诪讱: 砖讘 讜讗诇 转注砖讛 砖讗谞讬. 讜讗''转 谞讝讬专 讜讻''讙 拽讜诐 注砖讛 讛讜讗 讚讬讟诪讗 诇诪转 讜转讬专抓 专砖''讬 讚拽专讗 讙诇讬 诇谉 讚诇讗讜 讚诇讗 讬讟诪讗 诇讗 谞讗诪专 讙讘讬 诪转 诪爪讜讛 讜诇讗 谞讛讬专讗 讚讗''讻 讻诇 诪拽讜诐 讚讗诪专讬' 砖注砖讛 讚讜讞讛 诇''转 诇拽专讬 砖讘 讜讗诇 转注砖讛 讜讻讜' 讜讛讬讗讱 拽专讬 诇讬讛 讚讞讬讬讛 讗讬诪讗 砖讗讬谞讜 讚讞讬讬讛 讚讛转诐 诇讗 谞讗诪专 讛诇讗讜 讜注讜讚 讚讛讗 诪讬诇讛 讜转诪讬讚 讜驻住讞 讚讚讞讜 砖讘转 讻讚讗诪专讬谞谉 驻专拽 讗诇讜 讚讘专讬诐 (驻住讞讬诐 讚祝 住讟:) 讗诇诪讗 诪拽专讬 砖驻讬专 讚讞讬讬讛. 讗诇讗 谞专讗讛 讚诪谞讝讬专 诇讗 讙诪专讬谞谉 讚诪讛 诇谞讝讬专 砖讻谉 讬砖谞讜 讘砖讗诇讛 讜讻谉 诪讻讛谉 诪讛 诇讻讛谉 砖讻谉 诇讗讜 砖讗讬谞讜 砖讜讛 讘讻诇: 讝讬转讬诐 砖讻讘砖谉 讘讟专驻讬讛谉 讟讛讜专讬诐. 驻讬专砖 讛拽讜谞讟专住 讻讬讜谉 讚讻讘砖谉 讘拽讚专讛 讘讟诇讬诐 诪转讜专转 讬讚 诇讛讘讬讗 讟讜诪讗讛 讜诇讗 谞讛讬专讗 讚讗''讻 诪讗讬 讛讗讬 讚拽讗诪专 注诇讛 砖诇讗 谞讻讘砖讜 讗诇讗 诇诪专讗讛 诪讛 谞转讬谞转 讟注诐 讬砖 讚讘讟诇讬谞讛讜 诪转讜专转 讬讚 诇讻讱 谞专讗讛 诇驻专砖 讚讟讛讜专讬诐 诪砖讜诐 讚讗讜转谉 注诇讬谉 诇讗 讞砖讬讘讬 讗讜讻诇 砖讗讬谞谉 专讗讜讬讬谉 诇讗讻讬诇讛 讗诇讗 注''讬 讗讜转讛 讻讘讬砖讛 讘拽讚专讛 砖诇讗 谞讻讘砖讜 讗诇讗 诇诪专讗讛 讻诇讜诪专 诪讛 砖讻讘砖 讛注诇讬谉 注诪讛谉 诇讗 讻讘砖谉 讗诇讗 诇讛专讗讜转 砖讛讝讬转讬诐 谞讗讬诐 讜讞讚砖讬诐 讜诪砖讜诐 讛讻讬 讟讛讜专讬诐. 讗讘诇 讻讘砖谉 诇讛讬讜转 专讗讜讬讬谉 诇讗讻讬诇讛 诪砖注讛 砖讬讛讜 诪转讜拽谞讬谉 诇专讗讬讬转 讗讻讬诇讛 讟诪讗讬诐: 转诇讬住专 诪转讬讘转讗. 讬砖 诪驻专砖讬谉 转诇讬住专 讬砖讬讘讜转 讬砖 讘谞讜 讜拽讟谞讬诐 驻讟讜专讬谉 诪拽''砖. 驻讬专砖 讛拽讜谞讟专住 拽讟谉 砖讛讙讬注 诇讞谞讜讱 讜诇讗 谞讛讬专讗 讚讛讗 驻' 诇讜诇讘 讛讙讝讜诇 (住讜讻讛 讚祝 诪讘.) 讗诪专讬' 拽讟谉 讛讬讜讚注 诇砖诪讜专 转驻讬诇讬谉 讗讘讬讜 讞讬讬讘 诇拽谞讜转 诇讜 转驻讬诇讬谉 讗诇诪讗 讻砖讛讙讬注 诇讞谞讜讱 讚砖讬讬讻讬 讘讬讛 转驻讬诇讬谉 讞讬讬讘 讘转驻讬诇讬谉 讜讘拽''砖 谞诪讬 讬砖 诇讞讬讬讘讜 讬讜转专 诪住转诪讗 诪讚讗砖讻讞谉 讛转诐 拽讟谉 讛讬讜讚注 诇讚讘专 讗讘讬讜 诪诇诪讚讜 转讜专讛 讜驻住讜拽 专讗砖讜谉 砖诇 拽''砖 讜谞专讗讛 诇专''转 讚诪讬讬专讬 讘拽讟谉 砖诇讗 讛讙讬注 诇讞谞讜讱 讜诪讬讛讜 住讬驻讗 讚拽转谞讬 讜讞讬讬讘讬谉 讘转驻诇讛 讛讬讛 专''讬 专''诇 讚诪讬讬专讬 讘拽讟谉 砖讛讙讬注 诇讞谞讜讱 讚讗讬 诇讗 讛讙讬注 诇讗 讛讜讜 诇讛讜 诇讞讬讬讘讜 讘转驻诇讛 讜诇讗 谞讛讬专讗 讚讗诐 讻谉 诇讗 讛讜讜 诇讛讜 拽讟谞讬诐 讚讜诪讬讗 讚谞砖讬诐 讜注讘讚讬诐 砖驻讟讜专讬诐 讘讻诇 注谞讬谉 讜拽讟谞讬诐 讗讬谞诐 驻讟讜专讬诐 讗诇讗 讘砖诇讗 讛讙讬注 讜讗讬谉 讬讜讚注 诇砖诪讜专 转驻讬诇讬讜 讜驻讬' 专''转 讚讜讚讗讬 讗讬讬专讬 讛讻诇 讘拽讟谉 砖诇讗 讛讙讬注 诇讞谞讜讱 讜讞讬讬讘讬谉 讚住讬驻讗 拽讗讬 讗谞砖讬诐 讜注讘讚讬诐 诇讞讜讚 讗讘诇 拽讟谞讬诐 驻讟讜专讬诐 诪讻诇 讜讻诇 讻讬讜谉 讚诇讗 讛讙讬注 诇讞谞讜讱 讜讗''转 讗''讻 讗诪讗讬 转谞讗 拽讟谞讬诐 讘讛讚讬 谞砖讬诐 讜注讘讚讬诐 讻讬讜谉 讚讗讬谉 砖讜讬谉 讻讚驻专讬砖讬转 讜讬''诇 讚讻谉 讚专讱 讛转谞讗 诇砖谞讜转 讬讞讚 谞砖讬诐 讜注讘讚讬诐 讜拽讟谞讬诐 砖诇讗 讛讙讬注讜 诇讞谞讜讱 讻诪讜 谞砖讬诐 讜注讘讚讬诐 讜拽讟谞讬诐 驻讟讜专讬诐 诪住讜讻讛 (住讜讻讛 讚祝 讻讞.):





专讘 谞住讬诐 讙讗讜谉

讛讗 讘专讬讬转讗 讗讛讗 拽专讗 拽讬讬诪讗 讚讗讝讛专 讘讬讛 专讞诪谞讗 诇谞讝讬专 诪诇讬讟诪讗 讻讚讻转讬讘 (讘诪讚讘专 讜壮:讝壮) 诇讗讘讬讜 讜诇讗诪讜 诇讗讞讬讜 讜诇讗讞讜转讜 诇讗 讬讟诪讗 讝讛 砖讚讘专 讛讻转讜讘 讘讻诇 讗诇讜 讛拽专讜讘讬谉 爪专讬讱 讛讬讛 讛讚讘专 诇讛讝讻讬专 讗转 讻讜诇诐 砖讗讬 讗驻砖专 砖讬讝讻讬专 讚讘专 砖讗讬谉 讘讜 转诇诪讜讚 讻讚讻转讬讘 (讚讘专讬诐 诇讘) 讻讬 诇讗 讚讘专 专拽 讛讜讗 诪讻诐 讜讗讬谉 诇谞讜 讚专讱 诇讬讚注 诇讗讬讝讛 转诇诪讜讚 谞讻转讘讜 讻讜诇诐 讗诇讗 诪拽讘诇转 讛讞讻诪讬诐 讝"诇 诇驻讬 砖讗诐 讘讗谞讜 诇注讬讬谉 讘讛诐 诪讚专讱 讚注转谞讜 讛讬讛 注讜诇讛 注诇 诇讘谞讜 讻讬 讘讛讝讻讬专讜 讗转 讛讗讘 砖诪注诇转讜 诇诪注诇讛 诪讻讜诇诐 讜讛讗诐 注诐 讛讘谞讬诐 讞讬讬讘讬诐 讘讻讘讜讚讜 诇讗 讛讬讛 爪专讬讱 诇讛讝讻讬专 讗转 讛砖讗专 讜讛讬讬谞讜 讗讜诪专讬诐 讗诐 讛讝讛讬专 讛讻转讜讘 诪诇讬讟诪讗 诇讗讘 砖讛讜讗 注讚讬祝 诪讻讜诇诐 讻诇 砖讻谉 诇砖讗专 拽专讜讘讬谉 砖讛诐 驻讞讜转讬谉 诪诪谞讜 讜诇讗 讛讬讬谞讜 讬讜讚注讬谉 诪讛 爪讜专讱 讛讬讛 诇讜 诇讛讝讻讬专 讛讗诐 讜讛讗讞 讜讛讗讞讜转 注讚 砖砖诪注谞讜 拽讘诇讛 砖诇 讞讻诪讬诐 砖讘讬专专讜诐 讜驻讬专砖讜诐 讜讗诪专讜 讻讬 诇讗讘讬讜 讜诇讗诪讜 爪专讬讱 讛讚讘专 诇讛讝讻讬专 讗转 砖谞讬讛诐 砖讗诐 讛讬讛 诪讝讻讬专 讗转 讗讞讚 诪讛谉 诇讗 讛讬讬谞讜 诇诪讚讬谉 诪诪谞讜 讞讘专讜 诇驻讬 砖讻诇 讗讞讚 诪讛诐 讬砖 诇讜 诪注诇讛 诪讬讜讞讚转 诇讜 讜讗讬谞讛 讻讞讘专讜 砖讛讗讘 注讚讬祝 诪谉 讛讗诐 砖讘谞讜 诪讬讜讞住 讗讞专讬讜 讜诇讗 讗讞专 讛讗诐 讜讛讗诐 讬砖 诇讛 讬转专讜谉 注诇 讛讗讘 诪驻谞讬 砖讛讬讗 讜讚讗讬 讗诪讜 讜讗讘讬讜 讗讬谞讜 讜讚讗讬 讗诇讗 讞讝拽讛 砖讗驻砖专 砖转讝谞讛 讗诪讜 讜转讛专 诇讝谞讜谞讬诐 讜讬讛讬讛 讝讛 讛讘谉 诪讗讬砖 讗讞专 讝讜诇转讬 讘注诇讛 讜诇驻讬讻讱 讛讜爪专讱 诇讜诪专 诇讗讘讬讜 讜诇讗诪讜 讜讗讬转讗 讘诪住讻转 谞讝讬专 讘驻专拽 讻讛谉 讙讚讜诇 讜谞讝讬专 讗讬谞谉 诪讟诪讗讬谉 诇拽专讜讘讬讛谉 (讚祝 诪讟) 诇讗讘讬讜 讜诇讗诪讜 诇诪讛 诇讬 爪专讬讻讗 讚讗讬 讻转讘 专讞诪谞讗 讗讘讬讜 讛讜讛 讗诪讬谞讗 讛讬讬谞讜 讟注诪讗 讚诇讗 诪讬讟诪讗 诇讬讛 诪砖讜诐 讚讞讝拽讛 讘注诇诪讗 讛讜讗 讗讘诇 讗诪讜 (讛讬讗) 讚讜讚讗讬 讬诇讚转讬讛 诇讬讟诪讗 诇讛 讜讗讬 讻转讘 专讞诪谞讗 讗诪讜 讛讜讛 讗诪讬谞讗 讗诪讜 讛讬讗 讚诇讗 诪讬讟诪讬 诇讛 讚诇讗 讗讝讬诇 讝专注讛 讘转专讛 讗讘诇 讗讘讬讜 讻讬讜谉 讚讗诪专 专讞诪谞讗 (讘诪讚讘专 讗壮:讘壮) 诇诪砖驻讞讜转诐 讜诇讘讬转 讗讘讜转诐 讗讬诪讗 诇讬讟诪讬 诇讬讛 拽诪"诇 讜注讜讚 讗诪专讜 (砖诐 讚祝 诪讞) 讗诐 讛讜爪专讱 诇讜诪专 讗讘讬讜 讜讗诪讜 诇诪讛 讛讝讻讬专 注讜讚 讗转 讗讞讬讜 讜讛诇讗 讗讬谉 爪专讬讱 诇讛讝讻讬专讜 诪驻谞讬 砖讛讜讗 谞诇诪讚 诪讗讘讬讜 讜讗诪讜 讝讛 砖讛讝讻讬专 讗转 讗讞讬讜 诇讗 诇爪讜专讱 注爪诪讜 谞讗诪专 讗诇讗 诇诇诪讚 注诇 诪转 诪爪讜讛 砖讗讬谉 诇讜 拽讜讘专讬谉 谞讗诪专 砖诪讜转专 诇谞讝讬专 诇讛讟诪讗 诇讜 讜诇讛转注住拽 讘拽讘讜专转讜 讻讚转谞讬讗 诇讗讞讬讜 讗讬谞讜 诪讬讟诪讗 讗讘诇 诪讟诪讗 诇诪转 诪爪讜讛 讜谞砖转讬讬专讛 注讚讬讬谉 讗讞讜转讜 讜砖讗诇谞讜 注诇讬讛 诇诪讛 讛讜爪专讱 讛讻转讜讘 注讜讚 诇讛讝讻讬专讛 讜诇讗讞讜转讜 诪讛 转诇诪讜讚 讜讛砖讘谞讜 讻讬 讛讜爪专讱 诇讛讝讻讬专讛 诇诇诪讜讚 诪诪谞讛 转讜住驻转 转诇诪讜讚 砖讛谞讝讬专 讗驻讬' 讗诐 讛讬讛 讛讜诇讱 诇注砖讜转 诪爪讜讛 讜谞讝讚诪谉 诇讜 诪转 诪爪讜讛 砖讬谞讬讞 讗转 讛诪爪讜讛 砖讛讬讛 住讜讘专 诇注砖讜转讛 讜讬讟诪讗 诇诪转 诪爪讜讛 讜讬转注住拽 讘讜 注讚 砖讬拽讘专谞讜 讜诇驻讬讻讱 讛讝讻讬专 讛讻转讜讘 讗转 讗讞讜转讜 讻讬 讻砖讛讝讻讬专 讗讞讬讜 诇诪讚谞讜 讻讬 讛谞讝讬专 诪讟诪讗 诇诪转 诪爪讜讛 讘讝诪谉 砖讗讬谞讜 诪转注住拽 诇诪爪讜讛 讗讞专转 讜讛讜爪专讻谞讜 注讜讚 诇讬讚注 讗诐 讘讝诪谉 讻砖讛讜讗 注讜住拽 讘诪爪讜讛 讬谞讬讞谞讛 讜讬转注住拽 讘诪转 诪爪讜讛 讗诐 诇讗讜 讗转讗 讜诇讗讞讜转讜 诇诇诪讚 讻讬 诪转 诪爪讜讛 拽讜讚诐 讻诪讜 砖讗诪专讜 讛专讬 砖讛讬讛 讛讜诇讱 诇砖讞讜讟 讗转 驻住讞讜 讜诇诪讜诇 讗转 讘谞讜 讻讜' 转"诇 讜诇讗讞讜转讜 诇讗讞讜转讜 讛讜讗 讚讗讬谞讜 诪讬讟诪讗 讗讘诇 诪讬讟诪讗 诇诪转 诪爪讜讛 讜讚专砖讬谞谉 诇讬讛 转讜 讘讚专讱 讗讞专转 诇讗讘讬讜 诇讗讘讬讜 讛讜讗 讚讗讬谞讜 诪讬讟诪讗 讗讘诇 诪讬讟诪讗 诇诪转 诪爪讜讛 讜诇讗诪讜 砖讗诐 讛讬讛 讻讛谉 讜讛讜讗 谞讝讬专 诇讗诪讜 诇讗诪讜 讗讬谞讜 诪讬讟诪讗 讗讘诇 诪讬讟诪讗 诇诪转 诪爪讜讛 诇讗讞讬讜 砖讗诐 讛讬讛 讻讛谉 讙讚讜诇 讜讛讜讗 谞讝讬专 诇讗讞讬讜 讗讬谞讜 诪讟诪讗 讗讘诇 诪讟诪讗 诇诪转 诪爪讜讛 讜诇讗讞讜转讜 诪讛 转诇诪讜讚 诇讜诪专 讛专讬 砖讛讬讛 讛讜诇讱 诇砖讞讜讟 驻住讞讜 讜诇诪讜诇 讗转 讘谞讜 讻讜' 诪讻诇 诪拽讜诐 讜诇讗讞讜转讜 讘讗 诇诇诪讚谞讜 诪讛 砖讻讘专 讛讝讻专谞讜:




讜讗讬诇讜 专讘 讬讛讜讚讛 讻讬 诪讟讬 讙讘讬 讛讗砖讛 砖讻讜讘砖转 讬专拽 讘拽讚专讛. 讝讜 讛诪砖谞讛 讘转讞诇转 驻专拽 砖谞讬 讚诪住讻转 讟讛专讜转.





专砖讘"讗

砖讘 讜讗诇 转注砖讛 砖讗谞讬. 讜讗诐 转讗诪专 讜讛讗 讚讞讬 诪转 诪爪讜讛 诇讗讜 讚讻讛谉 讜谞讝讬专. 讬砖 诇讜诪专 讚讛讛讜讗 诇讗 讘讟讜诇 诇讗 转注砖讛 讛讜讗, 讚诇讗 谞讗诪专 诇讗讜 讚讟讜诪讗讛 诪注讜诇诐 讙讘讬 诪转 诪爪讜讛. 讗讘诇 讛讻讗 讙讘讬 驻住讞 讛讗 讗讬转讬讛 诇注砖讛 讚驻住讞 诇诪讚讞讬 注砖讛 讚拽专讜讘讬诐, 讜讗驻讬诇讜 讛讻讬 诇注砖讛 讚诪转 诪爪讜讛 诇讗 讚讞讬, 讗诇诪讗 诪砖讜诐 讻讘讜讚 讛讘专讬讜转 讚讗诇讬诐 讛讜讗. 讜讗讬谞讜 诪讞讜讜专 砖讛专讬 转诪讬讚 讜驻住讞 拽讗诪专 讘驻住讞讬诐 (住讟, 讘) 讗诇讜 讚讘专讬诐 讚讜讞讬谉 讗转 讛砖讘转, 讗祝 注诇 驻讬 砖诇讗 诪爪讬谞讜 诪注讜诇诐 砖讗住专讛 讗讜转谉 讛转讜专讛 讘砖讘转. 讗诇讗 讬砖 诇讜诪专 讚诪讻讛谉 讜谞讝讬专 诇讗 诪爪讬 驻专讬讱, 讚讗讬 诪讻讛谉 讗讬讻讗 诇诪讬诪专 砖讗谞讬 讛转诐           讚诇讗讜 砖讗讬谞讜 砖讜讛 讘讻诇 讛讜讗. 讜讗讬 诪谞讝讬专 砖讗谞讬 谞讝讬专 讚讗讬转讬讛 讘砖讗诇讛. 讜讬砖 谞讜住讞讗讜转 讚诪拽砖讬 讘讛讚讬讗 诪讻讛谉 讙讚讜诇 讜诪驻专拽 诇讬讛 诪砖讜诐 讚诇讗讜 砖讗讬谞讜 砖讜讛 讘讻诇 讛讜讗.



 诪转谞讬': 谞砖讬诐 讜注讘讚讬诐 讜拽讟谞讬诐 驻讟讜专讬谉 诪拽专讬讗转 砖诪注 讜诪谉 讛转驻讬诇讬谉. 讜讟注诪讗 讚谞砖讬诐 讜注讘讚讬诐, 诪砖讜诐 讚拽专讬讗转 砖诪注 讜转驻讬诇讬谉 讛讜讜 诪爪讜转 注砖讛 砖讛讝诪谉 讙专诪讗. 讜讛讜讗 讛讚讬谉 讘讻诇 砖讗专 诪爪讜转 砖讛讝诪谉 讙专诪讗, 讗诇讗 诪砖讜诐 讚讗讬讬专讬 诇注讬诇 讘驻讟讜专 拽专讬讗转 砖诪注 讘注讜住拽讬诐 讘诪转 转谞讗 讛讻讗 拽专讬讗转 砖诪注. 讜诪砖讜诐 讚讘驻专砖转 砖诪注 讗讬讻转讘讛 诪爪讜转 转驻讬诇讬谉 谞拽讟 诇讬讛 谞诪讬 讘讛讚讛, 讜讞讬讬讘讬谉 讘转驻诇讛 讜诪讝讜讝讛 讜讘专讻转 讛诪讝讜谉 诪砖讜诐 讚转驻诇讛 讘讗讛 讗讞专 拽专讬讗转 砖诪注 谞拽讟 谞诪讬 转驻诇讛, 讜诪讝讜讝讛 讜讘专讻转 讛诪讝讜谉 讚讻转讬讘讬 讘拽专讬讗转 砖诪注, 诪讝讜讝讛 讚讻转讬讘 (讚讘专讬诐 讜, 讟) 讜讻转讘转诐 注诇 诪讝讜讝讜转 讘讬转讱 讜讘砖注专讬讱, 讜讘专讻转 讛诪讝讜谉 诪讚讻转讬讘 讘讬讛 (砖诐 讬讗, 讟讜) 讜谞转转讬 注砖讘 讘砖讚讱 诇讘讛诪转讱 讜讗讻诇转 讜砖讘注转.
讜拽讟谉 砖驻讟讜专 诪拽专讬讗转 砖诪注 讜诪谉 讛转驻讬诇讬谉, 驻讬专砖 专砖"讬 讝"诇: 讗驻讬诇讜 拽讟谉 砖讛讙讬注 诇讞讬谞讜讱, 讜讟注诪讗 讚拽专讬讗转 砖诪注 诪驻谞讬 砖讗讬谉 讝诪谞讜 讗专讜讱 讻诇 讻讱 讜讛讜讗 讗讬谞讜 诪爪讜讬 讗爪诇 讗讘讬讜 讘讻诇 注转 砖讬专讙讬诇讛讜 诇讻讱, 讜转驻讬诇讬谉 诪驻谞讬 砖讗讬谞讜 讬讜讚注 诇砖诪讜专 转驻诇讬讜 砖诇讗 讬驻讬讞 讘讛谉. 讜谞专讗讛 砖讛讝拽讬拽讜 诇专讘谞讜 讝"诇 诇驻专砖 讻谉 讚讗讬 讘砖诇讗 讛讙讬注 诇讞讬谞讜讱 诪讗讬 砖谞讗 讛谞讬, 讗驻讬诇讜 诪讻诇 诪爪讜转 讛讗诪讜专讜转 讘转讜专讛 讜讗驻讬诇讜 诪谉 讛转驻诇讛 谞诪讬 驻讟讜专. 讜诪讻诇 诪拽讜诐 讗讬谉 驻讬专讜砖讜 诪讞讜讜专, 讚讗讬 讘砖讛讙讬注 诇讞讬谞讜讱 讗讘讬讜 拽讜谞讛 诇讜 转驻讬诇讬谉 讻讚讗诪专讬谞谉 讘住讜讻讛 (诪讘, 讗) 拽讟谉 讛讬讜讚注 诇砖诪讜专 转驻诇讬讜 讗讘讬讜 诪谞讬讞 诇讜 转驻讬诇讬谉. 讜讬砖 诇转专抓 讚讛讻讗 谞诪讬 讘住转诐 转讬谞讜拽 砖讗讬谞讜 讬讜讚注 诇砖诪讜专 转驻诇讬讜, 讜讛讬讬谞讜 讚拽转谞讬 讛转诐 讬讜讚注 诇砖诪讜专 转驻诇讬讜 讛讗 讘住转诐 转讬谞讜拽讜转 讗祝 注诇 驻讬 砖讛讜讗 讻讘谉 转砖注 讻讘谉 注砖专 讗诐 诇讗 专讗讬谞讜讛讜 讝专讬讝 讜谞讝讛专 讘驻谞讬 注爪诪讜 诇讗.
讜专"转 讝"诇 驻讬专砖讛 讘砖诇讗 讛讙讬注 诇讞讬谞讜讱, 讜讞讬讬讘讬谉 讘转驻诇讛 讜讘专讻转 讛诪讝讜谉 诇讗讜 讗拽讟谞讬诐 拽讗讬, 讗诇讗 讗谞砖讬诐 讜注讘讚讬诐. 讜讛谞讬 讚谞拽讟 讛讻讗 讻讘专 讻转讘转讬 讚诪砖讜诐 讚讗讬讬专讬 讘拽专讬讗转 砖诪注 砖讻转讜讘 讘讜 转驻讬诇讬谉 讜诪讝讜讝讜转 谞拽讟 诇讛讜 讜讛讜讗 讛讚讬谉 诇砖讗专 讛诪爪讜转 讘拽讟谉 砖讛讜讗 驻讟讜专 讻诇 砖诇讗 讛讙讬注 诇讞讬谞讜讱. 讜诪讻诇 诪拽讜诐 诪砖讜诐 讚讗讬讻讗 讗讞专讬谞讬 讚拽讟谉 讞讬讬讘 讘讛谉 讗驻讬诇讜 拽讜讚诐 砖讛讙讬注 诇讞讬谞讜讱 讻讙讜谉 住讜讻讛  讚讗诪专讬谞谉 (住讜讻讛 讻讞, 讗) 拽讟谉 砖讗讬谞讜 爪专讬讱 诇讗诪讜 讞讬讬讘 讘住讜讻讛, 拽转谞讬 讛讻讗 讚讘讗诇讜 驻讟讜专.





专讬讟讘"讗

讗诪专 诇讬讛 专讘 驻驻讗 诇讗讘讬讬 诪讗讬 砖谞讗 诇拽诪讗讬 讚讗讬转专讞讬砖 诇讛讜 谞讬住讗 讜讻讜'. 讜讛讗讬 诪讬诇转讗 谞拽讟 讛讻讗 诪砖讜诐 住讜驻讛 诪注砖讛 讚专讘 讗讚讗 砖诪爪讜讛 诇驻砖讜讟 讻诇讗讬诐 讘砖讜拽:





讛诪讗讬专讬

讬讚讜转 讛讗讜讻诇讬诐 诪讘讬讗讜转 讟讜诪讗讛 诇讗讜讻诇讬诐 专"诇 砖讗诐 谞讟诪讗转 讛讬讚 谞讟诪讗 讛讗讜讻诇 讘讗讜转讛 讟讜诪讗讛 注爪诪讛 讻讗诇讜 谞讙注讛 讘讗讜讻诇, 讜讗诐 谞讻讘砖 讘讞讜诪抓 讗讜 谞砖诇拽 讘诪讬诐 讛讬讚 注诐 讛讗讜讻诇 讛讜讗讬诇 讜讗讬谞讛 专讗讜讬讛 诇讗讞讜讝 讘讛 注讜讚 讘讟诇讛 诇讛 诪转讜专转 讬讚 讜诇讗 谞讟诪讗 讛讗讜讻诇 讘讟讜诪讗转讛 讗诇讗 诪转讜专转 诪讙注 讛专讗砖讜谉 诇砖谞讬 讜讻谉 讻诇诐 注诇 讛住讚专, 讜讛讬专拽 讘讬转 讬讚 砖诇讜 讛拽诇讞, 讜讛讝讬转讬诐 讘讬转 讬讚 砖诇讛诐 讛注诇讬诐, 讜讗诐 讻谉 讻诇 砖讛讗砖讛 讻讜讘砖转 讬专拽 讘拽讚专讛 讗讜 讝讬转讬诐 砖讻讘砖谉 讘讟专驻讬讛谉 讜谞讙注讛 讟讜诪讗讛 讘拽诇讞 砖诇 讬专拽 讗讜 讘注诇讛 砖诇 讝讬转 诇讗 谞讟诪讗 讛讗讜讻诇 讘讟讜诪讗转 讛讬讚, 讜讬砖 诪驻专砖讬诐 砖讻讘砖谉 讘讟专驻讬讛谉 砖讗讬谉 讛注诇讬诐 谞讜转谞讬诐 讟讜诪讗讛 讻诇诇 诇讝讬转讬诐 讗祝 诪专讗砖讜谉 诇砖谞讬 诪驻谞讬 砖讗讬谞讜 诇讗 讬讚 讜诇讗 讗讜讻诇 讜讛讜讗 砖讗诪专讜 讘诪住讻转 注讜拽爪讬谉 (诪砖谞讛, 注讜拽爪讬谉 讘,聽讗) 砖讗讬谉 讛注诇讬诐 谞拽专讗讬诐 讬讚 讻诇诇, 讜讻谉 讙讚讜诇讬 讛诪讞讘专讬诐 谞专讗讛 砖驻讬专砖讜 讝讜 砖诇 讻讜讘砖转 讬专拽 讘讚专讱 讝讛 砖讗诐 讛讬转讛 讛拽讚专讛 诪诇讗讛 讻讘砖讬谉 讜讬爪讗 注诇讛 讞讜抓 诇拽讚专讛 讜谞讙注 专讗砖讜谉 讘注诇讛 砖讞讜转 诇拽讚专讛 讘诪拽讜诐 讛谞讙讜讘, 讗注"驻 砖讬砖 讘注诇讛 讻讘讬爪讛 讛讜讗 讟诪讗 讜讛讻诇 讟讛讜讗 讞讝专 诇拽讚专讛 讟诪讗 讗转 讛诪砖拽讬谉 砖讘讛 讜谞讟诪讗讛 讛拽讚专讛 讜讻诇 讛讻讘砖讬诐, 讜讗诐 谞讙注 讘注诇讛 砖讞讜抓 诇拽讚专讛 讜讛讬讛 讘讜 诪砖拽讛 讗诐 讬砖 讘注诇讛 讻讘讬爪讛 讛讻诇 讟诪讗 砖讛注诇讛 诪讟诪讗 诪砖拽讬诐 砖注诇讬讜 讜讛诪砖拽讛 诪讟诪讗 讻诇 诪砖拽讬诐 砖讘拽讚专讛 讜讛拽讚专讛:



讛诪砖谞讛 讛专讘讬注讬转 谞砖讬诐 讜注讘讚讬诐 讜拽讟谞讬诐 讜讻讜' 讻讜谞转 讛诪砖谞讛 诇讘讗专 讛讞诇拽 讛砖谞讬 专"诇 讛驻讟讜专讬诐 诪爪讚 注爪诪谉 专"诇 诪爪讚 砖讗讬谞诐 诪讞讜讬讬讘讬诐 讘讚讘专 讜讗诪专讜 注诇 讝讛 谞砖讬诐 讜注讘讚讬诐 讜拽讟谞讬诐 驻讟讜专讬诐 诪拽"砖 讜诪谉 讛转驻诇讬谉 讜讟注诐 讛讚讘专 砖讛专讬 拽"砖 诪爪讜转 注砖讛 砖讛讝诪谉 讙专诪讗 谞砖讬诐 驻讟讜专讜转 讜讛讜爪专讱 诇诇诪讚讛 讘拽"砖 诪驻谞讬 砖诪爪讚 砖讬砖 讘讛 诪诇讻讜转 砖诪讬诐 专"诇 讬讬讞讜讚 讛砖诐 讛讬讬转讬 住讘讜专 诇讞讬讬讘讛 讜讻谉 讘注讘讚讬诐 讻谞注谞讬诐 砖诪诇讜 讜讟讘诇讜 诇砖诐 注讘讚讜转 砖讛诐 注诇 诪讚专讙讛 讗讞转 注诐 讛谞砖讬诐 讜讻谉 讛讚讬谉 讘转驻诇讬谉 讬砖 诇讛诐 讝诪谉 拽讘讜注 砖诇讬诇讛 讜砖讘转 讗讬谞讜 讝诪谉 转驻诇讬谉, 讜讻谉 讛讚讬谉 讘讻诇 诪爪讜转 注砖讛 砖讛讝诪谉 讙专诪讗 讗诇讗 讚讗讙讘 拽"砖 谞拽讟谞讬讛讜 诇转驻诇讬谉 讚砖讬讬讻讬 讘讛讚讛, 讜讻谉 砖讛讬讬转讬 住讘讜专 诇讞讬讬讘谉 诪讛讬专砖 转驻诇讬谉 诇诪讝讜讝讛 讜讻谉 讘讞讬讜讘 讚谞拽讟 转驻诇讛 讜诪讝讜讝讛 诪讛讗讬 讟注诪讗 讛讜讗 砖讛诪讝讜讝讛 谞讝讻专转 讘驻专砖转 砖诪注 注诐 讛转驻讬诇讬谉 讜转驻诇讛 谞诪讬 讘讛讚讬 拽"砖 砖讬讬讻讗 讜讘专讻转 讛诪讝讜谉 讚谞拽讟 诪砖讜诐 讚讘驻专砖讛 砖谞讬讛 讻转讬讘 讜讗讻诇转 讜砖讘注转, 讜拽讟谞讬诐 讬砖 砖驻讬专砖讜 讘讜 讗驻讬诇讜 讛讙讬注 诇讞谞讜讱 讜谞专讗讛 诇讬 诇驻专砖 砖讛谉 驻讟讜专讬谉 诪谉 讛讚讬谉 讗讘诇 诪讻诇 诪拽讜诐 诪转讜专转 讞谞讜讱 讗讚诐 讞讬讬讘 诇讞谞讻谉 讘讻诇讛 讜讘讘专讻讜转讬讛 讜砖诇讗 讛讙讬注 诇讞谞讜讱 讻诇 砖讬讜讚注 诇讚讘专 诪讞谞讻讜 讘驻住讜拽 专讗砖讜谉 讻诪讜 砖讘讬讗专谞讜 讘住讜祝 诇讜诇讘 讛讙讝讜诇.
讜诪讛 砖讗诪专讜 讜讞讬讬讘讬诐 讘诪讝讜讝讛 讜转驻诇讛 讜讘专讻转 讛诪讝讜谉 诇讗 注诇 讛拽讟谞讬诐 讛讜讗 讞讜讝专 诇讜诪专 讻谉 讗诇讗 注诇 谞砖讬诐 讜注讘讚讬诐 讜讟注诐 讛讚讘专 砖讛专讬 诪讝讜讝讛 讜讘专讻转 讛诪讝讜谉 讗讬谉 诇讛诐 讝诪谉 讬讚讜注 讜讻诇 诪爪讜转 注砖讛 砖诇讗 讛讝诪谉 讙专诪讗 谞砖讬诐 讞讬讬讘讜转 讜讛讜讗 讛讚讬谉 讘注讘讚讬诐.
讜转驻诇讛 讬砖 砖驻专砖讜 讛讟注诐 诪驻谞讬 砖讛转驻诇讛 诪爪讜转 注砖讛 诪谉 讛转讜专讛 讜拽讘讬注讜转 讝诪谞讬诐 砖诇讛 诪讚讘专讬 住讜驻专讬诐 讗讘诇 诪谉 讛转讜专讛 讗讬谉 诇讛 讝诪谉 拽讘讜注 讜讛诇讻讱 谞砖讬诐 讞讬讬讘讜转 讜讬砖 砖驻专砖讜 砖讗祝 讛转驻诇讛 注爪诪讛 讗讬谞讛 诪谉 讛转讜专讛 讗诇讗 诪讚讘专讬 住讜驻专讬诐 讜讗讞专 砖讙讜祝 讛诪爪讜讛 诪讚讘专讬 住讜驻专讬诐 讜讛诐 讛诐 砖谞转谞讜 诇讛 讝诪谉 拽讘讜注 讛讬讛 诇谞讜 诇驻讟讜专 讗转 讛谞砖讬诐 讗诇讗 讟注诐 讛讚讘专 驻专砖讜讛讜 讘讬专讜砖诇诪讬 讻讚讬 砖讬讛讗 讻诇 讗讞讚 讜讗讞讚 诪讘拽砖 专讞诪讬诐 注诇 注爪诪讜, 讬砖 砖驻专砖讜 诪砖谞讛 讝讜 拽讟谞讬诐 讛讗诪讜专讬诐 讘讛 讘注谞讬谉 讗讞专 讜讝讛 谞专讗讛 诇讬 讬讜转专, 讜诪驻谞讬 讝讛 谞专讗讛 诇讬 砖讻转讘讜 讙讚讜诇讬 讛诪讞讘专讬诐 讚专讱 驻住拽 砖诪诇诪讚讬诐 讗转 讛拽讟谞讬诐 诇拽专讜转讛 讘注讜谞转讛 讜诇讘专讱 诇驻谞讬讛 讜诇讗讞专讬讛 讻讚讬 诇讞谞讻谉 讘诪爪讜转:



讜讬砖 诪驻专砖讬诐 讘诪讛 砖讗诪专讜 讜讞讬讬讘讬诐 讘转驻诇讛 讗祝 注诇 讛拽讟谞讬诐 讜讟注诐 讛讞诇讜拽 砖讘讬谞讛 讜讘讬谉 拽"砖 讛讜讗 砖拽"砖 讗讬谉 讝诪谞讛 讗专讜讱 讜讗讬谉 讛讘谉 诪爪讜讬 讗爪诇 讗讘讬讜 讘砖注转讛 讗讘诇 转驻诇讛 讝诪谞讛 讗专讜讱 讜转驻诇讬谉 砖讛讜讗 驻讟讜专 诪驻谞讬 砖讗讬谞讜 讬讜讚注 诇砖诪讜专 转驻诇讬讜 讘谞拽讬讜转 砖诇讗 诇讬砖谉 讘讛诐 讜砖诇讗 诇讬讻谞住 讘讛诐 诇讘讬转 讛讻谞住转 讗注"驻 砖讛讙讬注 诇讞谞讜讱 诇拽爪转 讚讘专讬诐, 砖讛讞谞讜讱 讞诇讜拽 诇讛专讘讛 诪讬谞讬诐 讻诇 讗讞讚 诇驻讬 注谞讬谞讜 讻诪讜 砖讘讬讗专谞讜 讘专讗砖讜谉 砖诇 讞讙讬讙讛, 讜讘讘专讻转 讛诪讝讜谉 砖讛讜讗 讞讬讬讘 诪转讜专转 讞谞讜讱 讗祝 讛讬讗 诪驻谞讬 砖讘砖注转 讗讻讬诇讛 诪爪讜讬 讛讜讗 讗爪诇 讗讘讬讜, 讛讗 诪讝讜讝讛 诪讬讛讗 诇讗讜 讗拽讟谞讬诐 拽讗讬, 讜讗讞专讜谞讬 讛专讘谞讬诐 驻讬专砖讜 拽讟谞讬诐 砖讘诪砖谞转谞讜 讘砖诇讗 讛讙讬注讜 诇讞谞讜讱 讜讞讬讬讘讬谉 诇讗 诇拽讟谞讬诐 拽讗讬 讜注讬拽专 讛讚讘专讬诐 讚拽讟谞讬诐 讚诪转谞讬' 讜砖讙专 诇讬砖谉 讛讜讗 砖讗祝 讘讛讙讬注 诇讞谞讜讱 讞讬讬讘讬诐 讛专讬 讗讬谉 讛讞讬讜讘 讗诇讗 注诇 讗讘讬讛诐 讗诇讗 讗讙讘 谞砖讬诐 讜注讘讚讬诐 谞拽讟 拽讟谞讬诐, 讝讛讜 讘讬讗讜专 讛诪砖谞讛 讜讻谉 讛诇讻讛, 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:





转讜住驻讜转 专讗"砖

砖讘 讜讗诇 转注砖讛 砖讗谞讬. 驻专砖"讬 讜诪讟讜诪讗讛 讙讜驻讬讛 砖讛讜转专讛 诇讻讛谉 讜诇谞讝讬专 诇讬讟诪讗 诇诪"诪 讚诇讗讜 砖讘 讜讗诇 转注砖讛 讛讜讗 讛讬讬谞讜 讟注诪讗 讚诇讗 讙诪专讬谞谉 诪讬谞讛 讚讛转诐 诇讗讜 讚讻讘讜讚 讛讘专讬讜转 讚讜讞讛 诇讗 转注砖讛 讚讬讚讛 讚诪注讬拽专讗 讻讬 讻转讬讘 诇讗 转注砖讛 诇讗讜 注诇 诪转 诪爪讜讛 谞讻转讘 讗讘诇 讛砖讘转 讗讘讬讚讛 讜驻住讞 诇讻诇 讬砖专讗诇 谞讗诪专讜 讜讗爪诇 讻讘讜讚 讛讘专讬讜转 谞转谞讜 诇讬讚讞讜转. 讜诇讗 谞讛讬专讗 砖讛专讬 讘转诪讬讚 讜驻住讞 砖讚讜讞讬谉 砖讘转 拽转谞讬 讘驻专拽 讗诇讜 讚讘专讬诐 [讚祝 住"讟:] 讚讜讞讬谉 讗转 讛砖讘转 讜拽专讬 诇讬讛 讚讞讬' 讗注"驻 砖诇讗 讗住专转谉 转讜专讛 诪注讜诇诐 讘砖讘转, 讜讬"诇 讚诇讗 讬诇驻讬谞谉 诪谞讝讬专 讜讻讛谉 讚讘讻诇 讞讚 诪讬谞讬讬讛讜 讬砖 爪讚 拽讜诇讗 讚诪讛 诇谞讝讬专 砖讻谉 讬砖谞讜 讘砖讗诇' 讜诪讛 诇讻讛"讙 砖讻谉 诇讗讜 砖讗讬谞讜 砖讜讛 讘讻诇 讛讬诇讻讱 讻诇 讗讞讚 诪讛谉 拽诇 讛讜讗 讜谞讚讞讛 诪驻谞讬 讻讘讜讚 讛讘专讬讜转 讜诇讗 砖讬讬讱 讛讻讗 诇诪讬诇祝 诪讘讬谞讬讬讛讜:



砖讘 讜讗诇 转注砖讛 砖讗谞讬. 讜讗"转 讜讛讗 讗诪专讬谞谉 讘驻' 砖讘讜注转 讛注讚讜转 [讚祝 诇'.] 讛讗讬 爪讜专讘讗 诪专讘谞谉 讚讬讚注 住讛讚讜转讗 诇讗 诇讬讝诇 拽诪讬 讚讬讬谞讗 讚讝讜讟专 诪讬谞讬讛 讜讛"诪 讘诪诪讜谞讗 讗讘诇 讘讗讬住讜专讗 讗讬谉 讞讻诪讛 讜讗讬谉 转讘讜谞讛 讜讙讜' 讗诇诪讗 讗驻讬诇讜 讘砖讘 讜讗诇 转注砖讛 诇讗 讚讞讬谞谉 讗讬住讜专讗 诪驻谞讬 讻讘讜讚 讛讘专讬讜转, 讜讬"诇 讚砖讗谞讬 讛讻讗 讙讘讬 诪转 诪爪讜讛 砖讙谞讗讬 讙讚讜诇 讛讜讗 砖讛诪转 讬讛讗 诪讜讟诇 讘讘讝讬讜谉 讛讬诇讻讱 讚讞讬谞谉 讗驻讬诇讜 讗讬住讜专讗, 讜讛讗讬 讚诪讚诪讬 诇讬讛 转诇诪讜讚讗 诇诪讜爪讗 讻诇讗讬诐 讘讘讙讚讜 诇驻讬 砖讙诐 讝讛 讙谞讗讬 讙讚讜诇 砖讗讬谉 诇讱 诪转讜注讘 讜诪砖讜拽抓 讬讜转专 诪诪讬 砖诪讛诇讱 注专讜诐 讘砖讜拽, 讜讛讗讬 讚驻专讬讱 讛讻讗 诪讛砖讘转 讗讘讬讚讛 诪讻"砖 驻专讬讱 讚讗注"驻 砖讗讬谉 讻讗谉 讙谞讗讬 讻"讻 讚讞讬 诇讛砖讘转 讗讘讬讚讛, 讗"谞 讛讛讬讗 讚砖讘讜注讜转 讗诐 诇讗 讬诇讱 诇讛注讬讚 转注砖讛 讛注讘讬专讛 注诇 讬讚讜 砖讬转讬专讜 讗砖转 讗讬砖 讛讬诇讻讱 讬砖 诇讜 诇讬诇讱 讚讗讬谉 讞讻诪讛 讗讘诇 讛讱 讚砖诪注转讬谉 讗讬谉 砖讜诐 注讘讬专讛 谞注砖讬转 注诇 讬讚讜 讗诇讗 讛讜讬 砖讘 讜讗诇 转注砖讛, 讗讘诇 诇讘讬砖转 讻诇讗讬诐 讻诇 讝诪谉 砖诇讜讘砖讜 讛讜讬 诪注砖讛:



讛讗砖讛 砖讛讬转讛 讻讜讘砖转 讬专拽 讘拽讚专讛. 诪砖谞讛 讛讬讗 讘驻"讘 讚讟讛专讜转 讜诪砖谞讛 讗专讜讻讛 讛讬讗 讜讗讬谉 诇驻专砖讛 讻讗谉:



讝讬转讬诐 砖讻讘砖谉 讘讟专驻讬讛谉 讟讛讜专讬诐. 诪砖谞讛 讛讬讗 讘驻"讘 讚注讜拽爪讬谉 讜讻讱 讛讬讗 砖谞讜讬讛 讝讬转讬诐 砖讻讘砖谉 讘讟专驻讬讛谉 讟讛讜专讬谉 诇驻讬 砖诇讗 讻讘砖谉 讗诇讗 诇诪专讗讛, 驻讬' 砖讬讛讗 谞专讗讛 讛讝讬转讬诐 诇讞讬诐 讜讞讚砖讬诐 讻砖讻讘砖 讛注诇讬谉 注诪讛诐 讜诪砖讜诐 讛讻讬 讟讛讜专讬谉 讜讗诐 谞讙注 讘注诇讬谉 诇讗 谞讟诪讗讜 讛讝讬转讬诐 讜讗讬谉 注诇讬讛诐 诇讗 转讜专转 讬讚 讜诇讗 转讜专转 砖讜诪专:



讜讗谞谉 爪讜讜讞讬谉 讜诇讗 讗砖讙讞 讘谉. 讘转注谞讬转 讘驻专拽讗 讚讞住讬讚讬 拽讗诪专 讗诇讗 诪讛 讬注砖讜 驻专谞住讬 讛讚讜专 砖讗讬谉 讚讜专谉 讬驻讛:



讜讬转讬讘 讗砖注专讬 讚讟讘讬诇讛. 讛讗 讚讗诪专 讘注专讘讬 驻住讞讬诐 [讚祝 拽讬"讗 注"讗] 讛讗讬 诪讗谉 讚驻讙注 讘谞砖讬 讘注讬讚谉 讚住诇拽讬 诪讟讘讬诇转谉 讗讬 讗讬讛讬 拽讚诪讗 讜诪砖诪砖讗 讗讞讝讗 诇讬讛 诇讚讬讚讬讛 专讜讞 讝谞讜谞讬诐, 讛讬讬谞讜 讘驻讜讙注 讘讛谉 讗讘诇 讛讻讗 讛讬讛 讬讜砖讘 讘诪拽讜诐 讗讞讚, 讗"谞 讛转诐 诪讬讬专讬 讻砖注讜诇讛 诪谉 讛谞讛专 注 注专讜诪讛:



诪转谞讬' 谞砖讬诐 讜注讘讚讬诐 讜拽讟谞讬诐 驻讟讜专讬谉 诪拽"砖. 驻专砖"讬 讘拽讟谉 砖讛讙讬注 诇讞讬谞讜讱 讗讬讬专讬, 讜诪"诪 驻讟讜专 讛讜讗 诪拽"砖 诇驻讬 砖讗讬谞讜 (讬讜讚注) 诪爪讜讬 讗爪诇 讗讘讬讜 讘注转 拽"砖 讜诪转驻讬诇讬谉 诇驻讬 砖讗讬谞讜 讬讜讚注 诇砖诪讜专 讙讜驻讜, 讜诇讗 谞讛讬专讗 诇专"转 讚讛讗 讗诪专讬谞谉 讘驻专拽 诇讜诇讘 讛讙讝讜诇 [讚祝 诪"讘 注"讘] 拽讟谉 讛讬讜讚注 诇砖诪讜专 转驻讬诇讬讜 讗讘讬讜 诇讜拽讞 诇讜 转驻讬诇讬谉 讜讛讬讬谞讜 讞讬谞讜讱 讚讬讚讬讛 讗诇诪讗 讻砖讛讙讬注 诇讞讬谞讜讱 讞讬讬讘 讘转驻讬诇讬谉, 讜讻谉 讘拽"砖 讗诪专讬谞谉 拽讟谉 讛讬讜讚注 诇讚讘专 讗讘讬讜 诪诇诪讚讜 转讜专讛 讜诪驻专砖 诪讗讬 转讜专讛 驻住讜拽 专讗砖讜谉 砖诇 拽"砖, 讜驻专"转 讚讘诇讗 讛讙讬注 诇讞讬谞讜讱 讗讬讬专讬 讜讞讬讬讘讬谉 讚住讬驻讗 拽讗讬 讗谞砖讬诐 讜注讘讚讬诐 诇讞讜讚 讗讘诇 拽讟谞讬诐 驻讟讜专讬诐 诪讛讻诇 讻讬讜谉 讚诇讗 讛讙讬注讜 诇讞讬谞讜讱 讜讚专讱 讛转谞讗 诇砖谞讜转 讬讞讚 谞砖讬诐 讜注讘讚讬诐 讜拽讟谞讬诐 砖诇讗 讛讙讬注讜 诇讞讬谞讜讱 诇注谞讬谉 驻讟讜专 讜讙讘讬 住讜讻讛 谞诪讬 转谞讬讗 讛讻讬:





诪讛专砖"讗 - 讞讬讚讜砖讬 讛诇讻讜转

讘讗"讚 讬砖 诇谞讜 诇讜诪专 讻砖讬砖 诇讜 砖转讬 拽讚讜砖讜转 讻讜' 注诇 讻诇 讬砖专讗诇 谞讝讬专 讜讗讞"讻 谞讝讬专 讜讻讛谉 讛讚讬讜讟 讜讗讞"讻 谞讝讬专 讜讻"讙 讜讗诐 讻谉 讻讜' 讻爪"诇:


驻讬专砖"讬 讘讚"讛 砖讘 讻讜' 讗讘诇 诪注拽专 讻讜' 讛讬讬谞讜 讟注诪讗 讚诇讗 讙诪专讬谞谉 讻讜' 讻爪"诇:


转讜住' 讘讚"讛 讜拽讟谞讬诐 驻讟讜专讬诐 讻讜' 讜讞讬讬讘讬谉 讘转驻诇讛 讛讬讛 专"讬 专"诇 讻讜' 讜诇讗 谞讛讬专讗 讚讗"讻 诇讗 讛"诇 拽讟谞讬诐 讚讜诪讬讗 讻讜' 注讻"诇 讚讻讬讜谉 讚讘讬谉 驻讟讜专讬谉 讚专讬砖讗 讜讘讬谉 讞讬讬讘讬谉 讚住讬驻讗 讗讬讬专讬 讘拽讟谞讬诐 讗"讻 驻讟讜专讬谉 讚专讬砖讗 讘拽讟谞讬诐 诇讗 讛讜讛 讚讜诪讬讗 讻讜' 讜讻谉 讬砖 诇讛拽砖讜转 讘讞讬讬讘讬谉 讚住讬驻讗 讚诇讗 讛讜讛 拽讟谞讬诐 讚讜诪讬讗 讚谞砖讬诐 讜注讘讚讬诐 讚讞讬讬讘讬谉 讘讻诇 注谞讬谉 讜拽讟谞讬诐 讗讬谞谉 讞讬讬讘讬谉 讗诇讗 讘讛讙讬注讜 诇讞讬谞讜讱 讗讘诇 诇驻讬专"转 谞讬讞讗 讚诪转谞讬' 诇讗 讗讬讬专讬 讘拽讟谞讬诐 讗诇讗 讘诇讗 讛讙讬注讜 诇讞讬谞讜讱 讜讞讬讬讘讬谉 讚住讬驻讗 诇讗 拽讗讬 讗诇讗 讗谞砖讬诐 讜注讘讚讬诐 讛讜讛 砖驻讬专 拽讟谞讬诐 讚讜诪讬讗 讚谞砖讬诐 讜注讘讚讬诐 讘讻诇 注谞讬谉 讚诪讬讬专讬 讘讬讛 诪转谞讬' 讚讛讬讬谞讜 讘砖诇讗 讛讙讬注讜 诇讞讬谞讜讱 讗讘诇 讛讙讬注讜 诇讞讬谞讜讱 诇讗 讗讬讬专讬 诪转谞讬' 讻诇诇 讜讚专讱 讛转谞讗 诇砖谞讜转 拽讟谞讬诐 诇注谞讬谉 驻讟讜专 讘诇讗 讛讙讬注讜 诇讞讬谞讜讱 讙讘讬 谞砖讬诐 讜注讘讚讬诐 讻诪讜 讘住讜讻讛 讗讘诇 诇注谞讬谉 讞讬讜讘 讚讛讙讬注讜 诇讞讬谞讜讱 诇讗 诪爪讬谞讜 讚转谞讬 拽讟谞讬诐 讙讘讬 谞砖讬诐 讝讛讜 讛谞专讗讛 诪讻讜讜谞转 讚讘专讬讛诐 讜注讬讬谉 讘专讗"砖 讜讘诪专讚讻讬 讜拽"拽 讛"诇 诇讛拽砖讜转 诇驻讬专"讬 讚讞讬讬讘讬谉 讚住讬驻讗 讗讬讬专讬 谞诪讬 讘拽讟谞讬诐 讜讘讛讙讬注讜 诇讞讬谞讜讱 讗诪讗讬 拽转谞讬 诇讬讛 讙讘讬 转驻诇讛 讛"讛 讚讛"诪 诇诪转谞讬 讛讻讬 讙讘讬 拽"砖 讜转驻讬诇讬谉 讜讻谉 讙讘讬 转驻诇讛 讛"诪 诇诪转谞讬 驻讟讜专讬谉 讘诇讗 讛讙讬注讜 诇讞讬谞讜讱 讗讘诇 诇专"转 谞讬讞讗 讚诇讗 讗讬讬专讬 讻诇诇 讘住讬驻讗 讘拽讟谞讬诐 讜讚讜"拽:





诪讛专砖"讗 - 讞讬讚讜砖讬 讗讙讚讜转

讜讗谞谉 拽讗 诪转谞讬谞谉 讘注讜拽爪讬谉 讻讜'. 讚专讘 讬讜讚讗 讗讝讬诇 诇砖讬讟转讜 讚讗诪专 讘驻' 讛诪谞讬讞 (讘讘讗 拽诪讗 诇.) 诪讗谉 讚讘注讬 诇诪讛讜讬 讞住讬讚讗 诇拽讬讬诐 诪讬诇讬 讚谞讝讬拽讬谉 讜诪住讬讬诐 讜讗诪专 讜讗谞谉 拽讗 诪转谞讬谞谉 讘注讜拽爪讬谉 讬"讙 讻讜" 讚诪住讻转 注讜拽爪讬谉 讛讬讗 住讜驻讛 砖诇 砖"住 诪砖谞讛 讜注讬讬谉 诪"砖 讘讞讚讜砖讬谞讜 住讜祝 讛讜专讬讜转 砖砖讗诇讜 专"诪 讜专"谞 讗转 专"讙 讘注讜拽爪讬谉: 


讚讛讜转  诇讘讬砖讛 讻专讘诇转讗 讻讜'. 驻讬专讜砖 讘注专讜讱 讘讙讚 讗讚讜诐 讻讙讜谉 讻专讘诇转讗 讚转专谞讙讜诇讗 砖讗讬谉 讚专讱 讘谞讜转 讬砖专讗诇 诇讛转讻住讜转 讘讜 砖讛讜讗 驻专讬爪讜转 讜诪讘讬讗 诇讚讘专 注讘讬专讛 注讻"诇: 


诪转讜谉  诪转讜谉. 注驻讬专砖"讬 讜注讜讚 讬"诇 讚拽讗诪专 诇讛 讛讻讬 诇驻讬 砖砖诪讜讛 诇讛 讘讚讬谞讬 讬砖专讗诇 讚转谞谉 讘讛讞讜讘诇 (爪.) 驻专注 专讗砖 讛讗砖讛 讘砖讜拽 谞讜转谉 诇讛 讚' 诪讗讛 讝讜讝 讜诇讝讛 讗"诇 砖讙诐 砖讚讬谞讬谞讜 讻谉 诇讗砖转 讬砖专讗诇 讚讬砖 诇讛 讘讜砖转 诪转讜谉 诪转讜谉 砖讛讜讗 砖诐 讻讜转讬转 讚' 诪讗讜转 讝讜讝 砖讜讛 讘讜砖转讛 砖诇 专讗砖讛 驻专讜注讛 砖讛专讬 讚专讻谉 讘讻讱 讜拽"诇: 


讗诇  转拽专讬 注诇讬 注讬谉 讗诇讗 注讜诇讬 讻讜'. 诪驻讜专砖 讘驻' 讛驻讜注诇讬诐 讜驻' 讬砖 谞讜讞诇讬谉:





讞讻诪转 砖诇诪讛

讙诪专讗 讜讗谞谉 拽讗 诪转谞讬谞谉 砖讬转讗 讻讜' 讻讬 讛讜讛 砖诇讬祝 讞讚 诪住讗谞讬讛 讻讜' 讝专注讗 讚砖驻讬专讬 讻讜讜转讬 讻讜' 讻爪"诇:


专砖"讬 讘讚"讛 砖讘 讜讗诇 转注砖讛 讻讜' 谞转谞讜 诇讚讞讜转 注诇 讻专讞讱 讛讬讬谞讜 讚讚讞讬讬转谉 讗讬谞讛 讻讜' 讻爪"诇:


讘讚"讛 讛讗砖讛 讜讻讜' 注讜拽爪讬谉 讛住"讚:


讘讚"讛 讘转诇讬住专 讻讜' 讜讛讻讬 讗诪专讬谞谉 讻讜' 讻爪"诇:


讘讚"讛 讻专讘诇转讗 砖诐 诇讘讜砖 讞砖讜讘 讻讜' 谞"讘 讘注专讜讱 驻讬' 诪诇讘讜砖 讗讚讜诐 讻注讬谉 讻专讘诇转讗 讚转专谞讙讜诇讗 讜讗讬谉 讚专讱 讘谞讜转 讬砖专讗诇 诇讛转讻住讜转 讘讜 砖讛讜讗 驻专讬爪讜转 讜诪讘讬讗 诇讚讘专 注讘讬专讛 注讚 讻讗谉 讜诇驻讬专砖"讬 谞专讗讛 讘注讬谞讬 砖讛驻专讬爪讜转 讛讬讛 砖讛诇讻讛 讘诪诇讘讜砖 讞砖讜讘 诇砖讜拽 讘诇讗 讻住讜讬 住专讘诇 讜拽"诇:


讘讚"讛 诪转讜谉 诇砖讜谉 诪讗转谉 讛住"讚:


转讜住' 讘讚"讛 讗诪专转 诇讗 讻讜' 诪谞讗 诇讬讛 讚讛讻讗 诪讬讬专讬 讘注讜砖讛 讻讜' 讻讘专 讚诪注诇讛 讚谞讝讬专 讻讜' 讬砖 诇谞讜 诇讜诪专 讻讬 讬砖 讻讜' 讻爪"诇:





专砖"砖

转讜住' 讚"讛 砖讘 讜讗"转. 谞"诇 讚专砖"讬 讬讬砖讘 讘诪转拽 诇砖讜谞讜 拽讜砖讬讬转诐. 讜讛讜讗 讻讬讜谉 讚讗讬住讜专 讟讜诪讗讛 诇讗讞专 砖讻转讘 诇谞驻砖 诇讗 讬讟诪讗 诪讬讚 转讘专 诇讙讝讬讝讬讛 讜讻转讘 讻讬 讗诐 诇砖讗专讜 讻讜' 诇讻谉 讗诪专讬谞谉 讚讻诪讜 讚诇拽专讜讘讬诐 诇讗 谞讗住专 诪注讜诇诐 讻谉 诪讻诇 诪讛 砖谞讚讞讛 讗讬住讜专讜 讗诪专讬' 讚砖诐 诇讗 谞讗诪专 讛讗讬住讜专 讜讻谉 讘谞讝讬专 讻讬讜谉 讚讚专砖讬谞谉 诇讗讘讬讜 诇讚讬讜拽讗 讚讗讘诇 诪讟诪讗 讛讜讗 诇诪"诪 讛讜讬 讻讗诇讜 讻转讬讘 诪驻讜专砖 注诇 谞驻砖 诪转 诇"讬 讻讬 讗诐 诇诪"诪 讜专"诇 讚砖诐 诇讗 讗诪专转讬 诇讱 讗讬住讜专 讝讛. 讜讻诪讜 讻谉 谞讗诪专 讛讗 讚讚专砖讬谞谉 诇讗诪讜 诇注谞讬谉 讻讛谉 讜谞讝讬专 诇讚讬讜拽讗. 讜讛讜讛 讚讜诪讬讗 讚讟讜诪讗转 拽专讜讘讬诐:



专砖"讬 讚"讛 讘谞讝讬拽讬谉. 讗诇讗 讘转诇转讗 讘讘讬. 讛讜讗 讻诪讜 讚讛讗 讚讗诪专讬' 讘注"讙 讝' 讗' 讻讜诇讛 谞讝讬拽讬谉 讞讚讗 诪住讻转讗 讛讬讗 讚专"诇 讛转诇转讗 讘讘讬 诇讘讚. 讻讬 砖诐 讛诪住讻转讗 讚讙' 讘讘讬 讛讜讗 谞讝讬拽讬谉. 讻砖诐 讛住讚专 讜讻诪讜 讚讘住讚专 讟讛专讜转 讬砖 讙"讻 诪住讻转 讘砖诐 讝讛:



讙诪专讗 讗"诇 专讘谞谉 诇讗 拽诪住转驻讬 诪专 诪注讬谞讗 讘讬砖讗. 讛讗 讚诇讗 拽讗"诇 诪讬讛"专 讻讚诇注讬诇 讘专"讙 讛讬讬谞讜 讚专"讙 注"讻 讛讬讛 讬讜砖讘 住诪讜讱 诇讘讬转 讛讟讘讬诇讛 讻讬讜谉 讚讛讜专讛 诇讛谉 讛讻讬 讟讘讬诇讜 讜专讗讛 讗讜转谉 注专讜诪讜转 讗讘诇 专' 讬讜讞谞谉 讗"诇 讚讬转讬讘 诇讛诇讗讛 诪谉 讛诪拽讜讛 讗讜 讘注讬谞讬诐 注爪讜诪讜转. 讗讜 讙讘讬谞讬讛 讻住讜诐 (注' 讘"拽 拽讬"讝 讗') 讜诇讗 专讗谉 注专讜诪讜转. 讜注' 转讜住' 讘"诪 驻"讚 讗':





讛讙讛讜转 讬注讘"抓

转讜住' 讚状讛 讝讬转讬诐. 诪讛 谞转讬谞转 讟注诐 讻讜' 谞状讘 讻讱 讛讜讗 讛讟注诐. 讻诇讜诪专 砖讬讚讜注 砖诇讗 讻讘砖 注诇讬诐 讛诇诇讜 讗诇讗 诇诪专讗讛 讘诇讘讚. 砖讛专讬 讗讬谞谉 专讗讜讬谉 注讜讚 诇转砖诪讬砖 讗讞讬讝讛 诪砖讻讘砖谉. 诇驻讬讻讱 诇诪专讗讛 讘诇讻讚 讛讜讗 砖讻讘砖谉 讜讗讬谉 注诇讬讛诐 转讜专转 讬讚:





讘谉 讬讛讜讬讚注

拽址诪旨指讗值讬 讛植讜讜旨 拽指讗 诪址住职专值讬 谞址驻职砖讈址讬职讛讜旨 讗址拽职讚只砖旨讈址转 讛址砖旨讈值诐. 谞专讗讛 诇讬 讘住"讚 砖讗讬谉 讛拽讘"讛 注讜砖讛 谞住 讗诇讗 诇讛诪讜住专讬诐 谞驻砖诐, 讻讬 讬讚讜注 讗诐 注讜砖讬谉 诇讗讚诐 谞住 诪谞讻讬诐 诪讝讻讬讜转讬讜, 讜诇讻谉 讗诐 诪住专 注爪诪讜 注诇 拽讬讚讜砖 讛砖诐, 讝讛 讬讜专讛 砖讗讬谉 注讜诇诐 讛讝讛 讞砖讜讘讛 讘注讬谞讬讜 讻诇讜诐, 讜讙诐 讞讬讬讜 讘注讜诇诐 讛讝讛 讗讬谉 讘注讬谞讬讜 讻诇讜诐 讻谞讙讚 诪爪讜转讜 讬转讘专讱, 诇讻谉 讘讚讬谉 讛讜讗 砖诇讗 讬谞讻讛 诇讜 讛拽讘"讛 诪讝讻讬讜转讬讜 讘砖讘讬诇 讟讜讘讛 砖注砖讛 诇讜 讘谞住 讘注讜诇诐 讛讝讛, 讜讻诪讜 讛诪砖诇 砖讛讘讬讗 讘住驻专 讗讛诇 讬注拽讘 讘驻专砖转 驻讬谞讞住, 注诇 诪讗诪专 讘讚讬谉 讛讜讗 砖讬讟讜诇 砖讻专讜, 诇讘谉 讘讬转 砖讛讬讛 诪砖诪砖 讗爪诇 注砖讬专 讗讞讚 讘讞谞讜转 讜讻讜', 注讬讬谉 砖诐, 讜诪讗讞专 砖砖讜专转 讛讚讬谉 诪讞讬讬讘转 砖诇讗 讬驻住讬讚讜 讘注讘讜专 讟讜讘转 讛谞住 诪砖讻专 注讜诇诐 讛讘讗, 诇讻讱 讬注砖讛 诇讛诐 谞住讬诐, 诪讛 砖讗讬谉 讻谉 讗讜转诐 讚诇讗 诪住专讬 谞驻砖讬讬讛讜 讗讬谉 诇讛诐 讘讬专讜专 讝讛, 讜讗诐 讬注砖讛 诇讛诐 谞住 讬驻住讬讚讜 诪砖讻专 注讜诇诐 讛讘讗, 讚诪谞讻讬谉 诇讛诐 诪讝讻讬讜转诐, 诇讻讱 诇讗 讬注砖讛 诇讛诐 讻讚讬 砖诇讗 讬驻住讬讚讜. 讗讜 谞专讗讛 诇讬 讘住"讚 讚讛诪讜住专 注爪诪讜 注诇 拽讬讚讜砖 讛砖诐 讛专讬 讝讛 诪讬讞讚 讻诇 讚' 讗讜转讬讜转 砖诐 讛讜讬"讛 讘"讛, 诇讻讱 讬注砖讛 诇讛诐 谞住 砖讛讜讗 谞注砖讛 注诇 讬讚讬 讗讜转讬讜转 砖诐 讛讜讬"讛 讻谞讜讚注, 讜讗讜转诐 砖讗讬谉 诇讛诐 讬讞讜讚 讛讝讛 砖诇 讛砖诐, 讬转谞讛讙 注诪讛诐 讘讚专讱 讛讟讘注 砖讛讜讗 诪住驻专 砖诐 讗诇讛讬诐, 讜讘讝讛 讬讜讘谉 讘住"讚 (转讛讬诇讬诐 住' 讜') 谞指转址转指旨讛 诇执旨讬专值讗侄讬讱指 谞值旨住 诇职讛执转职谞讜止住值住 诪执驻职旨谞值讬 拽止砖侄讈讟 住侄诇指讛, 拽止砖侄讈讟 专讗砖讬 转讬讘讜转 拽讚讜砖转讱 砖诪讱 讟讜讘:



讞址讝职讬指讬讛旨 诇职讛址讛执讬讗 讻旨讜旨转执讬转 讚旨址讛植讜指转 诇职讘执讬砖讈址转 讻旨址专职讘旨址诇职转旨指讗 讘旨职砖讈讜旨拽指讗. 住指讘址专 讚旨职讘址转 讬执砖讉职专指讗值诇 讛执讬讗. 拽指诐 拽址专职注值讬讛旨 诪执讬谞指讛旨. 讬砖 诇讛拽砖讜转 诪谞讗 诇讬讛 讚诪住专 谞驻砖讬讛 讻讬讜谉 讚住讘专 讚讘转 讬砖专讗诇 讛讬讗? 讜谞专讗讛 诇讬 讘住"讚 讗祝 注诇 讙讘 讚住讘专 讻讱 诪讻诇 诪拽讜诐 诇讗 谞转讘专专 讝讛 讗爪诇讜, 讜注诇 讻诇 驻谞讬诐 讛讬讛 诇讜 诇讞讜砖 诇诪讬注讜讟讗 讗讜诇讬 谞讻专讬转 讛讬讗, 讗诇讗 讜讚讗讬 讻讱 讗诪专 讗讜转讜 爪讚讬拽 诪诪讛 谞驻砖讱, 讗诐 讛讬讗 讬砖专讗诇讬转 讟讜讘 讗谞讬 注讜砖讛, 讜讗诐 讛讬讗 谞讻专讬转 讜注诇 讝讛 讬转讞讬讬讘 诪诪讜谉, 讗讜 讬住讜专讬谉 砖诇 住讻谞讛, 讻砖讛讬讗 诪谉 谞砖讬 讛砖专讬诐 讗专讜讬讞 讘讝讛 砖讬转拽讚砖 砖诐 砖诪讬诐 注诇 讬讚讬, 讻讬 讛砖讜诪注讬谉 讬讗诪专讜 讻诪讛 讞专讚讬谉 讬砖专讗诇 注诇 诪爪讜转 砖诇讛诐, 砖讝讛 讛讞讻诐 谞转拽谞讗 讜讛讘讬讗 注爪诪讜 诇讬讚讬 住讻谞讛, 讜诇讗 讞砖 砖诪讗 讛讬讗 谞讻专讬转, 讜砖诪讗 讛讬讗 诪谞砖讬 讛砖专讬诐 砖讬转讞讬讬讘 讘讛 注讜谞砖 讙讚讜诇 讜注爪讜诐, 讜谞诪爪讗 讗谞讞谞讜 诇诪讬讚讬谉 砖诪住专 注爪诪讜 注诇 拽讬讚讜砖 讛砖诐.



诪指转讜旨谉 诪指转讜旨谉, 讗址专职讘旨址注 诪职讗指讛 讝讜旨讝值讬 砖讈址讜职讬指讗. 驻讬专讜砖 讘转诪讬讛, 讜谞专讗讛 诇讬 讘住"讚 诪讛 砖讻驻诇 砖诪讛, 诇讜诪专 诇讗 诪讘注讬讗 砖讗转 讘注爪诪讱 讗讬谞讛 砖讜讛 转' 讝讜讝, 讗诇讗 讗驻讬诇讜 讗诐 讗转 讻驻讜诇讛 讘砖转讬 谞砖讬诐 砖讬砖 讻讗谉 诪转讜谉 诪转讜谉, 讗驻讬诇讜 讛讻讬 转' 讝讜讝 砖讜讬讗 讘转诪讬讛.
讗讜 讬讜讘谉 讘住"讚 讻诪讜 砖讬砖 诪诇讻讜转 讘拽讚讜砖讛, 讻谉 讬砖 诪诇讻讜转 讘拽诇讬驻讛, 讝讛 诇注讜诪转 讝讛, 讜诇讝讛 砖讛讬讗 讘拽诇讬驻讛 拽讜专讗 讗讜转讛 诪转讜谉, 讻讬 讛讞砖讘讜谉 砖讜讛, 讜讛讜讗 讗讞专 砖诪住专 注爪诪讜 注诇 拽讬讚讜砖 讛砖诐, 讛诪讬转 诪诇讻讜转 讚拽诇讬驻讛 砖诇 讗讜转讜 讛讬讜诐, 讜诇讝讛 讗诪专 诪指转讜旨谉 诪指转讜旨谉, 驻讬专讜砖 诪指转讜旨谉 诪转讜谉 讛讗' 讛讬讗 专爪讜谞讜 诇讜诪专 诪讬转讛, 讜转讬讘转 诪转讜谉 讛讘' 讛讬讗 诪诇讻讜转 讚拽诇讬驻讛, 讜讝讛讜 诪转讜谉 诪转讜谉 专爪讜谞讜 诇讜诪专, 诪讛 砖谞注砖讛 讬讜诐 讝讛 诪讬转讛 诇诪转讜谉 讛讬讗 诪诇讻讜转 讚拽诇讬驻讛, 讛谞讛 讘讜讚讗讬 讚讘专 讝讛 讬拽专 讛讜讗 讜讗专讘注 诪讗讛 讝讜讝讬 砖讜讬讗, 讜诇讗 注诇 讞谞诐 谞转转讬 讛诪注讜转 砖诇 转' 讝讜讝.
讗讬 谞诪讬 讛讻讬 拽讗诪专 砖诐 砖诇讛 诪讜专讛 砖讗转谉 诇讛 讗专讘注 诪讗讛, 讻讬 诪转讜谉 讗讜转讬讜转 诪谞讜 转', 专爪讜谞讜 诇讜诪专 诪谞讜 转' 讝讜讝讬 诇讛, 讜讝讛讜 诪转讜谉 诪转讜谉 讻诇讜诪专, 诪谞讜 转' 诇诪转讜谉, 讬注谉 讻讬 讛讬讗 转' 讝讜讝讬 砖讜讬讗.



讜址讗址谞指谉 拽指讗 诪职爪址注植专执讬谞指谉 谞址驻职砖讈执讬谉 讜旨诪执爪职讜址讜讞 拽指讗 爪址讜职讞执讬谞指谉 讜职诇值讬转 讚旨职诪址砖讈职讙旨指讞 讘旨指谉. 讬砖 诇讛拽砖讜转 讛讜讛 诇讬讛 诇诪讬诪专 诪爪注专讬谞谉 谞驻砖讬谉 讜爪讜讜讞讬谞谉, 讜诇诪讛 讻驻诇 讛诇砖讜谉, 讜谞专讗讛 诇讬 讘住"讚 诪爪注专讬谞谉 谞驻砖讬谉 讘转注谞讬转, 讜诪爪讜讜讞 讘住诇讬讞讜转 讜注谞谞讜 讘砖讞专讬转, 讜爪讜讜讞讬谞谉 讘住诇讬讞讜转, 讜注谞谞讜 讘转驻诇转 诪谞讞讛.



专址讘 讙旨执讬讚职诇, 讛植讜指讛 专指讙执讬诇 讚旨址讛植讜指讛 拽指讗 讗指讝执讬诇 讜职讬指转执讬讘 讘旨职砖讈址注植专值讬 讟职讘执讬诇指讛. 诪拽砖讬诐, 讜讛诇讗 专讘讬 讬讜讞谞谉 拽讚讬诐 诇专讘 讙讬讚诇 讜讛讜讛 诇讬讛 诇诪讬诪专 讘专讬砖讗? 讜谞专讗讛 诇讬 讘住"讚 讚专讘 讙讬讚诇 讛讬讛 讘讘讘诇 砖砖诐 住讬讚专讜 转诇诪讜讚 讘讘诇讬, 讜诪讛 砖讛讬讛 注讜砖讛 讛诪讛 专讗讜 讘注讬谞讬讛诐, 讗讘诇 注讜讘讚讗 讚专讘讬 讬讜讞谞谉 谞讜讚注讛 诇讛诐 注诇 讬讚讬 讗讜专讞讬 讜驻专讞讬, 诇讻讱 讛讝讻讬专讜 诪注砖讛 讚专讘 讙讬讚诇 讘专讬砖讗, 讜诪讛 砖讗诪专 拽讗拽讬 讞讜讜专讬, 讛讗 讚讛讜爪专讱 诇讜诪专 讞讜讜专讬 讜诇讗 谞拽讬讟 拽讗拽讬 讘住转诐, 谞专讗讛 诇讬 讻讜谞转讜 诇讜诪专 讗驻讬诇讜 讛讬驻讬诐 砖讘讛诐 讗讬谉 讛讬讜驻讬 讜讛诇讜讘谉 砖讘讘砖专诐 驻讜注诇 讗爪诇讬 讛专讛讜专 专注, 讗诇讗 谞讚诪讛 讘注讬谞讬 讻讬讜驻讬 讜诇讜讘谉 砖讬砖 讘讗讜讜讝讬诐.



诇指讗 拽指讗 诪执住职转旨址驻执讬 诪址专 诪值注值讬谞指讗 讘旨执讬砖讈指讗? 讛讗 讚诇讗 讗诪专讜 诪讬爪专 讛专注 讻诪讜 砖讗诪专讜 诇专讘 讙讬讚诇, 讛转讬专讜抓 讛讜讗 驻砖讜讟 讻诪讜 砖转专爪讜 讛诪驻专砖讬诐 讝"诇, 讚专"讙 讛讬讛 诪讚讘专 注诪讛诐 讘注住拽讬 讟讘讬诇讛 讜诇讻讱 讬砖 讞砖砖 讬爪专 讛专注, 讗讘诇 专讘讬 讬讜讞谞谉 诇讗 讛讬讛 诪讚讘专 注诪讛诐 讜诇讗 讛讬讛 爪专讬讱 诇专讗讜转诐, 讜专拽 专讜爪讛 砖讛诐 讬专讗讜 讗讜转讜, 讜诇注讜诇诐 讛讜讗 讛讬讜 注讬谞讬讜 讻讘讜砖讬诐 讘讗专抓, 讜注讜住拽 讘转讜专转讜, 讜讝讛 讛讜讗 转讬专讜抓 驻砖讜讟, 讜讚诇讗 讻诪讜 砖讻转讘 讛专讬"祝 讝"诇. 诪讬讛讜 谞专讗讛 诇讬 讘住"讚 注讜讚, 讚专讘讬 讬讜讞谞谉 讞讬 砖谞讬诐 专讘讬诐 讬砖 讗讜诪专讬诐 讬讜转专 诪砖诇砖 诪讗讜转 砖谞讛, 讜讬砖 讗讜诪专讬诐 讬讜转专 诪谉 转' 诪讗讜转, 讜讗驻砖专 讛讬讛 注讜砖讛 讝讛 讘讝诪谉 砖讛讬讛 诪讜驻诇讙 讘讝拽谞讛 诪讗讚, 讜诇讻讱 诇讗 讛讜讛 诪住转驻讬 诪讬爪专 讛专注. 讜注讜讚 谞专讗讛 诇讬 讘住"讚 讚专讘讬 讬讜讞谞谉 讛讬讛 专讗砖 讬砖讬讘讛 讘讗专抓 讬砖专讗诇, 讜讻讜诇讛讜 专讘谞谉 砖讘诪拽讜诪讜 讞砖讬讘讬 转诇诪讬讚讬诐 砖诇讜, 诇讻讱 讗讬谞讜 诪砖讜专转 讚专讱 讗专抓 砖讬讗诪专讜 诇专讘诐 讻讱, 讗讘诇 专讘 讙讬讚诇, 讞讘讬专讬讜 讗诪专讜 诇讜 讻谉.





讘谞讬讛讜

讗指诪址专 诇职讛讜旨: 讗植谞指讗, 诪执讝旨址专职注指讗 讚旨职讬讜止住值祝 拽指讗 讗植转执讬谞指讗, 讚旨职诇指讗 砖讈指诇职讟指讗 讘旨值讬讛旨 注值讬谞指讗 讘旨执讬砖讈指讗. 谞"诇 讘住"讚 砖诐 砖讬诇讜讘 讛讜讬"讛 讗讚谞"讬 [91] 诪讙讬谉 注诇 讛讗讚诐 诪谉 注讬谉 讛专注. 讻讬 讛讜讗 诪住驻专 住讜讻讛 [91], 讻讬 讬讛讬讛 讘住讜讻讛 诇讛讙讬谉 诪砖专讘 讜砖诪砖, 讜诇讻谉 转讜诇讬谉 讗讜转讜 注诇 讟住 讻住祝 诇讬诇讚讬诐 拽讟谞讬诐 讘爪讜讗专诐. 讜诪住驻专 砖诐 讛砖讬诇讜讘 讛谞讝讻专 专诪讜讝 讘诪讬诇讜讬 讗讜转讬讜转 讬讜止住值祝 讻讝讛: 讬讜"讚 讜讬"讜 住诪"讱 驻"讛, 砖注讜诇讛 讻"讜 住"讛 [91], 讻诪谞讬谉 '住讜讻讛'. 讜讬讚讜注 讗讜转讬讜转 讛驻砖讜讟 讗讘讜转 讜讛诪讬诇讜讬 转讜诇讚讜转 讛驻砖讜讟, 讜诇讝"讗 诪执讝旨址专职注指讗 讚旨职讬讜止住值祝 拽指讗 讗植转执讬谞指讗, 专"诇 诪谉 讛诪讬诇讜讬 砖诇 砖诐 讬讜止住值祝 砖讛讜讗 诪住驻专 住讜讻讛, 讚旨职诇指讗 砖讈指诇职讟指讗 讘旨值讬讛旨 注值讬谞指讗 讘旨执讬砖讈指讗, 讻讬 讛讜讗 住讜讻讛 诇讛讙讬谉.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 专讘 讙讬讚诇 讛讜讛 专讙讬诇 讻讜' 讜讬转讬讘 讻讜'. 注讬' 转讜' 驻住讞讬诐 拽讬 注"讗 讚"讛 讛讗讬 诪讗谉:





讞讬讚讜砖讬 专讘讬 注拽讬讘讗 讗讬讙专

讙诪专讗, 砖讘 讜讗诇 转注砖讛 砖讗谞讬, [讜诪"讛 讛讛讜诇讱 诇砖讞讜讟 讗转 驻住讞讜 讜诇诪讜诇 讗转 讘谞讜 讜讗讬专注 诇讜 诪转 诪爪讜讛 诪讟诪讗 诇讜 诪砖讜诐 讙讚讜诇 讻讘讜讚 讛讘专讬讜转, 诪砖讜诐 讚讘讬讟讜诇 讛驻住讞 讜诪讬诇讛 讛讜讗 讘砖讘 讜讗"转, 讗讘诇 讘拽讜诐 讜注砖讛 讗讬谉 讻讘讜讚 讚讜讞讛 诇"转 砖讘转讜专讛]. 讛拽砖讛 专砖"讬 讝"诇 诪"诪 谞讬诇祝 诪谞讝讬专 讜诪讻讛"讙 讚诪讟诪讗 诇诪"诪, 讜砖诐 讛讜讬 拽讜诐 讜注砖讛, 讜转讬专爪讜 讘转讜住' 讚砖讗谞讬 谞讝讬专 砖讻谉 讬砖谞讜 讘砖讗诇讛, 讜砖讗谞讬 讻讛"讙 砖讻谉 诇讗讜 砖讗讬谞讜 砖讜讛 讘讻诇. 讜拽砖讛 诇讬 注诇 驻讬专讜砖诐, 讚讛讗 诇讚讘专讬讛诐 注"讻 驻专讻转 讛砖"住 专拽 诪诇砖讞讜讟 驻住讞讜, 讜住"诇 讚讛讘专讬讬转讗 讗转讬讗 讻诪"讚 谞砖讬诐 讘专讗砖讜谉 讞讜讘讛, 讜讛讜讬 砖讜讛 讘讻诇, 讗讘诇 诪诇诪讜诇 讘谞讜 讜讜讚讗讬 诇讬讻讗 拽讜砖讬讗 讚讛讗 讗讬谞讜 砖讜讛 讘讻诇, 讜诇驻"讝 拽砖讛 讛讗 诪讚拽转谞讬 讘讘专讬讬转讗 讜诇诪讜诇 讘谞讜 讬讻讜诇 诇讗 讬讟诪讗, 讛讗 讚诇讗 讬诇驻讬谞谉 诪讟讜诪讗转 讻讛谉, 讚诪讛 讚讗讬谞讜 砖讜讛 讘讻诇 谞讚讞讛 诪驻谞讬 讻讘讜讚 讛讘专讬讜转, 讛讬讬谞讜 诪砖讜诐 讚讞诪讜专 砖讛讜讗 诪爪讜讛 砖讘讻专转 讜讗"讻 讛讬讗 讙讜驻讛 转拽砖讛 诪谞"诇 讚讜诇讗讞讜转讜 讗转讬讗 诇讛讜诇讱 诇砖拽讜讟 驻住讞讜 讜诇诪讜诇 讘谞讜, 讜诇诇诪讜讚 诪谉 诇砖讞讜讟 驻住讞 讚讘砖讘 讜讗"转 讗祝 讚砖讜讛 讘讻诇 谞讚讞讛 诪驻谞讬 讻讘讜讚 讛讘专讬讜转, 讚诇诪讗 讛拽专讗 讗转讬讗 诇诇诪讜诇 讘谞讜 讜诪砖讜诐 讚讗讬谞讜 砖讜讛 讘讻诇, 讗讘诇 讘砖讜讛 讘讻诇 讬"诇 讚诇讗 诪讛谞讬 砖讘 讜讗"转. 讜诇砖讟转 专砖"讬 讘驻讬专讜砖 砖谞讬 讚诇诪讜诇 讛讬讬谞讜 诪砖讜诐 讚诪讬诇转 讝讻专讬诐 诪注讻讘转讜 诪诇讗讻讜诇 讘驻住讞, 讗"讻 诪讬讬专讬 讛讻诇 诪驻住讞, 讜讬"诇 讚诇诪讜诇 讘谞讜 讘注诇诪讗 诇"爪 拽专讗, 讚讬诇驻讬谞谉 诪讟讜诪讗转 讻讛谉, 讻讬讜谉 讚讗讬谞讜 砖讜讛 讘讻诇, 讗讘诇 诪讚讘专讬 转讜住' 注爪诪谉 讚"讛 讗诪专转, 谞专讗讛 诇讛讚讬讗 讚诪驻专砖讬诐 讻驻讬' 讗' 讚专砖"讬 讚诇诪讜诇 讘谞讜 讛讜讗 注谞讬谉 讘驻"注 拽砖讛, 注"讻 谞专讗讛 驻讬' 讘' 讚专砖"讬 讝"诇 注讬拽专:


讘转专"讬 讚"讛 转驻讬诇讛 讜讻讜', 讞讬讜讘讗 讚专讘谞谉 讛讜讗.
转诪讜讛 诇讬, 讛讗 讛讜讗 讗讬讘注讬' 讚诇讗 讗讬驻砖讟讗. 讗讬 谞砖讬诐 讞讬讬讘讜转 讘讘讛诪"讝 讚讗讜专讬讬转讗 讗讜 讚专讘谞谉, 讜专讜讘 驻讜住拽讬诐 驻住拽讜 讚讛讜讗 讚讗讜专讬讬转讗, 讛讬讬谞讜 讚住"诇 讚诪砖诪注 讚专讘讗 住"诇 讚讛讜讗 讚讗讜专讬讬转讗, 讗讘诇 讘讛讬驻讜讱 诇驻住讜拽 讚诪讚专讘谞谉 讛讜讗 诇讗 讬讚注转讬 诪拽讜诐 诇讝讛, 讜讛讜"诇 诇专讘讬谞讜 讬讜谞讛 诇诪谞拽讟 讚讛讜讬 住驻拽, 讚讛讗 谞"诪 讘讗讻诇讜 讻讚讬 砖讘讬注讛 讜诪住讜驻拽讬诐 讗诐 讘专讻讜 讘讛诪"讝, 讚讗诐 讛讜讗 讚专讘谞谉 讗"爪 诇讘专讱 诪住驻拽, 讜讗讜诇讬 讬"诇 讚讙诐 讗诐 讛讜讬 住驻拽 讗"爪 诇讘专讱 诪讟注诐 住"住. 住驻拽 讻讘专 讘专讻讜 讜住驻拽 讚讗讬谉 诪讞讜讬讘讜转 讻诇诇, 讜诇讙讘讬 讚专讘谞谉 住讙讬 讘讞讚 住驻拽 砖诪讗 讘专讻讜 讜讻转讘转讬 诪讝讛 讘砖"注 讗"讞 (住讬诪谉 拽驻讚) 讜爪"注:





驻谞讬 讬讛讜砖注

讘讙诪专讗 讜诇讬讙诪专 诪讬谞讛 砖讘 讜讗诇 转注砖讛 砖讗谞讬 讜驻专砖"讬 讚诪讛 砖讛讜转专讛 讟讜诪讗讛 诇讻讛谉 讜谞讝讬专 讗祝 注"讙 讚诇讗讜 砖讘 讜讗诇 转注砖讛 讛讜讗 讛转诐 诇讗讜 诪砖讜诐 讻讘讜讚 讛讘专讬讜转 讛讜讗 讚讚讞讬 讗诇讗 诪砖讜诐 讚讟讜诪讗讛 诇讗讜 注诇 诪转 诪爪讜讛 谞讻转讘讛 讻讜' 讜讛拽砖讜 讛转讜住' 注诇 驻讬专讜砖讜 讚讗"讻 讘讻诇 注砖讛 讚讚讞讬 诇讗 转注砖讛 谞讬诪讗 谞诪讬 讛讻讬. 讜诇注"讚 讚讻讜讜谞转 专砖"讬 讚讻讬讜谉 讚诪"诪 谞讻转讘 讘讛讗讬 拽专讗 讚讟讜诪讗讛 诪诪砖 讘讻讛谉 讛讚讬讜讟 诇讛转讬专讜 讘拽专讜讘讬诐 讜讘讻"讙 讜谞讝讬专 诇讗住讜专 讘拽专讜讘讬诐 讜诇讛转讬专 诪"诪 诪拽专讗 讚诇讗讘讬讜 讜诇讗诪讜 讗"讻 诪砖诪注 诇讛讚讬讗 讚讻诪讜 砖讛转讬专讛 讛转讜专讛 讘驻讬专讜砖 讘讻讛谉 讛讚讬讜讟 讘拽专讜讘讬诐 讚诇讗 拽讗讬 讛诇讗讜 讚讟讜诪讗讛 注诇讬讬讛讜 讚讻转讬讘 讻"讗 诇砖讗专讜 讜讗讚专讘讗 诪爪讜讛 诇讟诪讗讜 讛"讛 讘诪"诪 讘讻"讙 讜谞讝讬专 诪砖讗"讻 讘砖讗专 注砖讛 讚讚讞讬 诇讗 转注砖讛 诇讗 谞讗诪专讛 讛注砖讛 讗爪诇 讛诇"转 讜讗"讻 讛诇讗 转注砖讛 诇讻诇 讬砖专讗诇 谞讗诪专讛 讗诇讗 讚诪讬诇祝 讬诇驻讬谞谉 诪讻诇讗讬诐 讘爪讬爪讬转 讜讗"讻 砖驻讬专 砖讬讬讱 诇诪讙诪专 诪讬谞讬讛 砖讻诇 注砖讛 讚讜讞讛 诇讗 转注砖讛 讜讘讻讛"讙 讘诪讬诇讛 讜转诪讬讚 讜驻住讞 砖讛讘讬讗讜 讛转讜住' 讚讛注砖讛 诇讗 讻转讬讘 讙讘讬 讛诇讗 转注砖讛 讻谞"诇 讘讻讜讜谞转 专砖"讬. 讗诪谞诐 讘讗诪转 诇讗 讬讚注谞讗 诇诪讛 讛讜爪专讻讜 专砖"讬 讜转讜住' 诇讻诇 讝讛 讚讛讗 讘诇讗"讛 讬砖 诇驻专砖 讘驻砖讬讟讜转 讚诇讗 砖讬讬讱 诇诪讙诪专 诪讻"讙 讜谞讝讬专 讚讻讘讜讚 讛讘专讬讜转 讙专讬讚讗 诇讚讞讬 诇"转 砖诇 转讜专讛 讚砖讗谞讬 诪"诪 讚讗驻讬诇讜 讘诇讗 讻讘讜讚 讛讘专讬讜转 讗讬讻讗 诪"注 诇讛转注住拽 讘拽讘讜专转 讛诪转 讻讚讗讬转讗 讘专"驻 讜讘驻专拽 讛讬砖谉 讜诪拽专讗 诪诇讗 讛讜讗 讜讗"讻 谞讛讬 讚诇讗 讛讜讬 讗诇讬诐 讛讗讬 注砖讛 讙专讬讚讗 诇诪讚讞讬 讻诇 讛谞讱 讗讬住讜专讬 讚讻"讙 讜谞讝讬专 讗驻"讛 讻讬讜谉 讚讗讬讻讗 讻讘讜讚 讛讘专讬讜转 讘讛讚讬 讛讗讬 注砖讛 诪砖"讛 讗诇讬诐 讛讗讬 注砖讛 讚讻讘讜讚 讛讘专讬讜转 诇诪讚讞讬 讜诇驻"讝 注"讻 注讬拽专 讛拽讜砖讬讗 讚诪拽砖讛 讜诇讬讙诪专 诪讬谞讬讛 讛讬讬谞讜 诪驻住讞 讚讻讬讜谉 讚驻住讞 注砖讛 砖讬砖 讘讜 讻专转 讛讜讗 讜讗砖讻讞谉 讚讚讜讞讛 讻诪讛 注砖讛 讜诇"转 讚砖讘转 讚讗讬住讜专 住拽讬诇讛 讛讜讗 讜讗驻"讛 诪"诪 讚讜讞讛 讗讞 讛驻住讞 讗诇诪讗 讚讻讘讜讚 讛讘专讬讜转 注讚讬祝 诪驻住讞 砖讬砖 讘讜 讻专转 讗"讻 诪拽砖讛 砖驻讬专 讚诇讙诪专 诪讬谞讬讛 诪讬讛讗 讚讻讘讜讚 讛讘专讬讜转 讘注诇诪讗 讬讚讞讛 诇"转 讙专讬讚讗 讻讬讜谉 讚讗砖讻讞谉 讚讚讞讬 驻住讞 讜讻"讙 讜谞讝讬专 讜注"讝 诪砖谞讬 砖驻讬专 讚砖讘 讜讗诇 转注砖讛 讛讜讗 讜讗注"讙 讚讘注诇诪讗 注砖讛 讚讜讞讛 诇"转 讚拽讜诐 讜注砖讛 讛转诐 诇讗讜 诪砖讜诐 讚注砖讛 讞诪讬专 诪诇"转 讚讗讚专讘讗 诇"转 讞诪讬专 讟驻讬 讻讚讗诪专讬' 讘驻"拽 讚讬讘诪讜转 诇讛讚讬讗 讛讗 讚注砖讛 讚讜讞讛 诇"转 诇讗讜 诪砖讜诐 讚讞诪讬专 诪讬谞讛 讗诇讗 诪砖讜诐 讚讛诇"转 诇讗 谞讗诪专讛 讘诪拽讜诐 诪爪讜讛 诪砖讗"讻 讛讻讗 诇注谞讬谉 讻讘讜讚 讛讘专讬讜转 诇讬转 诇谉 诇诪讬诇祝 砖讬讚讞讛 诇"转 诪拽"讜 讚驻住讞 讜讻"讙 讜谞讝讬专 讚砖讗谞讬 讛转诐 讚讗讬讻讗 砖讘 讜讗诇 转注砖讛 讗讘诇 诇注讘讜专 讘拽讜诐 讜注砖讛 诇讗 讚讜讚讗讬 讛讜讬 驻讬专讻讗 讙诪讜专讛 诇讚讞讜转 讛拽"讜 讚讻讛"讙 讗砖讻讞谉 讟讜讘讗 讚诪驻讬专讻讗 讻诇 讚讛讜 谞讚讞讛 讛拽"讜 讻谞"诇 讘专讜专 讘砖讬讟转 讛住讜讙讬讗 讜注讬讬谉 讘讝讛 讘讗专讬讻讜转 讘住驻专 转讜诇讚讜转 讗讚诐 诇讛专诪讘"谉 讝"诇 讚祝 诪"讙:


讘转讜住' 讚"讛 砖讘 讜讗诇 转注砖讛 砖讗谞讬 讜讗"转 谞讝讬专 讜讻"讙 讻讜' 讗诇讗 谞专讗讛 讚诪谞讝讬专 诇讗 讙诪专讬谞谉 讻讜' 注讚 住讜祝 讛讚讬讘讜专. 讜拽砖讬讗 诇讬 讚讗讻转讬 谞讬诇祝 讘诪讛 讛爪讚 诪谞讝讬专 讜讻"讙 诪讘讬谞讬讬讛讜 讜谞讛讬 砖讛转讜住驻讜转 讛拽砖讜 讻谉 讘驻"拽 讚讬讘诪讜转 讜转讬专爪讜 讚注诇 诪讛 讛爪讚 驻专讻讬谞谉 讻诇 讚讛讜讗 讜讗"讻 讗讬讻讗 诇诪讬驻专讱 诪讛 诇谞讝讬专 讜讻"讙 砖讬砖谞谉 讘讙讬诇讜讞 诪砖讗"讻 讛讻讗 诇讗 砖讬讬讱 诇转专抓 讻谉 讚讗讻转讬 谞讬诇祝 诪讘讬谞讬讬讛讜 诪谞讝讬专 讜讻"讙 讜驻住讞 讚讗讬 驻专讻转 诪讛 诇驻住讞 砖讻谉 砖讘 讜讗"转 讻"讙 讜谞讝讬专 讬讜讻讬讞讜 诪讗讬 讗诪专转 诪讛 诇讻"讙 讜谞讝讬专 砖讬砖 诇讛诐 砖讗诇讛 驻住讞 讬讜讻讬讞 讜爪专讬讱 注讬讜谉 诇讬讬砖讘 诪讬讛讜 诇诪讗讬 讚驻专讬砖讬转 讘住诪讜讱 谞转讬讬砖讘 讛讻诇 诇谞讻讜谉 讘注讝讛"讬 讚诇讗 讻驻讬' 讛转讜住' 讜讙诐 讘讝讛 注讬讬谉 讘住驻专 转"讗 诇讛专诪讘"谉 讜讚讜拽 讛讬讟讘:


讘诪砖谞讛 谞砖讬诐 讜注讘讚讬诐 讜拽讟谞讬诐 驻讟讜专讬诐 诪拽"砖 讻讜'  讜诪砖诪注 诪住讜讙讬讗 讚专"驻 讛诪讜爪讗 转驻讬诇讬谉 讚讗注"讙 讚住转诐 诪砖谞讛 专"诪 讛讬讗 讜讗驻"讛 讛讱 住转诪讗 讚诇讗 讻专"诪 讚讛讗 砖诪注讬谞谉 诇专"诪 讚讗诪专 讛诪讜爪讗 转驻讬诇讬谉 诪讻谞讬住诐 讝讜讙 讝讜讙 讗讞讚 讛讗讬砖 讜讗讞讚 讛讗砖讛 讗诇诪讗 讚拽住讘专 讚谞砖讬诐 讞讬讬讘讜转 讘转驻讬诇讬谉 讜注"砖 讘转讜住驻讜转 诪讛 砖讛拽砖讛 讛专"专 讬"讟 诪讜讜讬"谉 讜诪讛 砖转讬专抓 讛专"讬 诪讬讛讜 讘住诪讜讱 讗讘讗专 讚讘讬专讜砖诇诪讬 讚砖诪注转讬谉 诪砖诪注 讚讘注讬 诇讗讜拽诪讬 诪转谞讬' 讚讛讻讗 讻专"诪 讜砖讻谉 谞专讗讛 诪诇砖讜谉 专砖"讬 讘诪砖谞转讬谞讜:


讘驻专砖"讬 讘讚"讛 谞砖讬诐 讜注讘讚讬诐 讻讜' 讚住讘专 诇讬诇讛 讜砖讘转 诇讗讜 讝诪谉 转驻讬诇讬谉 注讻"诇. 讜诇讻讗讜专讛 驻专砖"讬 讘讝讛 讚诇讗 讻讛诇讻转讗 讚讛讗 诇拽讜砖讟讗 讚诪讬诇转讗 拽讬"诇 讘诪谞讞讜转 驻' 讛拽讜诪抓 讚诪讚讗讜专讬讬转讗 诇讬诇讛 讝诪谉 转驻讬诇讬谉 讛讜讗 讜砖讘转 讜讬"讟 诇讗讜 讝诪谉 转驻讬诇讬谉 讜讘讞讚讗 诪讬谞讬讬讛讜 住讙讬 诇驻讟讜专 讗转 讛谞砖讬诐 讚住讜祝 住讜祝 讛讜讬 诪"注 砖讛讝"讙 诪讬讛讜 谞专讗讛 诇讬 诇讬讬砖讘 砖讬讟转 专砖"讬 诪砖讜诐 讚诪砖诪注 诇讬讛 诇讗讜拽诪讬讛 诪转谞讬转讬谉 讚讛讻讗 讻专"诪 讚拽"诇 住转诐 诪砖谞讛 专"诪 讜注讜讚 诪讚诇讗 讚讬讬拽 讘讙诪专讗 诇讬诪讗 诪转谞讬转讬谉 讚诇讗 讻专"诪 讗诇讗 注"讻 讚诪转讜拽诪讬 谞诪讬 砖驻讬专 讻专"诪 讜转讚注 砖讻谉 讛讜讗 诪讚诪拽砖讛 讘讙诪专讗 讘住诪讜讱 讜诪谉 讛转驻讬诇讬谉 驻砖讬讟讗 讜讗住"讚 讚诇专"诪 讞讬讬讘转 讻住讜讙讬讗 讚讛诪讜爪讗 转驻讬诇讬谉 转讜 诇讗 砖讬讬讱 诇讛拽砖讜转 驻砖讬讟讗 讜讻诪讜 砖讛拽砖讜 讘转讜住' 砖诐 讜转讬专爪讜 讘讚讜讞拽 讙讚讜诇 注"砖 讗诇讗 注"讻 诪讚诪拽砖讛 讛砖"住 驻砖讬讟讗 讗诇诪讗 讚诇讗 讗砖讻讞谉 砖讜诐 转谞讗 讚诪讞讬讬讘 谞砖讬诐 讘转驻讬诇讬谉 诪讛"转 讜讛讟注诐 诪讘讜讗专 讚讛讗 讗驻讬诇讜 讗转"诇 讚砖讘转 讜诇讬诇讛 讝诪谉 转驻讬诇讬谉 讜讛讜讬 诪"注 砖诇讗 讛讝"讙 讗驻"讛 讜讚讗讬 驻讟讬专讬 讚讛讗 转驻讬诇讬谉 讗讬转拽砖 诇转"转 讗祝 注"讙 讚转"转 谞诪讬 诇讗讜 讝诪"讙 讜讻讚诪住讬拽 住转诪讗 诇讛讚讬讗 讘驻"拽 讚拽讚讜砖讬谉 讜讗讬 诪砖讜诐 讚专"诪 住讜讘专 讘驻' 讛诪讜爪讗 转驻讬诇讬谉 讚讗驻讬诇讜 谞砖讬诐 诪讻谞讬住讬诐 注"讻 砖讛讟注诐 诪砖讜诐 讚住"诇 谞砖讬诐 住讜诪讻讜转 专砖讜转 讜讗注"讙 讚讛转诐 诪住拽讬谞谉 讚专"诪 诇讗 诪爪讬 住讘专 专砖讜转 诪讚转谞谉 讗讬谉 诪注讻讘讬诐 讗转 讛转讬谞讜拽讜转 诪诇转拽讜注 讜住转诐 诪转谞讬' 专"诪 讗驻"讛 讟驻讬 诪砖诪注 讗讬驻讻讗 讚住转诐 诪转谞讬' 讚讛讻讗 诪转讜拽诪讬 讻专"诪 讜讻拽讜砖讬讬转 讛专"专 讬"讟 诪讜讜讬"谉 砖诐 讚讛谞讱 转讬专讜爪讬诐 砖转讬专抓 专"讬 砖诐 讜讚讗讬 诇讗 住诇拽讬 讻讛讜讙谉 诇砖讬讟转 专砖"讬 讻诪讜 砖讗讘讗专 讘住诪讜讱 讜讘拽"讗:


讜注讜讚 诪爪讗转讬 诪拽讜诐 诇讬讬砖讘 讚诇驻讬 讛讗诪转 讻讜诇讛讜 住转诪讬 讚诪转谞讬转讬谉 讚讛讻讗 讜讚专"驻 讛诪讜爪讗 转驻讬诇讬谉 讜讛讗讬 讚讗讬谉 诪注讻讘讬诐 讗转 讛转讬谞讜拽讜转 砖驻讬专 诪转讜拽诪讬 讻专"诪 讚讗注"讙 讚住"诇 讘转拽讬注转 砖讜驻专 讚讗讬谉 诇谞砖讬诐 专砖讜转 诇转拽讜注 讘砖讘转 讛讬讬谞讜 诪砖讜诐 讚讬诇诪讗 讗转讬 诇讗驻讜拽讬 诇专"讛 讻诪"砖 讛转讜住驻讜转 砖诐 讘讚"讛 诪讬讻诇 讘转 讻讜砖讬 诪砖讗"讻 讘转驻讬诇讬谉 砖驻讬专 住"诇 讚谞砖讬诐 专砖讜转 诪讬 砖讬讻讜诇讛 诇讛谞讬讞诐 讘讙讜祝 谞拽讬 讜讗驻砖专 讚诇注谞讬谉 讛爪诇讛 诪讚诇讬拽讛 讘砖讘转 讛转讬专讜 讞讻诪讬诐 诇讻诇 讛谞砖讬诐 讻讚讗砖讻讞谉 讛转诐 讘讻讛"讙 讜讛讬讬谞讜 讟注诪讗 讚诪讬讻诇 讘转 讻讜砖讬 讜讛讗 讚诪砖诪注 讘住讜讙讬讗 讚讛诪讜爪讗 转驻讬诇讬谉 讚砖讜驻专 讜转驻讬诇讬谉 讜住诪讬讻讛 讛讗 讘讛讗 转诇讬讗 讛讬讬谞讜 诇驻讬 诪讗讬 讚住"讚 诪注讬拽专讗 讚讟注诪讗 讚诪"讚 讗讬谉 住讜诪讻讜转 专砖讜转 讛讬讬谞讜 诪砖讜诐 讚砖讬讬讱 讘谞砖讬诐 讘诇 转讜住讬祝 讜讛讬讬谞讜 诇讛谞讱 讗诪讜专讗讬 讚讘驻' 专讗讜讛讜 讘"讚 讚讗驻讬诇讜 砖诇讗 讘讻讜讜谞讛 讜砖诇讗 讘讝诪谞讜 谞诪讬 砖讬讬讱 讘"转 诪砖讗"讻 诇诪住拽谞讗 讚诪住讬拽 专讘讗 讘驻' 专讗讜讛讜 讘"讚 讚诇注讘讜专 讘讘"转 砖诇讗 讘讝诪谞讜 讘注讬 讻讜讜谞讛 讗"讻 转讜 诇讗 砖讬讬讱 讘"转 讘谞砖讬诐 讻诪"砖 讛转讜住' 砖诐 讘讚"讛 诪讬讻诇 谞诪爪讗 讚诇驻"讝 砖驻讬专 讬砖 诇讞诇拽 讘讬谉 转驻讬诇讬谉 诇转拽讬注转 砖讜驻专 讻讚驻专讬砖讬转 讻谉 谞"诇 谞讻讜谉 讜诪讗讬 砖讬砖 诇讚拽讚拽 注讜讚 讘讝讛 讬讘讜讗专 讗讬"讛 讘拽"讗 讘讗专讬讻讜转:


讜讛砖转讗 讚讗转讬谞讗 诇讛讻讬 讚诪爪讬谞讜 诇讗讜拽诪讬 讟注诐 诪转谞讬转讬谉 讚讛讻讗 讻专"诪 诪砖"讛 讛讜讻专讞 专砖"讬 诇驻专砖 讟注诪讗 讚诇讬诇讛 诇讗讜 讝诪谉 转驻讬诇讬谉 讛讬讗 讜诇讗 住讙讬 诇讬讛 讘讟注诪讗 讚砖讘转 诇讗讜 讝诪谉 转驻讬诇讬谉 讚讛讗 讗砖讻讞谉 讘专"驻 讛诪讜爪讗 转驻讬诇讬谉 讚讗诪专 讝讜讙 讗讞讚 讗讬谉 讟驻讬 诇讗 讜诪住拽讬谞谉 讛转诐 讚讛讬讬谞讜 诪砖讜诐 讚住"诇 砖讘转 讝诪谉 转驻讬诇讬谉 讛讬讗 讜诪砖"讛 讛讜讻专讞 诇讗转讜讬讬 讟注诪讗 讚诇讬诇讛 诇讗讜 讝诪谉 转驻讬诇讬谉 讛讬讗 讜讛砖转讗 诪转讜拽诪讬 诪转谞讬' 讻讻"注 讘讬谉 诇诪"讚 砖讘转 讝诪谉 转驻讬诇讬谉 讛讬讗 讜诇讬诇讛 诇讗讜 讝诪谉 转驻讬诇讬谉 讜讻"砖 诇诪"讚 讚转专讜讜讬讬讛讜 诇讗讜 讝诪谉 转驻讬诇讬谉. 讜讗注"讙 讚诇驻讬 诪"砖 讘住诪讜讱 讚讗驻讬诇讜 诇诪"讚 讚转专讜讜讬讬讛讜 讝诪谉 转驻讬诇讬谉 讜讛讜讬 诪"注 砖讗讬谉 讛讝"讙 讜讗驻"讛 驻讟讜专讜转 诪讛讬拽砖讗 讚转"转 诪"诪 诪诇砖讜谉 诪砖谞转讬谞讜 讚拽转谞讬 驻讟讜专讬诐 诪拽"砖 讜诪转驻讬诇讬谉 诪砖诪注 讚转专讜讜讬讬讛讜 讞讚 讟注诪讗 讗讬转 诇讛讜 诪砖讜诐 讚讛讜讬 诪"注 砖讛讝"讙 讻谞"诇:


讛谞讛 讛讗专讻转讬 讘讻诇 讝讛 讘诇砖讜谉 专砖"讬 讗祝 注"讙 讚讗驻砖专 讚专砖"讬 讝"诇 诇讗 谞转讻讜讬谉 讘讝讛 讚讘讻诪讛 讚讜讻转讬 诪爪讬谞讜 讚专砖"讬 诪驻专砖 讗祝 讚诇讗 讻讛诇讻转讗 诪"诪 讛讜爪专讻转讬 诇讛讗专讬讱 讻讚讬 诇讬讬砖讘 住讜讙讬讗 讚砖诪注转讬谉 注诇 诪讻讜谞讜 讜讙诐 诇砖讜谉 讛讬专讜砖诇诪讬 讚砖诪注转讬谉 诪住讬讬注谞讬 讜讻诪讜 砖讗讘讗专 讘住诪讜讱 讜讘拽"讗 讗讬"讛 讗讘讗专 讚砖讬讟讛 讝讜 诪讜讻专讞转 诪讻诪讛 住讜讙讬讜转 讛诇讻讜转 驻住讜拽讜转 注"砖 讜讚讜拽 讛讬讟讘:


讘转讜住' 讘讚"讛 讜拽讟谞讬诐 讻讜' 驻讬' 讛拽讜谞讟专住 拽讟谉 砖讛讙讬注 诇讞谞讜讱 讜诇讗 谞讛讬专讗 讚讛讗 讘驻专拽 诇讜诇讘 讛讙讝讜诇 讗诪专讬谞谉 讻讜' 注讻"诇. 讜诇注谞"讚 诪砖讜诐 讛讗 诇讗 讗讬专讬讗 讚诇讻讗讜专讛 讘诇讗"讛 注"讻 讛讗 讚讗诪专讬谞谉 讘驻' 诇讜诇讘 讛讙讝讜诇 拽讟谉 讛讬讜讚注 诇砖诪讜专 转驻讬诇讬谉 诇讗讜 诪住转诐 拽讟谞讬诐 砖讛讙讬注讜 诇讞谞讜讱 讗讬讬专讬 讚讛讗 讗驻讬诇讜 讘讙讚讜诇讬诐 专讜讘讗 讚注诇诪讗 讗讬谞诐 讬讻讜诇讬诐 诇砖诪讜专 注爪诪谉 讻讚讗讬转讗 讘砖讘转 讘驻' 讘诪讛 讟讜诪谞讬谉 讚讘注讬谞谉 讻讗诇讬砖注 讘注诇 讻谞驻讬诐 讗诇讗 讻讬讜谉 讚讗讬讻讗 讞讬讜讘讗 讚讗讜专讬讬转讗 讛转讬专讜 讘住转诐 讘谞讬 讗讚诐 诇讛谞讬讞谉 讘砖注转 拽"砖 讜转驻诇讛 注讻"驻 讜讘讛讗讬 砖注转讗 讜讚讗讬 诪讞讬谞谉 诇讬讛 讘诪专讝驻转讗 讚谞驻讞讗 注讚 讚诪讻讜讬谉 诇砖诪讜专 注爪诪讜 讘讙讜祝 谞拽讬 谞诪爪讗 讚诇驻"讝 讜讚讗讬 讘拽讟谞讬诐 讻讛"讙 讚讘专 砖讗讬谞讜 诪爪讜讬 讛讜讗 讗祝 诇讗' 诪谞讬 讗诇祝 诪砖"讛 诇讗 讗讬讬专讬 讘讛讜 转谞讗 讚诪转谞讬转讬谉 讗诇讗 讘住转诐 拽讟谞讬诐 砖讛讙讬注讜 诇讞谞讜讱 讜讻"讻 讛专砖讘"讗 讝"诇 讘讞讬讚讜砖讬讜 讜转讚注 砖讻谉 讛讜讗 讚讛讗 讗驻讬诇讜 讘谞砖讬诐 讚拽转谞讬 驻讟讜专讜转 诪转驻讬诇讬谉 讻转讘讜 讛转讜住驻讜转 讘驻' 讛诪讜爪讗 转驻讬诇讬谉 讘讚"讛 诪讬讻诇 讜讘讚"讛 诪砖诪注 讚讗讬住讜专讗 谞诪讬 讗讬讻讗 诪讛"讟 讚讗讬谞谉 讬讜讚注讜转 诇砖诪讜专 转驻讬诇讬谉 讜讛讬讬谞讜 注"讻 讘住转诐 谞砖讬诐 讚讜拽讗 砖讛专讬 诪讬讻诇 讘转 讻讜砖讬 诇讗 诪讬讞讜 讘讛 讞讻诪讬诐 砖讛讬转讛 讬讜讚注转 诇砖诪讜专 讗"注 讜讗诐 讻谉 讛"讛 诇拽讟谞讬诐 讜讘讻讛"讙 讛讜讗 讚讗诪专讬谞谉 讘驻专拽 诇讜诇讘 讛讙讝讜诇 讚讘拽讟谉 讛讞专讬祝 讜讬讚注谞讗 讘讬讛 讘讜讚讗讬 砖讬讜讚注 诇砖诪讜专 讗讘讬讜 讞讬讬讘 诇拽谞讜转 诇讜. 讜诪讛 砖讛拽砖讜 讘转讜住' 注讜讚 诪拽"砖 讙讜驻讗 讚讗诪专讬谞谉 讘驻' 诇讜诇讘 讛讙讝讜诇 拽讟谉 讛讬讜讚注 诇讚讘专 讗讘讬讜 诪诇诪讚讜 转讜专讛 讜驻住讜拽 专讗砖讜谉 砖诇 拽"砖 诇讗 讬讚注谞讗 诪讗讬 拽砖讬讗 诇讛讜 讚讗讻转讬 诇讚讬讚讛讜 诪讬 谞讬讞讗 讚讗住"讚 讚讛转诐 诪砖讜诐 讚讘讻讛"讙 讛讙讬注 诇讞谞讜讱 诪讬拽专讬 讗"讻 诪讗讬 讗讬专讬讗 驻住讜拽 专讗砖讜谉 讚谞拽讬讟 讛讗 拽讬"诇 讚驻专砖讛 专讗砖讜谞讛 注讻"驻 诪讚讗讜专讬讬转讗. 讜注讜讚 讚讛讗 诇讗 讗砖讻讞谉 讘砖讜诐 讚讜讻转讗 讚拽讟谉 讻讛讗讬 砖讬讜讚注 诇讚讘专 诪讬拽专讬 讛讙讬注 诇讞谞讜讱 诇注谞讬谉 讻诇 讛诪爪讜转 转讚注 诪讚诇讗 拽转谞讬 讛转诐 谞诪讬 砖讗讘讬讜 讞讬讬讘 诇讞谞讻讜 讘讘讛"诪 讜讘转驻诇讛 讜讘拽讚讜砖 讛讬讜诐 讜讘砖讗专 讘专讻讜转 诇讻讱 谞诇注"讚 讘专讜专 讚讛讗 讚讗诪专讬谞谉 讛转诐 讘拽讟谉 讛讬讜讚注 诇讚讘专 讚讗讘讬讜 诪诇诪讚讜 驻住讜拽 专讗砖讜谉 砖诇 拽"砖 诇讗讜 诪讚讬谉 注讬拽专 诪爪讜转 拽"砖 讗讬讬专讬 砖讬讛讗 讞讬讬讘 诇讞谞讻讜 讘讝诪谉 拽"砖 讜讛讬讬谞讜 讻诪"砖 专砖"讬 讻讗谉 砖讗讬谞讜 诪爪讜讬 转诪讬讚 讻砖讬讙讬注 讝诪谉 拽"砖 讗诇讗 讻讬讜谉 砖讬讻讜诇 诇讚讘专 讜讗讘讬讜 诪讞讜讬讘 诇诇诪讚讜 转讜专讛 讻讚讻转讬讘 讜诇诪讚转诐 讗讜转诐 讗转 讘谞讬讻诐 诪砖"讛 讞讬讬讘 诇诇诪讜讚 注诪讜 注讻"驻 驻住讜拽 转讜专讛 爪讜讛 讻讜' 砖讻讜诇诇 讻诇 讛转讜专讛 讜诇诇诪讚讜 讙"讻 驻住讜拽 专讗砖讜谉 砖诇 拽"砖 讚讗讬转 讘讬讛 诪诇讻讜转 砖诪讬诐 讜讛讬讬谞讜 讗驻讬诇讜 讘砖诇讗 讘讝诪谉 拽"砖 讚诪爪讜转 转"转 讻诇 讛讬讜诐 讜讘砖谞讬 驻住讜拽讬诐 讗诇讜 讬讜爪讗 讘讜 讜讛讙讬转 讘讜 讬讜诪诐 讜诇讬诇讛 讻讚讗讬转讗 讘注诇诪讗 讚讘拽"砖 诪拽讬讬诐 讜讛讙讬转 讬讜诪诐 讜诇讬诇讛 讻谞"诇 谞讻讜谉 诇讬讬砖讘 砖讬讟转 专砖"讬 讜讻诪"砖 谞"诇 诪讘讜讗专 诪诇砖讜谉 讛专诪讘"诐 讝"诇 讘驻"讗 诪讛诇讻讜转 转"转 砖讻转讘 讚拽讟谉 讛讬讜讚注 诇讚讘专 讗讘讬讜 讞讬讬讘 诇诇诪讚讜 转讜专讛 爪讜讛 讻讜' 讜驻住讜拽 砖诪注 讬砖专讗诇 讜讗讞"讻 诪诇诪讚讜 诪注讟 诪注讟 讗诇诪讗 讚诪讟注诐 转"转 讚讜拽讗 讛讜讗 讚诪讞讬讬讘 诇讬讛 讘驻住讜拽 专讗砖讜谉 讘讬讜讚注 诇讚讘专 讜诇讗 讗讬讬专讬 讘讝诪谉 拽"砖 转讚注 砖讛专讬 讘驻"讚 诪讛诇讻讜转 拽"砖 诇讗 讻转讘 拽讟谉 讛讬讜讚注 诇讚讘专 讜讗讬谞讜 诪讞诇拽 讙"讻 讘讬谉 驻住讜拽 专讗砖讜谉 诇砖讗专 拽"砖 诪讻诇 讝讛 诪讜讻讞 砖诪驻专砖 住讜讙讬讗 讚驻' 诇讜诇讘 讛讙讝讜诇 讻讚驻专讬砖讬转 讗诇讗 砖讘注讬拽专 诪砖谞转讬谞讜 讬砖 诇讜 驻讬' 讗讞专 讜讬讘讜讗专 讘拽"讗 讜讘专 诪谉 讚讬谉 诇讗 讝讻讬转讬 诇讛讘讬谉 讚讘专讬 讛转讜住' 讚诇诪讗讬 讚诪砖诪注 诇讛讜 讚拽讟谉 讛讬讜讚注 诇讚讘专 讛讬讬谞讜 讞谞讜讱 讚讬讚讬讛 讜诪砖"讛 诪驻专砖讬谉 讚诪转谞讬' 讗讬讬专讬 讘诇讗 讛讙讬注 诇讞谞讜讱 讜诇驻讬 砖讬讟转诐 讛讬讬谞讜 讘砖讗讬谉 讬讻讜诇 诇讚讘专 讜讛讗讬讱 砖讬讬讱 讘讬讛 驻讟讜专 讜讞讬讜讘 诇注谞讬谉 拽"砖 讜转驻诇讛 讜爪"注 讜注讬讬谉 讘住诪讜讱:


讘讗"讚 讜诪讬讛讜 住讬驻讗 讻讜' 讛讬讛 专"讬 专"诇 讚诪讬讬专讬 讘拽讟谉 砖讛讙讬注 诇讞讬谞讜讱. 讜诇讻讗讜专讛 讬砖 诇转诪讜讛 讟讜讘讗 讚专讬砖讗 讜住讬驻讗 诇讗讜 讘讞讚 讙讜讜谞讗 讗讬讬专讬 讻诇诇 讚讛讜讬 诪爪讬 诇诪转谞讬 讗讜 讗讬讚讬 讜讗讬讚讬 讞讬讬讘讬谉 讘讛讙讬注 诇讞讬谞讜讱 讗讜 讗讬讚讬 讜讗讬讚讬 驻讟讜专讬谉 讘诇讗 讛讙讬注 诇讞讬谞讜讱. 讜讬讜转专 讬砖 诇转诪讜讛 注诇 诪讛 砖讻转讘讜 讛转讜住' 讜诇讗 谞讛讬专讗 讚讗"讻 诇讗 讛讜讜 拽讟谞讬诐 讚讜诪讬讗 讚谞砖讬诐 讜注讘讚讬诐 砖驻讟讜专讬谉 讘讻诇 注谞讬谉 讻讜' 讜讝讜 拽讜砖讬讗 拽诇讜砖讛 诪讗讜讚 讜注讚讬驻讗 讛讜"诇 诇讗拽砖讜讬讬 讚诇讗 讚诪讬 专讬砖讗 讜住讬驻讗 讘拽讟谞讬诐 讙讜驻讬讬讛讜. 讜讛谞诇注"讚 讘讝讛 诇讬讬砖讘 驻讬专讜砖 专"讬 注"驻 诪"砖 讘住诪讜讱 讚诇砖讬讟转 讛转讜住' 讞讬谞讜讱 讚拽讟谉 诇注谞讬谉 拽"砖 讛讬讬谞讜 诪砖讬讻讜诇 诇讚讘专 讜讞讬谞讜讱 讚转驻讬诇讬谉 讛讬讬谞讜 砖讬讜讚注 诇砖诪讜专 转驻讬诇讬谉 讗"讻 诇驻"讝 拽转谞讬 砖驻讬专 讘住讬驻讗 讚讛讗讬 拽讟谉 讙讜驻讗 讚讗讬讬专讬 讘讬讛 专讬砖讗 讜讛讬讬谞讜 砖诇讗 讛讙讬注 诇讞讬谞讜讱 诇注谞讬谉 转驻讬诇讬谉 讗注"驻 砖讛讙讬注 诇讞讬谞讜讱 讘砖讗专 诪爪讜转 讜讗讛讗 诪住讬拽 讚讞讬讬讘 讘转驻讬诇讬谉 讜讘诪讝讜讝讛 讜讘讘讛"诪 讻诪讜 讘讻诇 讛诪爪讜转 讚讛讗 诇讬讻讗 诇诪讬诪专 讚讗讬讬专讬 讚讜诪讬讗 讚拽讟谉 讚专讬砖讗 砖诇讗 讛讙讬注 诇讞讬谞讜讱 诇注谞讬谉 拽"砖 讚讛讗 讜讚讗讬 讘讻讛"讙 诇讗 砖讬讬讱 诇讜诪专 讚讞讬讬讘讬谉 讘转驻诇讛 砖讛专讬 讗讬谉 讬讻讜诇 诇讚讘专 讻谉 谞"诇 讘讻讜讜谞转 专"讬 诪讛 砖讛讬讛 专"诇 讗诇讗 讚讘驻' 讛诪讜爪讗 转驻讬诇讬谉 (注讬专讜讘讬谉 讚祝 爪"讜 注"讘) 讘转讜住' 讘讚"讛 诇讗 住"讚 诪砖诪注 砖专"讬 注爪诪讜 讛讚专 讘讜 讜诪驻专砖 讻诪住拽谞转 专"转 讘住诪讜讱 讗诇讗 讚讘诪讛 砖谞讚讞拽讜 讛转讜住' 讻讗谉 讘砖讬讟转 专"转 讚拽讟谞讬诐 讘讻讚讬 谞拽讟 诪驻专砖 砖诐 专"讬 讚拽讟谞讬诐 讗讬爪讟专讬讻讜 诇讙诇讜讬讬 注诇 讛谞砖讬诐 讚讗讬住讜专讗 谞诪讬 讗讬讻讗 注"砖 讜讘讻讱 诪讬讬砖讘 拽讜砖讬' 专讘讬谞讜 讬"讟 诪讜讜讬"谉:





爪诇"讞

砖讗谞讬 讛转诐 讚讻转讬讘 讜诇讗讞讜转讜 讜讻讜'. 讜讻' 专砖"讬 讜讟讜诪讗讛 讙讜驻讬' 砖讛讜转专讛 诇讻讛谉 讜诇谞讝讬专 诇讟诪讗 诇诪"诪 讚诪注拽专 讘讬讚讬诐 讜讻讜' 诪注讬拽专讗 诇讗 注诇 诪转 诪爪讜讛 讜讻转讘 讜讻讜'. 讜讛转讜住' 讘讚"讛 砖讘 讜讗"转 讜讻讜' 讻转讘讜 讚砖讗谞讬 谞讝讬专 讚讬砖谞讜 讘砖讗诇讛 讜讻讛谉 讛讜讗 诇讗讜 砖讗讬谞讜 砖讜讛 讘讻讱. 讜讛谞讛 讬砖 谞"诪 讘讬谉 专砖"讬 诇转讜住' 诇讚讬谞讗 讚诇专砖"讬 讗驻讬诇讜 诇讗讜 讚讻讛讜谞讛 诇讗 谞讬转谉 诇讚讞讜转 诪驻谞讬 讻讘讜讚 讛讘专讬讜转 讜诇讛转讜住' 诇讗讜 讚讻讛讜谞讛 注讻"驻 谞讬转谉 诇讚讞讜转 讜诪讛 砖驻住拽 讛专诪"讗 讘讬"讚 住讬' 砖注"讘 讚讻讛谉 注专讜诐 讗住讜专 诇讛诪转讬谉 注讚 砖讬诇讘砖 注爪诪讜 讛讬讬谞讜 讻讚注转 专砖"讬 讗讘诇 诇讚注转 讛转讜住' 注讻"驻 诇讗讜讬 讚讻讛讜谞讛 谞讚讞讬诐 诪驻谞讬 讻讘讜讚 讛讘专讬讜转. 讜讛谞讛 谞转转讬 诇讘讬 诇专讗讜转 讗讘讛 谞讜讟讛 讚注转 讛专诪讘"诐 讜诇讻讗讜专讛 讚注转讜 讻专砖"讬 砖讛专讬 驻住拽 讘住讜祝 驻"讙 诪讗讘诇 砖讻讛谉 诪讟诪讗 讘讟讜诪讗讛 讚讚讘专讬讛诐 诇讻讘讜讚 讛讘专讬讜转 讜讻讜' 讜诪讚讻转讘 讚讜拽讗 讟讜诪讗讛 砖诇讚讘专讬讛诐 讗"讻 讛讬讬谞讜 讻专砖"讬 讚诇讛转讜住' 讗驻讬' 讟讜诪讗讛 砖诇 转讜专讛 谞讚讞讬转 讘诇讗讜讬 讻讛讜谞讛 诪驻谞讬 讻讛"讘. 讗诇讗 讗讞专 讛注讬讜谉 讛讗 诇讬转讗 砖讛专讬 讻转讘讜 讛转讜住' 讘诪住' 讘"诪 讚祝 诇' 注"讗 讘讚"讛 讞诇讗 讚诪诪转 诪爪讜讛 讗讬谉 诇诇诪讜讚 砖讗专 讻讘讜讚 讛讘专讬讜转 讚砖讗谞讬 诪"诪 砖讛讜讗 讘讝讬讜谉 讙讚讜诇 讬注"砖 讜诇讻谉 讛转谞讛 讛专诪讘"诐 讘讗讘诇 砖讛诇讱 讘讚专讱 讟讜诪讗讛 讚讜拽讗 讘讬转 讛驻专住 讗讘诇 讘讻讛谉 注专讜诐 砖讛讜讗 讘讝讬讜谉 讙讚讜诇 诪讗讚 砖专讬 讗驻讬' 讘讟讜诪讗讛 讚讗讜专讬讬转讗 诇诇讘讜砖 讛讻转讜谞转. 讜讗诪谞诐 讛讬' 注讜诇讛 注诇 讚注转讬 专讗讬' 讚讛专诪讘"诐 住讜讘专 讻转讜住' 诪诪"砖 讘讛诇' 讻诇讗讬诐 驻专拽 讬讜"讚 讛诇' 讟' 讛专讜讗讛 讻诇讗讬诐 砖诇 转讜专讛 讜讻讜' 砖讗讬谉 讻讘"讛 讚讜讞讛 讗讬住讜专 诇"转 讛诪驻讜专砖 讘转讜专讛 讜诇诪讛 谞讚讞讛 讘讛砖讘' 讗讘讬讚讛 诪驻谞讬 砖讛讜讗 诇讗讜 砖诇 诪诪讜谉 讜诇诪讛 谞讚讞讛 讘讟讜诪讗转 诪转 诪驻谞讬 砖驻专讟 讛讻转讜讘 讜诇讗讞讜转讜 诪驻讬 讛砖诪讜注讛 诇诪讚讜 诇讗讞讜转讜 讗讬谞讜 诪讟诪讗 讗讘诇 诪讟诪讗 诇诪"诪 注讻"诇 讛专诪讘"诐: 讜诪讚讛拽砖讛 诇诪讛 谞讚讞讛 讟讜诪讗转 诪转 讜讚讗讬 砖讗讞讝 砖讟转 讛转讜住驻转 讚诇专砖"讬 拽讜砖讬讗 诪注讬拽专讗 诇讬转讗 讚讛专讬 诇专砖"讬 诇讗讜 诪驻谞讬 讻讘讜讚 讛讘专讬讜转 讛讜讗 讜诇讗 讚讬讞讜讬 讛讜讗 讗诇讗 砖诪注讬拽专讗 诇讗 谞讬转谉 诇讗讜 讝讛 讘诪转 诪爪讜讛. 讗讘诇 讗讞专 讛注讬讜谉 讛讗 诇讬转讗 讚讗诐 讛专诪讘"诐 拽讗讬 讘砖讟转 转讜住' 诇讗 讛讜注讬诇 讻诇讜诐 讘诪"砖 诪驻谞讬 砖驻专讟 讛讻转讜讘 讜诇讗讞讜转讜 讚讗讻转讬 拽砖讛 讜谞讙诪专 诪讬谞讬' 讜讛转讜住' 讘讗诪转 讛讜爪专讻讜 诇转专抓 讚砖讗谞讬 诇讗讜 讝讛 砖讗讬谞讜 砖讜讛 讘讻诇 讗讘诇 讛专诪讘"诐 砖讻转讘 专拽 诪驻谞讬 砖驻专讟 讜诇讗讞讜转讜 讗讻转讬 拽砖讛 讜谞讙诪专 诪讬谞' 讜讘砖诐 砖讘讛砖讘转 讗讘讬讚讛 诇讗 讻转讘 讛专诪讘"诐 讚砖讗谞讬 讛转诐 砖驻专讟 讛讻转讜讘 讜讛转注诇诪转 诪砖讜诐 讚讗讻转讬 讛讜讛 拽砖讛 讜谞讙诪专 诪讬谞讬' 讜讛讜爪专讱 讛专诪讘"诐 诇驻专砖 诪驻谞讬 砖讛讜讗 诇讗讜 砖诇 诪诪讜谉 讗"讻 讙诐 讘诪"诪 讛讬' 诇讜 诇驻专砖 砖讛讜讗 诇讗讜 砖讗讬谞讜 砖讜讛 讘讻诇 讗爪诇 讻讛谉 讜讬砖谞讜 讘砖讗诇讛 讗爪诇 谞讝讬专. 讗"讜 砖讛专诪讘"诐 讘砖讟转 专砖"讬 拽讗讬 讜诪"砖 讛专诪讘"诐 诪驻谞讬 砖驻专讟 讛讻转讜讘 讜诇讗讞讜转讜 讛讬讬谞讜 讻诪讜 砖驻讬专砖"讬 讚诪转讞诇讛 诇讗 谞讬转谉 诇讗讜 讝讛 讘诪转 诪爪讜讛 砖讛专讬 驻专讟 讛讻转讜讘 讜诇讗讞讜转讜. 讗诇讗 讚讗讻转讬 拽砖讬讗 诇讬 讚诇诪讛 诇讗 讻转讘 讛专诪讘"诐 讙"讻 讜讛讗 讚谞讚讞讛 注砖讬讬转 讛驻住讞 诪砖讜诐 砖讛讜讗 砖讘 讜讗诇 转注砖讛 砖讝讛 讟注诐 讛诪讘讜讗专 讘讙诪' 讜讘讝讛 诇讗 诪讛谞讬 转讬专讜抓 讛专诪讘"诐 讚砖讗谞讬 讛转诐 讚讻转讬' 讜诇讗讞讜转讜 讚讘讝讛 讜讚讗讬 拽砖讛 讜谞讙诪专 诪讬谞讬' 讜讻诪讘讜讗专 讘住讜讙讬讗 讘讙诪' 讜讘专砖"讬. 讜讙诐 讘讙讜祝 拽讜砖讬转 讛讙诪专讗 讜谞讙诪专 诪讬谞讬' 讗谞讬 转诪讛 讚讗讬讱 谞讙诪专 诪驻住讞 讜诪讬诇讛 讚讬砖 诇讛诐 转砖诇讜诪讬谉 讚驻住讞 讬讻讜诇 诇注砖讜转 驻住讞 砖谞讬 讜诪讬诇讛 讗祝 砖讞讘讬讘讛 讘砖注转讛 诪"诪 讗讬谞讛 谞讚讞讬转 诇讙诪专讬 讜讬讻讜诇 诇诪讜诇 讗讞"讻 讜讻诪讜 砖驻讬专砖"讬 讘诪住' 讝讘讞讬诐 讚祝 拽' 注"讗 讘讚"讛 讚诇诪讗 讚诇讛讻讬 讚讞讛 注砖讛 讚诇讗 讬讟诪讗 注砖讛 讚驻住讞 讗驻讬' 讗讞专 讞爪讜转 讗祝 砖讬砖 讘讜 讻专转 诪砖讜诐 讚讬砖 诇讜 转砖诇讜诪讬谉 讘砖谞讬. 讜诇讻谉 注诇讛 注诇 讚注转讬 讚讛讱 住讜讙讬讗 讗讝诇讛 讻诪"讚 讘驻住讞讬诐 讚祝 爪"讙 注"讗 讚驻住讞 砖谞讬 转拽讜谞讬 诇专讗砖讜谉 诇讗 诪转拽谉 诇讬' 讜驻讬专砖"讬 砖诐 砖讗诐 讛讝讬讚 讘专讗砖讜谉 讗驻讬' 注砖讛 讗转 讛砖谞讬 讞讬讬讘 讻专转 讗"讻 诇讗 砖讬讬讱 讻讗谉 诇讜诪专 诇驻讬 砖讬砖 诇讜 转砖诇讜诪讬谉 讘砖谞讬 砖讛专讬 讗讬谞讜 诪讜注讬诇 转砖诇讜诪讬谉 讗诇讗 诇注谞讬谉 诪讗谉 讚诇讗 讞讝讬 讘专讗砖讜谉 转讜 诇讗 注讘讬讚 讘砖谞讬 讗讘诇 讗讬谞讜 诪讜注讬诇 讘砖讜诐 注谞讬谉 诇驻讟讜专 讻专转 砖诇 讛专讗砖讜谉 讜砖驻讬专 讛拽砖讛 讜谞讬诇祝 诪讬谞讬' 讚讻讘讜讚 讛讘专讬讜转 讚讜讞讛. 讗讘诇 讛专诪讘"诐 砖驻住拽 讘驻"讛 诪拽"驻 讛诇' 讘' 砖讗诐 讛讝讬讚 讘专讗砖讜谉 讜讛拽专讬讘 讘砖谞讬 驻讟讜专 诪讻专转 诇讻讱 诇讗 讛讜爪专讱 诇转专抓 讻诇诇 砖讘 讜讗"转 砖讗谞讬 讚讘诇讗"讛 诇讬讻讗 诇诪讬诇祝 诪驻住讞 讚讗讬转 诇讬' 转拽谞转讗 讘砖谞讬. 讗诇讗 讚讞讝讬谞谉 砖讛专诪讘"诐 驻住拽 砖诐 讻专讘讬 讚砖谞讬 专讙诇 讘驻"注 讜讗驻"讛 讗诐 讛拽专讬讘 讘砖谞讬 驻讟讜专 诪讻专转 讜讛专诪讘"诐 诇讗 住讘专 讻诇诇 讻驻讬专砖"讬 讛谞"诇 讜住"诇 诇讛专诪讘"诐 讚讘讛拽专讬讘 讘砖谞讬 诇讻"注 驻讟讜专 诪讻专转 讜讛专诪讘"诐 驻住拽 讻专讘讬 讚砖谞讬 专讙诇 讘驻"注 讜讗"讻 诇讬讻讗 诇转专抓 诇讚讬讚讬' 讻谞"诇 讚住讜讙讬' 讚讻讗谉 讘讘专讻讜转 讛讬讗 转讬讜讘转讗 讚讛专诪讘"诐 讻诪讗谉 转专诪讬讬' 讜讛专讬 专讘讬 讛讜讗 讛讬讜转专 诪驻诇讬讙 讛砖谞讬 诪讛专讗砖讜谉 讚住讜讘专 砖讗讬谞讜 转砖诇讜诪讬谉 讻诇诇. 讜讛谞讛 讻讗砖专 砖诪转讬 注讬谞讬 诇讞驻砖 讘讚讘专讬 讛专诪讘"诐 专讗讬转讬 砖诇讗 谞讝讻专 讚讬谉 讝讛 讻诇诇 讘讻诇 住驻专 讛讬讚 砖诇讜 砖讛讛讜诇讱 诇砖讞讜讟 驻住讞讜 诪讟诪讗 诇诪转 诪爪讜讛 讜诇讗 讛讝讻讬专讜 诇讗 讘讛诇' 讗讘诇 讜诇讗 讘讛诇' 驻住讞. 讙诐 诇讗 讛讝讻讬专 讻诇诇 砖讻讘讜讚 讛讘专讬讜转 讚讞讛 讗讬住讜专 转讜专讛 讗驻' 讘砖讘 讜讗"转. 讙诐 讛砖拽驻转讬 注"诪 砖讻转讘 讛专诪讘"诐 讘驻"讬 诪讻诇讗讬诐 诪驻讬 讛砖诪讜注讛 诇诪讚讜 诇讗讞讜转讜 讗讬谞讜 诪讟诪讗 讗讘诇 诪讟诪讗 讛讜讗 诇诪"诪 讜讻讘专 讛讜讻讞转讬 讚拽讗讬 注诇 讟讜诪讗转 讻讛谉 讜谞讝讬专 诇诪转 诪爪讜讛 讜讗"讻 讬驻诇讗 讛诇讗 讝讛 诪诇讗讞讬讜 讬诇驻讬' 讜诇讗讞讜转讜 讗转讬 诇讛讜诇讱 诇砖讞讜讟 驻住讞讜 讜讗祝 讗诐 谞讚讞拽 讚讻讜讜谞转讜 讘诪讛 砖讗诪专 讜诇诪讛 谞讚讞讛 讘诪转 讛讬讬谞讜 砖驻住讞 谞讚讞讛 讜讚诇讗 讻诪讜 砖驻讬专砖转讬 诇注讬诇 讗"讻 谞驻诇讗讜 讚讘专讬讜 讚诪讛 讛讜注讬诇 讘诪"砖 讛讜讗讬诇 讜驻专讟 诇讗讞讜转讜 讚讛专讬 讗讻转讬 拽砖讛 讜谞讙诪专 诪讬谞讬' 讜讻诪讜"砖 诇注讬诇. 讜诇注诪讜讚 注诇 砖讜专砖 讻讜讜谞转 专讘讬谞讜 讛讙讚讜诇 注讬讬谞转讬 讘讙讜祝 讛住讜讙讬讗 讘诪住' 谞讝讬专 讚祝 诪"讞 讜讚祝 诪"讟 讜讛谞讛 讛住讜讙讬讗 注诪讜拽讛 讜专讞讘讛 诪讗讚 讜讗诐 讗诪专转讬 诇讛注转讬拽 讻诇 驻专讟讬诐 诇讗 讬讻讬诇诐 讛讙诇讬讜谉 讜讗诪谞诐 讗讻转讜讘 讘拽讬爪讜专 砖讜专砖 讚讘专 讛讬讜爪讗 诪住讜讙讬讗 讛谞"诇 讗讬讱 驻专砖讛 讝讜 讚诇讗讘讬讜 讜诇讗诪讜 讜诇讗讞讬讜 讜诇讗讞讜转讜 谞讚专砖转 讘驻专讟讬诐 讜讛谞讛 砖诐 讘讞诇拽讜 专' 讬砖诪注讗诇 讜专"注 讜注"砖 讛讬讟讘 讘讻诇 讛住讜讙讬讗 讜讗谞讬 讗讜讞讝 砖讟转 讛转讜住' 砖诐 讘讻诇 讛讚讘专讬诐 讜注"砖 讛讬讟讘 讜讗诪谞诐 诪"砖 讛转讜住' 讘讚祝 诪"讞 讘讚"讛 讛讗讬 诪讬讘注讬' 诇讬' 讜讘讚"讛 讜诇讗讞讜转讜 讻讚转谞讬讗 讚专"讬 诇砖讟转讜 讚讗讬转 诇讬' 讘驻' 讛诪驻诇转 讚诪讜驻谞讛 诪爪讚 讗' 诇诪讚讬谉 讜诪砖讬讘讬谉 讛讜讗 驻诇讬讗讛 专讘讛 砖讛讘讬讗讜 专讗讬' 诇住转讜专 讜砖诐 讘驻' 讛诪驻诇转 讚祝 讚"讘 注"讗 讗讬讻讗 转专讬 诇讬砖谞讬 讜讘转专讜讬讬讛讜 诇讬砖谞讬 专' 讬砖诪注讗诇 住讜讘专 诪讜驻谞讛 诪爪"讗 诇诪讚讬谉 讜讗讬谉 诪砖讬讘讬谉 讜诇讻讱 诇讗 谞诪砖讻转讬 讘讝讛 讗讞专 讚讘专讬讛诐. 讜讗诪谞诐 诇讗 讬讚注转讬 诪讬 讛讻专讬讞诐 诇讝讛 讜讛专讬 讻诪讛 诪讛讚讜讞拽 住讘诇讜 砖诐 讘讚祝 诪讬讟 注"讗 讘讚"讛 讜诪砖谞讬 讚爪专讬讻讬 讜讻讜' 讘诪讛 砖讘讬讗专讜 砖诐 讚讛讗 讚诇专"注 讗讬爪讟专讱 讗诪讜 讚诇讗 谞讬诪讗 讗讘讬讜 诇诪注讜讟讬 讗转讬 讚讚讜拽讗 诇讗讘讬讜 诇讗 讬讟诪讗 讗讘诇 诇讗诪讜 讬讟诪讗 讜诇专"讬 讗讬讬转专 讗诪讜 诇讙讝"砖 讜讻转讘讜 诪砖讜诐 讚诇专"注 讚讚专砖讬谞谉 谞驻砖 讗诇讜 讛专讞讜拽讬诐 诪转 讗诇讜 讛拽专讜讘讬诐 讗"讻 讬砖 讻讗谉 讻诇诇 讻诇 讛拽专讜讘讬诐 讜讗诐 讛讬' 讻转讘 讗讞"讻 讗讘讬讜 诇讞讜讚 讗讝 诪讬转讜专讗 讛"讗 讚讗转讬 诇诪注讜讟讬 讗诪讜 讗讜 诪砖讜诐 讚讛讜讬 讻诇诇 讜驻专讟 讜讗讬谉 讘讻诇诇 讗诇讗 诪讛 砖讘驻专讟 讗讘诇 诇专' 讬砖诪注讗诇 讚诇讗 讚专讬砖 谞驻砖 诪转 讜诇讗 诪砖诪注 诇讬' 诪谞驻砖 专拽 专讞讜拽讬诐 讚讜诪讬讗 讚讻讛谉 讛讚讬讜讟 讜诪诪讬诇讗 讗讬爪讟专讱 讗讘讬讜 诇讙讜驻讬' 讜诪诪讬诇讗 讗诪讜 讗转讬' 讘拽"讜 讚诇讗 诪诪注讟讬谞谉 诇讛 诪讗讘讬讜 砖讛专讬 讗讬谞讜 诪讬讜转专 讜讙诐 诇讬讻讗 诇诪讬诪专 诇讚讬讚讬' 讻诇诇 讜驻专讟 砖讛专讬 诇讚讬讚讬' 讗讬谉 讛讻诇诇 注诇 讛拽专讜讘讬诐.. 讜讛谞讛 讛讬拽砖讛 诇讛诐 讗讞"讻 转讬谞讞 讘谞讝讬专 讗讘诇 讘讻讛"讙 讚讜讚讗讬 讛讻诇诇 拽讗讬 注诇 讛拽专讜讘讬诐 讜讗"讻 讗讬 讛讜讛 讻转讬讘 讗讞"讻 讗讘讬讜 诇讞讜讚 讛讜讛 诪诪注讟讬' 讗诪讜 讗讬 诪讟注诐 讬讬转讜专讗 讗讬 诪讟注诐 讻诇诇 讜驻专讟 讗讬谉 讘讻诇诇 讗诇讗 诪讛 砖讘驻专讟 讻诪讜 诇专' 注 讜讗"讻 讗讬讱 讚专讬砖 专"讬 讗诪讜 讗诪讜 诇讙讝"砖 讜讛专讬 讗诪讜 讚讻讛"讙 讗讬谞讜 诪讜驻谞讛 讜谞讚讞拽讜 诪讗讚 讘讬讬砖讜讘 讚讘专 讝讛 讜讻"讝 讙专诐 诇讛诐 诪讛 砖诪讘讜讗专 讘讚讘专讬讛诐 讘讚讘讜专诐 讛拽讜讚诐 砖住讘专讜 讚专"讬 住讘专 诪讜驻谞讛 诪爪"讗 诪砖讬讘讬谉 讜讘讗诪转 谞讝讚诪谉 诇讛诐 谞讜住讞讗 诪讜注讟转 讘诪住' 谞讚讛 砖诐 砖讛驻讻讜 讚讘专讬 专' 讬砖诪注讗诇 诇专讘谞谉 讜讚讘专讬 专讘谞谉 诇专"讬 讗讘诇 诇讙讬专住讗 讚讬讚谉 砖诐 讘谞讚讛 讚专"讬 住讜讘专 诪讜驻谞讛 诪爪"讗 讘"讻 讗讬谉 诪砖讬讘讬谉 讗"讻 讛讗诪转 讻谉 讛讜讗 讚讗诪讜 讚讻讛"讙 讙诐 诇专"讬 讗爪讟专讱 诇讙讜驻讬' 讚诇讗 谞讬诪讗 讗讘讬讜 诇诪注讜讟讬 讗诪讜 讗转讬 讜讗祝 注诇 驻讬 讻谉 讚专砖 专"讬 讗诪讜 讗诪讜 诇讙讝"砖 讻讬讜谉 讚诪讜驻谞讛 讘谞讝讬专 讜诇讚讬讚讬' 讚讬 讘诪讜驻谞讛 诪爪讚 讗'. 讜诪注转讛 讘讬专讜专 讛住讜讙讬讗 砖诐 讘谞讝讬专 讛注讜诇讛 注"驻讬 讚讘专讬谞讜 讛讜讗 讝讛 讚讘讬谉 专"讬 讜讘讬谉 专"注 转专讜讬讬讛讜 住"诇 诪讜驻谞讛 诪爪讚 讗' 讚讬 讜诪讚专砖讬 讛驻住讜拽讬诐 诇专"讬 讛讬讗 讻讱 讚专"讬 讚专讬砖 诇讗讘讬讜 讜诇讗诪讜 讚讻转讬讘 讘讻讛"讙 诇诪转 诪爪讜讛 讜转专讜讬讬讛讜 诪讬讜转专讬诐 讚讙诐 讗讬 讛讬讛 讻转讬讘 注诇 讻诇 谞驻砖讜转 诪转 诇讗 讬讘讜讗 拽讗讬 注诇 讛拽专讜讘讬诐 讚诇专讞讜拽讬诐 诇讗 讘专注 诪讻讛谉 讛讚讬讜讟 讜讻诪讜"砖 讛转讜住' 砖诐 讚祝 诪"讝 注"讘 讘讚"讛 讗讬 讘专讞讜拽讬诐 讬注讜"砖 讜讗讬讬转专讬 转专讜讬讬讛讜 诇诪转 诪爪讜讛 讜诇讗 住讙讬 讘讞讚 诪砖讜诐 讚讗讬 讛讜讛 讻转讬讘 讞讚 讛"讗 诇诪注讜讟讬 讗讬讚讱 讗转讬讗 讗讬 诪讬讜转专讗 讜讗讬谉 诪砖讜诐 讚讗讬谉 讘讻诇诇 讗诇讗 诪讛 砖讘驻专讟. 讜讘谞讝讬专 讚讻转讬讘讬 讗专讘注讛 驻专讟讬 讗讘讬讜 讗诪讜 讗讞讬讜 讗讞讜转讜. 讗讘讬讜 讗讬爪讟专讱 诇讙讜驻讬' 诇拽专讜讘讬诐 讚专"讬 诇讗 讚专讬砖 谞驻砖 讗诇讜 专讞讜拽讬诐 诪转 讗诇讜 拽专讜讘讬诐 讜讻讬讜谉 讚讗讬爪讟专讱 讗讘讬讜 诇讙讜驻讬' 诇拽专讜讘讬诐 诪诪讬诇讗 讗诪讜 讜讻诇 砖讗专 拽专讜讘讬诐 诪拽"讜 诪讗讘讬讜 讜讻诪讜"砖 讛转讜住' 讚讻讬讜谉 讚拽专讗 讚谞驻砖 诪转 诇讗 讗讬讬专讬 讘拽专讜讘讬诐 诇讬讻讗 讻诇诇 讜驻专讟 讜讗"讻 讗讬讬转专 讗诪讜 诇讙"砖 诇诪讬诇祝 注诇 讻讛"讙 讚讻砖诐 砖讘谞讝讬专 讻转讬讘 讘诪讜转诐 诇诪讚专砖 讗讘诇 诪讟诪讗 诇谞讙注诐 讜诇讝讬讘转诐 讛讛"讚 讻讛"讙 诪讟诪讗 诇谞讙注诐 讜讝讬讘转诐 讜诪讜驻谞讛 诪爪"讗 讚讬 讚诇诪讚讬谉 讜讗"诪 讜诇讗讞讬讜 讗讬讬转专 讚谞讝讬专 诪讟诪讗 诇诪"诪 讜转讜 诇讗 爪专讬讱 拽专讗 诇讻讛"讙 讜谞讝讬专 讚专"讬 住讘专 诪讛 诇讬 讞讚 诇讗讜 讜诪讛 诇讬 转专讬 诇讗讜讬 讜讻讬讜谉 讚讻讘专 讬讚注讬谞谉 讘讻讛"讙 诇讞讜讚 讚诪讟诪讗 诇诪"诪 讜讬讚注讬谞谉 讘谞讝讬专 诇讞讜讚 讚诪讟诪讗 诇诪"诪 讜诪诪讬诇讗 讛讛"讚 讻讛"讙 讜谞讝讬专 诪讟诪讗 讜讗讬讬转专 诇讗讞讜转讜 诇讛讜诇讱 诇砖讞讜讟 驻住讞讜 讚诪讟诪讗 诇诪"诪. 讜专"注 讚专讬砖 谞驻砖 诪转 讘谞讝讬专 诇拽专讜讘讬诐 讜讚专讬砖 诇讗讘讬讜 诇诪"诪 讜讙诐 诇讗诪讜 砖讜讘 爪专讬讱 讚诇讚讬讚讬' 讚讬砖 讻诇诇 讘谞讝讬专 诇拽专讜讘讬诐 讗讬 讛讜讛 讻转讬讘 诇讗讘讬讜 诇讞讜讚 讛讜讛 讚专砖讬' 讻诇诇 讜驻专讟 诇诪注讜讟讬 讗诪讜 讜爪专讬讱 讙诐 讗诪讜 讜诪诪讬诇讗 诇讬讻讗 诇诪讬诪专 讗讘讬讜 讜讗诪讜 诇诪注讜讟讬 砖讗专 拽专讜讘讬诐 讚诪讟诪讗 诇讛诐 讚砖讗专 拽专讜讘讬诐 讜讚讗讬 讗驻讬' 诪讻诇诇 讜驻专讟 讗讬谉 诇诪注讟诐 讚讛谞讬 拽"讜 讙诪讜专 谞讬谞讛讜 诪讗讘 讜讗诐 讜诇讬讻讗 讘讛讜 砖讜诐 住讘专讛 诇讛注讚讬驻诐 讜讻诪讜 砖讛讗专讬讻讜 讛转讜住' 砖诐 讜讗讬讬转专 诇讗讞讬讜 诇讻讛"讙 讜谞讝讬专 砖讗祝 砖讬砖 讘讜 转专讬 诇讗讬讬 诪讟诪讗 诇诪"诪 讜诪诪讬诇讗 讬讚注讬谞谉 讚驻砖讬讟讗 讚讻讛"讙 诇讞讜讚 砖诪讟诪讗 诇诪"诪 讜讻诪讜 砖诪讘讜讗专 砖诐 讘讙诪' 讜诇讗讞讜转讜 诇讛讜诇讱 诇砖讞讜讟 驻住讞讜 讜讗讬讬转专 诇讗讘讬讜 讜诇讗诪讜 讚讻讛"讙 砖谞讬讛诐 诇讙讝"砖 砖讬讟诪讗 诇讝讬讘诐 讜谞讙注诐 讚讗讬 讗驻砖专 诇诪讬讻转讘 讞讚 讘诇讗 讞讘专讬' 讚诇讗 谞讚专砖 讗讬谉 讘讻诇诇 讗诇讗 诪讛 砖讘驻专讟 讜砖谞讬讛诐 爪专讬讻讬 诇讙"砖 讚诇诪"诪 诇讗 爪专讬讻讬 讚讻讘专 讬讚注讬谞谉 诪诇讗讞讬讜 讚谞讝讬专 讚讗驻' 讻讛"讙 讜谞讝讬专 诪讟诪讗 诇诪"诪 讜讗祝 砖讛讜讗 专拽 诪讜驻谞讛 诪爪"讗 讚讛讬讬谞讜 讘讻讛"讙 诇讞讜讚 讜诇讗 讘谞讝讬专 讚讬 讚讙诐 专"注 讘讛讗 住讜讘专 讻专"讬 讚诪讜驻谞讛 诪爪"讗 诇诪讚讬谉 讜讗"诪 讜诇讻谉 讘讬谉 诇专"讬 讜讘讬谉 诇专"注 注"驻讬 讛讘讬讗讜专 讛谞"诇 讗讬讬转专 讜诇讗讞讜转讜 诇讛讜诇讱 诇砖讞讜讟 驻住讞讜 讜注"讝 住讜讘讘转 讛住讜讙讬' 讚谞讝讬专 讜讙诐 讻讗谉 讛住讜讙讬' 讘讘专讻讜转 讘讙讚讜诇 讻讘讜讚 讛讘专讬讜转 讜诇讻谉 驻专讬讱 注诇 专讘 讬讛讜讚讛 讚讗诪专 驻讜砖讟 讗驻讬' 讘砖讜拽 诪讛讜诇讱 诇砖讞讜讟 驻住讞讜 讚谞讚讞讛 诪驻谞讬 讻讘"转 讘诪"诪 讜讛讜爪专讱 诇转专抓 砖讘 讜讗"转 砖讗谞讬 讗讘诇 诇讚讬讚谉 讚讞讝讬谞谉 讘住讜讙讬讗 讘讛诪驻诇转 讚驻诇讬讙讬 专"讬 讜讞讻诪讬诐 讚专"讬 住讘专 诪讜驻谞讛 诪爪"讗 诇诪讚讬谉 讜讗"诪 讜讞讻诪讬诐 驻诇讬讙讬 讜住讘专讬 诇诪讚讬谉 讜诪砖讬讘讬谉 讗祝 砖讻讘专 诪讜讻讞 诪住讜讙讬' 讚谞讝讬专 讚讙诐 专"注 讘讛讗 住讘专 讻专"讬 诪"诪 讛诇讻讛 讻讞讻诪讬诐 讛砖谞讜讬讬诐 讘诇砖讜谉 专讘讬诐 讗讻谉 讘讝讛 砖谞讞诇拽讜 专"讬 讜专"注 讜讚讗讬 讚讛诇讻讛 讻专"注 讜诇驻"讝 诇讚讬讚谉 讚讘注讬谞谉 诪讜驻谞讛 诪砖谞讬 爪讚讚讬诐 讜讻讬讜谉 讚讘讛讗 讚讘谞讝讬专 谞驻砖 诪转 讜讚讗讬 讻专"注 拽讬讬"诇 讚谞驻砖 讗诇讜 专讞讜拽讬' 讜诪转 讗驻讬' 拽专讜讘讬诐 讗"讻 讙诐 讘谞讝讬专 讗讬 讻转讬讘 诇讗讘讬讜 爪专讬讱 诇讻转讜讘 讙诐 诇讗诪讜 讜讻谉 诇讛讬驻讱 讚讗讬 讛讜讛 讻转讬讘 讞讚 讛讜讛 讗诪专讬谞谉 讗讬谉 讘讻诇诇 讗诇讗 诪讛 砖讘驻专讟 讜诇诪注讜讟讬 讗讬讚讱 讜讻讬讜谉 讚讘注讬谞谉 讙讝"砖 诪讜驻谞讛 诪砖谞讬 爪讚讚讬诐 诇诪讬诇祝 讻讛"讙 诪谞讝讬专 诇注谞讬谉 砖讬讟诪讗 诇讝讬讘诐 讜诇谞讙注诐 讗"讻 诇讗讘讬讜 讜诇讗讘讬讜 讘讬谉 讘讻讛"讙 讜讘讬谉 讘谞讝讬专 讗讬爪讟专讻讜 转专讜讬讬讛讜 诇讙讝"砖 讜诇讬转 诇谉 讘讻讛"讙 砖讜诐 讬转讜专 诇诪转 诪爪讜讛 讜讘谞讝讬专 讚专砖讬' 诇讗讞讬讜 诇诪"诪 讜讬讚注讬谞谉 砖谞讝讬专 诪讟诪讗 诇诪"诪 讜讗讻转讬 诇讗 讬讚注讬谞谉 讻讛"讙 讻诇诇 讘诪"诪 讜讗讬爪讟专讱 诇讗讞讜转讜 讘谞讝讬专 诇讻讛"讙 讜谞讝讬专 砖讬讟诪讗 诇诪"诪 讜讻讬讜谉 讚讻讛"讙 讜谞讝讬专 诪讟诪讗 诇诪转 诪爪讜讛 驻砖讬讟讗 讚讻讛"讙 诇讞讜讚 诪讟诪讗 讻讚讗讬' 砖诐 讘住讜讙讬讗 讜诇讗 讗讬讬转专 诇谉 砖讜讘 砖讜诐 拽专讗 讜讗"讻 诇驻讬 诪讛 讚拽讬讬"诇 讚讘注讬谞谉 诪讜驻谞讛 诪砖谞讬 爪讚讚讬诐 讗讬谉 诇谞讜 诇讬诪讜讚 注诇 讛讛讜诇讱 诇砖讞讜讟 驻住讞讜 砖讬讟诪讗 诇诪"诪 讜诇讻谉 诇讗 讛讘讬讗 讛专诪讘"诐 讘砖讜诐 诪拽讜诐 砖讛讛讜诇讱 诇砖讞讜讟 驻住讞讜 讬讟诪讗 诇诪"诪 讜讙诐 诇讗 讛讘讬讗 讻诇诇 砖诪爪讜讛 砖诇 转讜专讛 讗驻讬' 讘砖讘 讜讗"转 讬讜讚讞讛 诪讞诪转 讻讘"讛 讜讙诐 谞讬讞讗 诪"砖 讘驻"讬 诪讻诇讗讬诐 讚诪驻讬 讛砖诪讜注讛 诇诪讚讜 诇讗讞讜转讜 讗讬谞讜 诪讟诪讗 讗讘诇 诪讟诪讗 诇诪"诪 讜讻转讘转讬 诇注讬诇 砖讬砖 诇转诪讜讛 注诇讬讜 讚讛专讬 诪诇讗讞讬讜 讬诇驻讬谞谉 讜诇驻讬 诪"砖 谞讬讞讗 讚诪诇讗讞讬讜 讬诇驻讬谞谉 谞讝讬专 讗讘诇 讻讛"讙 讬诇驻讬' 诪讗讞讜转讜. 讗诇讗 讚拽砖讛 诇讬 讚诪讛 讘讻讱 讚驻诇讬讙讬 讞讻诪讬' 讜专"讬 讘诪讜驻谞讛 诪爪"讗 讚讗祝 讚拽讬讬"诇 讚讛诇讻讛 讻专讘讬诐 诪"诪 讗讬谉 讗讞专 讛讻专注转 讛讗诪讜专讗 讻诇讜诐 讜讛专讬 专讘讗 讗诪专 讘诪讙讬诇讛 讚祝 讙' 注"讘 驻砖讬讟讗 诇讬 讜讻讜' 注讘讜讚讛 讜诪"诪 诪转 诪爪讜讛 注讚讬祝 诪讜诇讗讞讜转讜 讜讻讜' 讜讗"讻 讗讬讱 讬驻住讜拽 讛专诪讘"诐 讚诇讗 讻专讘讗:


讜讘讛讬讜转讬 诪注讬讬谉 讘讚讘专 讝讛 砖诪转讬 注诇 诇讘讬 住讜讙讬' 讚讬讘诪讜转 讚祝 拽"讚 注"讗 讘诪砖谞讛 讞诇爪讛 讜讻讜' 讘砖诪讗诇 讞诇讬爪转讛 驻住讜诇讛 讜专"讗 诪讻砖讬专 讜讘讙诪' 诪"讟 讚专讘谞谉 讗诪专 注讜诇讗 讬诇驻讬' 专讙诇 专讙诇 诪诪爪讜专注 讜专"讗 诇讗 讬诇讬祝 诪诪爪讜专注 讜讛转谞讬讗 讗专"讗 诪讻讬谉 诇专爪讬注讛 讜讻讜' 讗专讬讘"讬 讗专"讬 诪讜讞诇驻转 讛砖讟讛 专讘讗 讗诪专 诇注讜诇诐 诇讗 转讬驻讜讱 讗讜讝谉 讗讜讝谉 诪讜驻谞讛 专讙诇 专讙诇 诇讗 诪讜驻谞讛 (驻讬专砖"讬 诇讗 诪讜驻谞讛 专拽 诪爪讚 讗' 讚诪爪讜专注 诪讬讜转专 讜拽住讘专 专"讗 诪讜驻谞讛 诪爪"讗 诪砖讬讘讬谉) 讜讗讬讻讗 诇诪讬驻专讱 诪讛 诇诪爪讜专注 砖讻谉 讟注讜谉 注抓 讗专讝 讜讻讜' 讜讗"讻 专讘谞谉 讚驻住诇讬 讞诇讬爪讛 讘砖诪讗诇 讜讬诇驻讬 诪诪爪讜专注 讗祝 讚讗讬讻讗 诇诪驻专讱 爪"诇 讚住讘专讬 诇诪讚讬谉 讜讞"诪 讜讗"讻 讗讬讻讗 专讘谞谉 讚住讘专讬 讻专"讬 讚讗讬谉 诪砖讬讘讬谉 讜诇讗 谞讚讞讬转 住讜讙讬' 讚讜诇讗讞讜转讜 诪讛诇讻转讗 讜讛讚专讗 拽讜砖讬' 注诇 讛专诪讘"诐. 讜砖诪转讬 讗诇 讛专诪讘"诐 讘讛诇' 讬讘讜诐 讜讞诇讬爪讛 驻谞讬 诇专讗讜转 诪讛 讬讗诪专 讚讘讬谞讜 讘讞诇讬爪讛 讘砖诪讗诇 诪讛 讚讬谞讜 讜诇讗 诪爪讗转讬 讘讻诇 讚讘专讬讜 砖讗诪专 讞诇爪讛 讘砖诪讗诇 砖驻住讜诇讛 专拽 专讗讛 讝讛 诪爪讗转讬 砖讻转讘 讘驻"讚 讛诇讻讛 讜' 讻讬爪讚 讞讜诇爪讬谉 诪讘讬讗讬谉 诇讜 诪谞注诇 砖诇 注讜专 讜讻讜' 讜诇讜讘砖讜 讘讬诪讬谉 讜讻讜' 讜讗诪谞诐 讗讬谉 诪讚讘专讬讜 讻讗谉 讛讻专注 讚讻讗谉 讞砖讬讘 讻诇 诪讛 砖专讗讜讬 诇注砖讜转 诇讻转讞诇讛 讗祝 讚讘专讬诐 砖讗讬谉 驻讜住诇讬谉 讜讻诪讜"砖 讛专讘 讛诪讙讬讚 砖诐 讜讝"诇 讜讬转讘讗专 讘讚讘专讬 专讘讬谞讜 讘驻' 讝讛 砖讬砖 讛专讘讛 讚讘专讬诐 诪讗诇讜 砖讗讬谞谉 诪注讻讘讬诐 讗讘诇 诇讻转讞诇讛 讻讱 讛讜讗 讛住讚专 讜讻讜'. 讜讛谞讛 砖讜讘 讘讛诇' 讬"讝 讻' 专讘讬谞讜 讬讘诐 砖专讙诇讜 讛讬诪谞讬转 讞转讜讻讛 讗讬谞讜 讞讜诇抓 讘砖诪讗诇 讜讗诐 讞诇爪讛 讘砖诪讗诇 讞诇讬爪转讛 驻住讜诇讛. 讜讛谞讛 讗诐 讛讬' 讻讜讜谞转讜 讘讝讛 诇讛讻专讬注 讻讞讻诪讬' 讚驻诇讬讙讬 注诇 专"讗 讜驻住诇讜 讘讞诇爪讛 讘砖诪讗诇 诇讗 讛讬' 诇讜 诇转诇讜转 讘谞讞转讻讛 专讙诇讜 讛讬诪谞讬转 专拽 讛讬' 诇讜 诇讛注转讬拽 诇砖讜谉 讛诪砖谞讛 讻讚专讻讜 讘讻诇 住驻专讜 讜讙诐 讻讗谉 讛讬' 诇讜 诇讻转讜讘 讞诇爪讛 讘砖诪讗诇 讞诇讬爪转讛 驻住讜诇讛 砖讛讜讗 诪诪砖 诇砖讜谉 讛诪砖谞讛 讜讗讬谉 诇讜诪专 砖讻讜讜谞转 专讘讬谞讜 砖诇讗 转讗诪专 讚砖讗谞讬 谞讞转讻讛 专讙诇讜 讛讬诪谞讬转 砖讗讬谉 诇讜 讬诪讬谉 诇讻谉 谞讻砖讬专 讘砖诪讗诇 讜讛讜爪专讱 专讘讬谞讜 诇讜诪专 讚讗祝 讘讝讛 讞诇讬爪转讛 驻住讜诇讛 讚讛讗 诪诇转讗 讚驻砖讬讟讗 讛讜讗 讚讚讘专 讛驻讜住诇 讘讚讬注讘讚 讗讬谉 诇讞诇拽 讘讬谉 讗驻砖专 诇诇讗 讗驻砖专 讜讗讬谉 诇讚讞讜拽 讚拽诪"诇 砖诇讗 谞讬诪讗 砖讘讝讛 砖讗讬谉 诇讜 讬诪讬谉 讛砖诪讗诇 谞注砖讛 讬诪讬谉 讜讻讚注转 拽爪转 驻讜住拽讬诐 讘讗讬讟专 专讙诇 讚讗祝 讗诐 谞住讘讜诇 讚讜讞拽 讝讛 讚诇专讘讜转讗 讻转讘 讛专诪讘"诐 谞讞转讱 专讙诇 讬诪讬谉 讗讻转讬 讘砖讘讬诇 讝讛 诇讗 讛讬' 诇讜 诇讚诇讙 讚讬谉 讛诪驻讜专砖 讘诪砖谞讛 讜讻讱 讛"诇 诇诪讬诪专 讞诇爪讛 讘砖诪讗诇讜 讞诇讬爪转讛 驻住讜诇讛 讗驻讬' 谞讞转讱 讛讬诪讬谉 讜讗诪谞诐 讛专诪讘"诐 砖讚讬诇讙 讚讬谉 讛诪砖谞讛 诇讙诪专讬 讜讻转讘 讚讬谉 讗讞专 讚讛讬讬谞讜 砖讛讬转讛 专讙诇讜 讞转讜讻讛 谞诇注"讚 讚诇讗 诪讟注诐 砖讛讻专讬注 讻转"拽 讚专"讗 驻讜住诇 讘讝讛 专拽 讻讜讜谞讛 讗讞专转 讬砖 诇专讘讬谞讜 讘讝讛 讜讛讜讗 诪诪讛 砖砖谞讬谞讜 讘诪住' 讘讻讜专讜转 讚祝 诪"讛 注"讘 转"专 讗讬讟专 讘讬谉 讘讬讚 讘讬谉 讘专讙诇 驻住讜诇 讜驻讬专砖"讬 讗讬讟专 讬讚 讚讻转讬' 讗爪讘注 讜讻诇 诪拽讜诐 讚讻转讬讘 讗爪讘注 讜讻讛讜谞讛 讗讬谞讜 讗诇讗 讬诪讬谉 讜讗讬讟专 专讙诇 谞诪讬 讚诇注诪讜讚 讜诇砖专转 讻转讬' 讻讚专讱 砖讗专 注诪讬讚讜转 讚注拽专讜 讘讬诪讬谉. 讜诇驻讬"讝 讘讞诇讬爪' 讚讙"讻 讻转讬讘 讜注诪讚 讜讗诪专 讜讛专讬 讛专诪讘"诐 讘讗诪转 驻讜住拽 讚讘砖注转 讗诪讬专讛 爪专讬讱 诇注诪讜讚 讻诪讘讜讗专 讘讛诇讻讛 讜' 讜注讬讬谉 讘讛专讘 讛诪讙讬讚 讛诇' 讚' 讜讗驻讬' 讗诐 谞讬诪讗 讚专拽 诇讻转讞诇讛 讘注讬谞谉 注诪讬讚讛 讜讘讚讬注讘讚 讗驻讬' 讬砖讘讜 讘砖注转 讗诪讬专讛 讞诇讬爪转讛 讻砖讬专讛 讛讬讬谞讜 诪砖讜诐 讚讙讜祝 讛讗诪讬专讛 讘注爪诪讛 讗讬谞讜 诪注讻讘 讘讚讬注讘讚 讜讗注驻讬"讻 专讗讜讬 诇讘讬诇讛 讘注讬谞谉 讜诪注讻讘 讗驻讬' 讚讬注讘讚 讛"谞 讜注诪讚 专讗讜讬 诇注诪讬讚讛 讘注讬谞谉 讜诪注讻讘 讗驻讬' 讘讚 注讘讚 讜讘注讬谞谉 砖讬讛讬' 专讗讜讬 诇注诪讜讚 讻讚专讱 砖讗专 注诪讬讚讜转 砖讛讜讗 注拽专讜 讘讬诪讬谉 讜讝讛 砖讬诪讬谞讜 讞转讜讻讛 讗讬谞讜 专讗讜讬 诇注诪讬讚讛 讝讜 讗讘诇 诪讬 砖讛讬转讛 专讙诇讜 注拽讜诪讛 讗讜 讛驻讜讻讛 讻讬讜谉 砖注讻"驻 注讜诪讚 注诇 讬诪讬谞讜 讛讜讛 讘讻诇诇 讜注诪讚 讗讬 诇讗讜 诪砖讜诐 讚诇讗 诪爪讬 讚讞讬 诇讻专注讬' 讜诇讻谉 讞诇讬爪转讛 驻住讜诇讛 讜诇讗 诪讟注诐 砖砖诪讗诇 驻住讜诇 诇讞诇讬爪讛 讗讘诇 讗诐 讗讬谉 专讙诇讜 讞转讜讻讛 讗驻砖专 讚讗驻讬' 讞诇爪讛 讘砖诪讗诇 讞诇讬爪转讛 讻砖讬专讛. 讜讗祝 砖注讚讬讬谉 拽砖讛 诇诪讛 诇讗 讘讬讗专 讛专诪讘"诐 讚讬谉 讝讛 讘讞诇爪讛 讘砖诪讗诇 讗诐 讛讞诇讬爪讛 讻砖讬专讛 讻专"讗 讗讜 驻住讜诇讛 讻转"拽.. 讗讜诪专 讗谞讬 砖诪诇转讗 讚讗 讗诐 讛诇讻讛 讻专"讗 讗讜 讻转"拽 转诇讬讗 讘讗砖诇讬 专讘专讘讬 讜讗祝 砖讘讜讚讗讬 讬讞讬讚 讜专讘讬诐 讛诇讻讛 讻专讘讬诐 讜注讜讚 讚专"讗 砖诪讜转讬 讛讜讗 诪"诪 讛讱 诪诇转讗 讙讜驻讬' 讗诐 转"拽 驻讜住诇 讜专"讗 诪讻砖讬专 讗讜 诇讛讬驻讜讱 讚转"拽 诪讻砖讬专 讜专"讗 驻讜住诇 诇讞诇拽讜 讘讜 讚讛专讬 专' 讬讜讞谞谉 诪砖谞讬 诪讜讞诇驻转 讛砖讟讛 讜讛讬讬谞讜 诪讜讞诇驻转 讛讬讬谞讜 讛讱 讚讞诇讬爪讛 讚诇讬讻讗 诇诪讬诪专 讛讱 讚讗讜讝谉 讚砖诐 诇讗 砖讬讬讱 诪讜讞诇驻转 讛砖讟讛 讚砖诐 诇讗 讻讞诇拽 讗讚诐 诪注讜诇诐 讚讗讝谞讜 讚专爪讬注讛 讛讜讗 讬诪谞讬转 讜讗"讻 诇专' 讬讜讞谞谉 转"拽 诪讻砖讬专 讜专"讗 驻讜住诇 讜讛诇讻讛 讻转"拽 讚讻砖专 讜专讘讗 讚诪砖谞讬 诇讗 转讬驻讜讱 讗"讻 转"拽 驻讜住诇 讜讛诇讻讛 讻转"拽 讚驻讜住诇. 讜讗祝 讚讛诇讻转讗 讻讘转专讗讬 诪讗讘讬讬 讜专讘讗 讜讗讬诇讱 讛讬讬谞讜 诪讗讘讬讬 讜专讘讗 讜讗讬诇讱 讗讘诇 讗诐 讗讘讬讬 讜专讘讗 注爪诪诐 讘讻诇诇 讛讝讛 讛诇讻讛 讻诪讜转诐 讘诪拽讜诐 砖讞诇讜拽讬诐 注诇 专讘讜转讬讛诐 讻转讘 讛讻"诪 讘驻"讞 诪讛诇' 谞讚专讬诐 讛诇' 讜' 砖讛讜讗 住驻拽 讜讗"讻 讗讬谉 诇谞讜 讛讻专注讛 讻讗谉 讗讬 讛诇讻讛 讻专' 讬讜讞谞谉 讗讜 讻专讘讗 讜诇讻谉 讛专诪讘"诐 讘讛诇' 讜' 砖讻转讘 讻讬爪讚 讞讜诇爪讬谉 砖诐 讛讝讻讬专 砖诇讜讘砖讜 讘讬诪讬谉 讚诇讻转讞诇讛 讜讚讗讬 讬砖 诇注砖讜转 讻谉 讗讘诇 诇注谞讬谉 讚讬注讘讚 讗诐 讞诇爪讛 讘砖诪讗诇 诇讗 讛讝讻讬专 讚讘专 讻讬 诇讗 谞转讘专专 诪谉 讛砖"住 讛诇讻讛 讻诪讗谉 讜讗祝 讚讘讙讬讟讬谉 讚祝 讱"讚 注"讘 讘诪注专讘讗 讗诪专讜 诪砖诪讬' 讚专' 讗诇注讝专 砖诪讗诇 讜诇讬诇讛 驻住讜诇讛 讜驻讜住诇转 讜讻讜' 专"讗 转诇诪讬讚讜 砖诇 专' 讬讜讞谞谉 讛讜讗 讜讗讬谉 讛诇讻讛 讻转诇诪讬讚 谞讙讚 讛专讘:


讜注讻"驻 专讘讗 诇砖讬讟转讜 讚诇讚讬讚讬' 专讘谞谉 驻住诇讬 讜诇诪讚讬谉 诪诪爪讜专注 讜讗"讻 专讘谞谉 住"诇 诪讜驻谞讛 诪爪"讗 诇诪讚讬谉 讜讗"诪 讜讗讬讬转专 诇讗讞讜转讜 诇讛讜诇讱 诇砖讞讜讟 驻住讞讜 讜诇讻谉 驻砖讬讟讗 诇讬' 讚注讘讜讚讛 讜诪"诪 诪"诪 注讚讬祝 诪讜诇讗讞讜转讜 讗讘诇 讛专诪讘"诐 诇讗 讘专讬专讗 诇讬' 讚讗讜诇讬 拽讬讬"诇 讻讗讜拽讬诪转讗 讚专"讬 讜住"诇 讙诐 专讘谞谉 讚讻讗谉 讚诇诪讚讬谉 讜诪砖讬讘讬谉 讜诇讻谉 讛砖诪讬讟 讚讬谉 讻讘讜讚 讛讘专讬讜转 砖讬讚讞讛 讗讬住讜专 转讜专讛 讗驻讬' 讘砖讘 讜讗"转. 讜讘讛讻讬 谞讬讞讗 讚讘专讬 讛专诪讘"诐 讘专讬砖 讛诇' 诪讙讬诇讛 砖讻转讘 讜讗讬谉 诇讱 讚讘专 砖谞讚讞讛 诪"诪 诪驻谞讬讜 讗诇讗 诪转 诪爪讜讛 砖讛驻讜讙注 讘讜 拽讜讘专讜 转讞诇讛 讜讗讞"讻 拽讜专讗 讜讚拽讚拽 讛专讗"诪 诪讚讘专讬 讛专诪讘"诐 讛诇诇讜 诪讚诪住讬讬诐 讜讗讞"讻 拽讜专讗 诪讻诇诇 讚讘讗讬谉 砖讛讜转 诇拽专讜讗 讗讞"讻 讗讬谉 诪拽专讗 诪讙讬诇讛 谞讚讞讬转 诪驻谞讬 讜讛讘讬讗讜 讛讘"讬 讘住讬' 转专驻"讝 讜讻谉 驻住拽 专诪"讗 砖诐 讘住讜祝 讛住讬' 讜讛拽砖讛 讛诪"讗 住"拽 讜' 讚讛专讬 驻住讞 砖讛讜讗 诪爪讜讛 讚讗讜专讬讬转讗 谞讚讞讬转 诇讙诪专讬 诪驻谞讬 讻讘"讛 讘诪"诪 讜拽"讜 砖讬讜讚讞讛 诪拽专讗 诪讙讬诇讛 诇讙诪专讬 诪驻谞讬 诪"诪. 讜诇驻诪"砖 谞讬讞讗 讚专讘讗 讛讜讗 讚拽讗诪专 讚注讘讜讚讛 谞讚讞讬转 诪驻谞讬 诪"诪 讗讘诇 讗谞谉 诇讗 拽讬讬"诇 讻谉. 讜讛谞讛 讘专讬砖 驻专拽 讛注专诇 讜讻谉 讘诪住' 砖讘转 讚祝 拽诇"讗 注"讗 讚拽讗诪专 讜砖诪注讬' 诇专"讗 讚讗诪专 诪讜驻谞讛 诪爪"讗 诇诪讚讬谉 讜诪砖讬讘讬谉 爪专讬讱 诇讜诪专 讚讛讬讬谞讜 诇专讘讗 讚讗诇讜 诇专' 讬讜讞谞谉 讗讚专讘讛 专"讗 住讘专 讗讬谉 诪砖讬讘讬谉:


诪"砖 专讗砖讜谞讬诐 讜讻讜'. 诪讬讬转讬 讛讱 诪诇转讗 讻讗谉 诪砖讜诐 讚诪讬讬转讬 注诇讛 讚专讘 讬讛讜讚讛 讚拽专注 讻专讘诇转讗 讘砖讜拽讗 讜诇讗 讞住 注诇 讻讘讜讚 讛讘专讬讜转 讻讬 住讘专 砖讛讬讗 讘转 讬砖专讗诇 讜讬砖 讞讬诇讜诇 讛砖诐 讜砖讬讬讱 诇讛讗 讚讘诪拽讜诐 砖讬砖 讞"讛 讗讬谉 讞讜诇拽讬谉 讻讘讜讚 讜专砖"讬 驻讬专砖 拽爪转 讘注谞讬谉 讗讞专 讜讗诪谞诐 讗讻讬 驻讬专砖转讬 诇讬讬砖讘 讙诐 诇驻讬 讙专住转 讛专诪讘"诐 讚讗讬谞讜 讙讜专住 讘转讞诇转 讛住讜讙讬讗 讘讘讙讚讜 讜注讬讬谉 讘讞讬讘讜专讬 谞"讘 讞诇拽 讗"讞 住讬' 诇"讛:


讻讬 讛讜讛 诪讟讬 专"讬 讘注讜拽爪讬谉 讛讗砖讛 砖讻讜讘砖转 讬专拽 讜讻讜'. 诇讻讗讜专讛 讬驻诇讗 讛诇讗 诪砖谞讛 讝讜 砖讛讗砖讛 砖讻讜讘砖转 讬专拽 讗讬谞讛 讘诪住' 注讜拽爪讬谉 讻诇诇 专拽 讘诪住' 讟讛专讜转 讘专讬砖 驻"讘 讜专砖"讬 讻讗谉 讘讚"讛 讛讗砖讛 砖讻讜讘砖转 讬专拽 讗讜 讝讬转讬诐 砖讻讘砖谉 讘讟专驻讬讛谉 诪砖讻讛 讛讬讗 讘诪住' 注讜拽爪讬谉 注讻"诇 专砖"讬 讜讚讘专讬讜 转诪讜讛讬诐 诪诇讘讚 砖讙诐 注诇讬讜 转住讜讘讘 拽讜砖讬讗 讛谞"诇 砖讛讗砖讛 砖讻讜讘砖转 讗讬谞讛 讻诇诇 讘诪住' 注讜拽爪讬谉 讬驻诇讗 注讜讚 诪讛 讞讬讚讜砖 讛讜讚讬注谞讜 诇讛专讗讜转 诇谞讜 诪拽讜诪讛 讛诇讗 诪讘讜讗专 讘讙诪' 讻讬 讛讜讛 诪讟讬 讜讻讜' 讘注讜拽爪讬谉. 讜讗诐 谞讬诪讗 讚讻讜讜谞转 专砖"讬 诇讜诪专 砖讛讬讗 诪砖谞讛 砖诇讗 转讬诪讗 讚讛讗讬 讻讬 诪讟讬 讘注讜拽爪讬谉 讛讬讬谞讜 转讜住驻转讗 讚注讜拽爪讬谉 讜拽诪"诇 专砖"讬 砖讛讬讗 诪砖谞讛 讞"讻 诇讗 讛讬' 诇专砖"讬 专拽 诇驻专砖 诪砖谞讛 讛讬讗 讗讘诇 诪讛 砖讛讗专讬讱 诇讛专讗讜转 诇谞讜 诪拽讜诪讛 砖讛讬讗 讘诪住' 注讜拽爪讬谉 讛讜讗 诪讬讜转专. 讜诇讻谉 谞诇注"讚 注驻"诪 砖专讗讬转讬 砖诐 讘诪砖谞讛 讛讗砖讛 砖讻讜讘砖转 讬专拽 讘拽讚讬专讛 讜谞讙注讛 讘注诇讛 讞讜抓 诇拽讚讬专讛 讘诪拽讜诐 讛谞讙讜讘 讜讻讜' 注"砖 讛讬讟讘 讘专讬砖 驻"讘 讚诪住' 讟讛专讜转 讜讻转讘 讛专"砖 讜讝"诇 谞讙注讛 讘注诇讛 讞讜抓 诇拽讚讬专讛 讘诪拽讜诐 讛谞讙讜讘 讜讛注诇讛 讛讝讛 讞爪讬讜 讘拽讚讬专讛 注诐 讛诪砖拽讬谉 讜讞爪讬讜 讞讜抓 诇拽讚讬专讛 讗讬 谞诪讬 讗讜专讞讗 讚诪诇转讗 砖讬砖 讘拽诇讞 讗讞讚 注诇讬诐 讛专讘讛 讜讬讜爪讗 讗讞讚 诪讛诐 讞讜抓 诇拽讚讬专讛 讜谞转讬讬讘砖 砖诐 讜谞讬讙讘 讜讻讜' 讜讻谉 讛转讜讬"讟 砖诐 讘讚"讛 讘诪拽讜诐 讛谞讙讜讘 砖谞转讬讬讘砖 讜谞讬讙讘 讛专"砖 讜专爪讜谞诐 讘讝讛 诪砖讜诐 讚拽砖讬讗 诇讛讜 讻讬讜谉 砖讛诪砖谞讛 砖诐 诪讬讬专讬 讘讬专拽 砖诇讗 讛讜讻砖专 注讚讬讬谉 拽讜讚诐 砖谞讬转谉 讘拽讚讬专讛 讻诪驻讜专砖 砖诐 讘驻讬专讜砖 讛专"砖 讜讘驻讬专讜砖 讛专注"讘 讜讛注诇讛 讛讝讜 谞讙讜讘 讛讜讗 讜讛讬' 诪砖诪注 砖讛注诇讛 讛讝讜 诇讗 讛讙讬注讜 注诇讬' 讛诪砖拽讛 砖讘拽讚讬专讛 讗"讻 诇讗 讛讜讻砖专 注讚讬讬谉 讜诇诪讛 拽转谞讬 砖诐 砖讛注诇讛 讟诪讗 讜讗讬讱 谞讟诪讗讛 讗诐 诇讗 讛讜讻砖专讛 讜诇讻谉 讻转讘讜 砖谞转讬讬讘砖 讜谞讬讙讘 讜专爪讜谞诐 砖讻讘专 讛讙讬注讜 砖诐 诪砖拽讬谉 讗诇讗 砖谞转讬讬讘砖 讜谞讬讙讘 拽讜讚诐 砖谞讙注讛 讘讜 讛讗砖讛. 讜诇注谞"讚 讘专讗讛 砖讝讛 讚讜讞拽 诇讜诪专 砖诪转讞诇讛 讛讬' 讘转讜讱 讛诪砖拽讬谉 讜砖讜讘 讬爪讗 讞讜爪讛 讜谞转讬讬讘砖. 讜诇讻谉 谞诇注"讚 讚讛拽诇讞 砖讘讬专拽 讚讬谉 注讜拽抓 讬砖 诇讜 讻诪讜 注讜拽爪讬 驻讬专讜转 讜讬砖 诇讛诐 讚讬谉 讬讚 讜讛专讬 讻砖诐 砖讬砖 讬讚 诇讟讜诪讗讛 讻讱 讬砖 讬讚 诇讛讻砖专 讚拽讬讬"诇 讻专' 讬讜讞谞谉 讘讞讜诇讬谉 讚祝 拽讬"讞 注"讘 讜讗"讻 讛拽诇讞 砖诇 讛注诇讛 讛讜讗 讬讚 讜诪讘讬讗 讛讻砖专 诇讛注诇讛 讜诪转讜专转 讬讚 讗转讬讜谉 注诇讛 讻诪讜 注讜拽抓. 砖讜讘 专讗讬转讬 讘诪住' 转注谞讬转 讚祝 讱"讚 注"讘 砖讙诐 专砖 讻转讘 注诇 讛讱 诪砖谞讛 讚讛讗砖讛 讻讜讘砖转 讬专拽 讜讝"诇 专砖"讬 砖诐 讙讘讬 讬讚讜转 诪讬讬专讬 讜讻讜' 讜讛谞讗谞讬 砖讻讬讜讜谞转讬 诇讚注转 专砖"讬. 讜讗诪谞诐 讙讜祝 驻讬专砖"讬 砖诐 爪注"讙 讜诇驻讬 讛谞专讗讛 诪讚讘专讬 专砖"讬 讘住谞讛讚专讬谉 讚祝 拽"讜 注"讘 讛讬' 诇专砖"讬 讙专住讗 讗讞专转 讘诪砖谞讛 讝讜 讜注讻"驻 驻讬专砖讛 诇注谞讬谉 讚讬谉 讬讚讜转 讜讙诐 砖诐 讘住谞讛讚专讬谉 讻转讘 专砖"讬 砖诇讗 讗砖讻讞讬' 诇诪砖谞讛 讝讜 讘诪住讻转 注讜拽爪讬谉 讜讙"讻 谞诇注"讚 砖讻转讘 讝讛 诇讛拽讚诪讛 诇诪讛 砖驻讬专砖 讘讚讘讜专 砖讗讞专讬讜 诪砖谞讛 讝讜 诇注谞讬谉 讬讚讜转 讜诇讻谉 讛拽讚讬诐 砖讗讬谞谞讛 讘诪住' 注讜拽爪讬谉 讜讗"讻 注"讻 讚讛讱 讻讬 诪讟讬 讘注讜拽爪讬谉 讛讬讬谞讜 讘讚讬谞讬 注讜拽爪讬谉. 讜诪注转讛 讗谞讬 讗讜诪专 诪讛 砖讗诪专讜 讻讗谉 讻讬 讛讜讛 诪讟讬 专"讬 讘注讜拽爪讬谉 讗讬谉 讛讻讜讜谞讛 注诇 诪住讻转 注讜拽爪讬谉 专拽 注诇 讚讬谞讬 注讜拽爪讬谉 砖讛诐 讚讬谞讬 讬讚讜转 讛诪讘讬讗讬谉 讛讻砖专 讗讜 讟讜诪讗讛 诇讛讗讜讻诇 讜砖驻讬专 诪讬讬转讬 注"讝 讛讗砖讛 砖讻讜讘砖转 讬专拽 砖讝讛讜 讙"讻 诪讟注诐 讬讚 讜讻谉 讝讬转讬诐 砖讻讘砖谉 讘讟专驻讬讛谉 砖讙"讻 讛讬谞讜 讻驻讬专砖"讬 讻讗谉 讜诇讗 讻驻讬专讜砖 讛转讜住' 讘讚"讛 讝讬转讬诐 讬注"砖 讜诇驻讬 驻讬专讜砖讬谞讜 讝讛 诇讗 讛讜讝讻专 讘讚讘专讬 讛讙诪专讗 砖诐 砖诇 讛诪住讻转讗 讜砖驻讬专 诪讬讬转讬 讛诪砖谞讛 砖诇 讛讻讜讘砖转 讬专拽 砖讗祝 砖讛讬讗 讘诪住' 讟讛专讜转 诪"诪 讘讚讬谞讬 注讜拽爪讬谉 讛讬讗 诪讬讬专讬. 讜专砖"讬 砖驻讬专砖 诪砖讻讛 讛讬讗 讘诪住' 注讜拽爪讬谉 注诇 讛讱 讚讝讬转讬诐 驻讬专砖 讻谉 讜诇讗 注诇 讛讱 讚讛讗砖讛 砖讻讜讘砖转 讬专拽 讻讬 讝讜 讛讬讗 诪砖谞讛 讘诪住' 讟讛专讜转. 讜讗诪谞诐 诇驻讬"讝 爪专讬讱 讟注诐 诇诪讛 讘讛讱 讚讝讬转讬诐 讛专讗讛 诇谞讜 专砖"讬 诪拽讜诪讜 砖讛讜讗 讘诪住' 注讜拽爪讬谉 讜诇诪讛 讘讛讱 砖讛讗砖讛 砖讻讜讘砖转 讬专拽 诇讗 讛专讗讛 诇谞讜 专砖"讬 诪拽讜诪讜 讜讙"讻 讛讬' 诇专砖"讬 诇驻专砖 诪砖谞讛 讛讬讗 讘诪住' 讟讛专讜转. 讜诇讻谉 谞诇注"讚 讚讜讚讗讬 专砖"讬 诇驻专砖 讘讗 讜诇讗 诇讛专讗讜转 诪拽讜诐 讜讗讬谉 讝讛 讚专讻讜 砖诇 专砖"讬. 讜讗诪谞诐 讻讜讜谞转讜 讻讗谉 诇讛爪讚讬拽 驻讬专讜砖讜 讘讚讘讜专 砖讗讞专讬讜 砖驻讬专砖 砖注"讬 讛讻讘讬砖讛 谞转讘讟诇 转讜专转 讬讚 讜诇讗驻讜拽讬 诪驻讬专讜砖谉 砖诇 讛转讜住' 砖驻讬专砖讜 讚讛讬讬谞讜 砖讗讬谉 诇讛注诇讬诐 转讜专转 讗讜讻诇. 讻讬 讘讞诪转 拽砖讛 诇讬 注诇 驻讬专讜砖谉 砖诇 讛转讜住' 讚诇驻讬 驻讬专讜砖谉 诪讛 注谞讬谉 讚讬谉 讝讛 诇讚讬谞讬 注讜拽爪讬谉. 讜讗诪谞诐 讛转讜住' 住讘专讬 砖诪讛 砖讗诪专讬谞谉 讻讗谉 讚专"讬 讻讬 讛讜讛 诪讟讬 讘注讜拽爪讬谉 讛讬讬谞讜 讘诪住' 注讜拽爪讬谉 讗讘诇 诇驻"诪 砖驻讬专砖谞讜 讚讘注讜拽爪讬谉 讛讬讬谞讜 讘讚讬谞讬 注讜拽爪讬谉 谞住转专 驻讬专讜砖 讛转讜住' 讜诪讜讻讞 讻驻讬专砖"讬. 讜讗驻砖专 砖讝讛 讻讜讜谞转 专砖"讬 诪砖谞讛 讛讬讗 讘诪住' 注讜拽爪讬谉 讜讚讬讬拽 诇讜诪专 讛讬讗 砖讝讜 诇讘讚讛 砖谞讜讬' 讘诪住' 注讜拽爪讬谉 讗讘诇 讛讱 讚讛讗砖讛 砖讻讜讘砖转 讗讬谞讛 讘诪住' 注讜拽爪讬谉 讜讗"讻 注诇 讻专讞讱 诪讛 砖讗诪专 讻讗谉 讘注讜拽爪讬谉 讛讬讬谞讜 讘讚讬谞讬 注讜拽爪讬谉. 讜讗"转 讗"讻 讬讜转专 讛"诇 诇专砖"讬 诇讛专讗讜转 诪拽讜诐 诇讛讗砖讛 砖讻讜讘砖转 讬专拽 讜诇讜诪专 诪砖谞讛 讛讬讗 讘诪住' 讟讛专讜转. 讬"诇 讚讗讟讜 诪讬 诇讗 诪砖讻讞转 诪砖谞讬讜转 讻驻讜诇讜转 砖谞砖谞讜 讘诪住' 讝讜 讜讞讝专讜 讜谞砖谞讜 讙诐 讘诪住讻转讗 讗讞专讬转讗 讜讛讬' 专砖"讬 爪专讬讱 诇讛讗专讬讱 诪砖谞讛 讛讬讗 讘诪住' 讟讛专讜转 讜诇讗 讘诪住' 注讜拽爪讬谉 讜转讚注 砖讻谉 讛讜讗 砖讛专讬 讘住谞讛讚专讬谉 讻转讘 专砖"讬 讛讗砖讛 砖讻讜讘砖转 讬专拽 诇讗 讗砖讻讞转讜讛 讘诪住' 注讜拽爪讬谉 讜讘诪住' 转注谞讬转 讻转讘 专砖"讬 砖讻讜讘砖转 讬专拽 讘诪住' () 讛讬讗 讘驻专拽 砖谞讬 讜讻讜' 讜讗诐 专砖"讬 讛专讗讛 诇谞讜 讘讗讬讝讛 驻专拽 讛讬讗 讜讚讗讬 讬讚注 诪拽讜诪讛 砖讛讬讗 讘诪住' 讟讛专讜转 讻讗砖专 讜讘讗诪转 讛讜讙讛 砖诐 讘砖"住 砖注诐 讛讙讛讜转 讛讙讗讜谉 诪讜讛专"专 砖诪讜讗诇 讝爪"诇 讘驻驻讚"诪 讜讗"讻 诇诪讛 讛讜爪专讱 专砖"讬 讘住谞讛讚专讬谉 诇讜诪专 砖诇讗 讗砖讻讞讛 讘注讜拽爪讬谉 讗诇讗 讜讚讗讬 诪诪讛 砖讛讬讗 谞砖谞讬转 讘讟讛专讜转 讗讬谉 专讗讬' 砖诇讗 谞砖谞讬转 讙诐 讘注讜拽爪讬谉. 讜诇讻谉 驻讬专砖"讬 注诇 讛讱 讚讝讬转讬诐 诪砖谞讛 讛讬讗 讜讻讜' 讻诇讜诪专 讛讬讗 诇讘讚讛 讛讬讗 讘诪住' 注讜拽爪讬谉. 讜讙讜祝 讛拽讜砖讬讗 砖讛拽砖讜 讛转讜住' 注诇 驻讬专砖"讬 谞诇注"讚 讚诪"砖 专砖"讬 砖砖讜讘 讗讬谞谉 专讗讜讬诐 诇讗讞讜讝 讘讛诐 讛讬讬谞讜 砖诪砖讜诐 讝讛 诪谉 讛住转诐 讘讟诇 转讜专转 讬讚 诪讛诐 讗讘诇 讗诐 转讞诇转 讛讻讘讬砖讛 讛讬转讛 诇讛爪讜专讱 讗住讬讝转 讛讝讬转讬诐 讗祝 砖谞转专讻讻讜 诇讗 讘讟诇 诪讛诐 转讜专转 讬讚 讜诇讻谉 讗诪专讛 讛诪砖谞讛 砖转讞诇转 讻讘讬砖转谉 诇讗 讛讬转讛 讘砖讘讬诇 讗讞讬讝讛 专拽 讘砖讘讬诇 讛诪专讗讛 讜注讬讬谉 讘驻讬专讜砖 讛专"砖 讜讘驻讬' 讛专讗"砖  砖诐 讘诪砖谞讛:


专砖"讬 讚"讛 谞砖讬诐 讜注讘讚讬诐 讜讻讜' 讜转驻讬诇讬谉 谞诪讬 诪"注 砖讛讝"讙 讛讬讗 讚住讘专 诇讬诇讛 讜砖讘转 讜讻讜'. 讜讬砖 诇讚拽讚拽 诪讬 讛讘专讬讞 诇专砖"讬 诇讛讻谞讬住 注爪诪讜 讘讟注诐 讛诪砖谞讛 讘驻诇讜讙转讗 讚讛专讬 讝讛讜 讙讜驻讛 讚砖讘转 讜诇讬诇讛 诇讗讜 讝诪谉 转驻讬诇讬谉 谞讬谞讛讜 讛讜讗 驻诇讜讙转讗 讚转谞讗讬 讘驻专拽 讘转专讗 讚注讬专讜讘讬谉 讜注讚讬驻讗 诪讬谞讬' 讛讜讛 诇专砖"讬 诇驻专砖 讚驻讟讜专讬 诪转驻讬诇讬谉 诪讟注诐 讚讗讬转拽砖 诇转"转 讻诪驻讜专砖 讘拽讬讚讜砖讬谉 讚祝 诇"讚 注"讗. 讜谞专讗讛 诇驻讬 讛讻诇诇 砖讗讘讬 专讙讬诇 诇讜诪专 诇转诇诪讬讚讬讬 砖讚专讻讜 砖诇 专砖"讬 转诪讬讚 讘讛诪砖谞讬讜转 诇驻专砖 讛诪砖谞讛 诇驻讬 讛讛"讗 砖诇 讛诪拽砖讛 讜诇讗 诇驻讬 讛诪住拽谞讗 讻讚讬 砖讬讛讬' 砖讬讬讱 住讜讙讬讜转 讛讙诪' 注诇 讛诪砖谞讛 讻住讚专. 讜讛谞讛 讛诪拽砖讛 砖讛拽砖讛 诇拽诪谉 讜讘诪讝讜讝讛 驻砖讬讟讗 注"讻 诇讗 讛讜讛 讬讚注 诪讛讛讬拽砖 砖诇 转"转 讚讗诇"讻 诇讗 讛讜讛 诪拽砖讛 驻砖讬讟讗 讜讛转专爪谉 讛讜讗 砖讞讬讚砖 诇讜 讛讛讬拽砖 讜诇驻讬"讝 砖讛诪拽砖讛 诇讗 讗住讬拽 讗讚注转讗 讛讛讬拽砖 讗"讻 讗讬讱 讛拽砖讛 注诇 转驻讬诇讬谉 驻砖讬讟讗 讗讚专讘讛 讛讬 诇讜 诇讛拽砖讜转 诇诪讛 驻讟讜专讬诐 诪转驻讬诇讬谉 讜诇讻谉 讛讜爪专讱 专砖"讬 诇驻专砖 讘诪砖谞转讬谞讜 讚诪转驻讬诇讬谉 驻讟讬专讬 讗祝 讘诇讬 讛讛讬拽砖 诪讟注诐 讚讛讜讛 诪"注 砖讛讝"讙 讜讗诪谞诐 讗讬 拽砖讬讗 讛讗 拽砖讬讗 诪讬 讛讻专讬讞 诇专砖"讬 诇驻专砖 讚住讘专 诇讬诇讛 讜砖讘转 诇讗讜 讝诪谉 转驻讬诇讬谉 讛讜讗 讜讛诇讗 讚讬 讛讬' 诇讜 诇驻专砖 讚砖讘转 诇讗讜 讝诪谉 转驻讬诇讬谉 讜讙"讻 讛讜讛 诪"注 砖讛讝"讙 讚讛讗 讗讬讻讗 转谞讗 讚住讘专 诇讬诇讛 讝诪谉 转驻讬诇讬谉 讛讜讗 讜讗注驻讬"讻 砖讘转 诇讗讜 讝诪谉 转驻讬诇讬谉 讜讛讬讬谞讜 专' 注拽讬讘讗 讘注讬专讜讘讬谉 讚祝 爪"讜 注"讗:


转讜住' 讚"讛 讜拽讟谞讬诐 讜讻讜'. 讜注讬讬谉 诪讛专砖"讗 砖讻转讘 讜拽"拽 讛讜讛 诇讬' 诇讛拽砖讜转 诇驻专"讬 讚讞讬讬讘讬诐 讚住讬驻讗 讗讬讬专讬 谞诪讬 讘拽讟谞讬诐 讜讘讛讙讬注讜 诇讞讬谞讜讱 讗诪讗讬 拽转谞讬 诇讬' 讙讘讬 转驻诇讛 讜讻讜' 讜谞专讗讛 讚诇拽"诪 讚讘讻诇 讗' 拽转谞讬 专讘讜转讗 讟驻讬 讚讘诇讗 讛讙讬注讜 诇讞讬谞讜讱 讗驻讬诇讜 诪拽"砖 砖讛讬讗 讚讗讜专讬讬转讗 驻讟讬专讬 讜讘讛讙讬注 诇讞讬谞讜讱 拽诪"诇 讚讗驻讬' 讘转驻诇讛 砖讛讬讗 专拽 诪讚专讘谞谉 讞讬讬讘讬':





诪专讗讬转 讛注讬谉

讜讗驻砖专 讚讛讬讬谞讜 讚拽讗诪专 专讘 诇专讘讬 讞讬讬讗 讛谞讬 谞砖讬 讘诪讗讬 讝讻讬讬谉. 讻诇讜诪专 诇讬谞爪诇 诪讬爪讛"专 诇讗 拽诪讬讘注讬讗 诇讬 讚讜讚讗讬 注"讬 讛注谞讜讛 讜讬专讗讛 讛诐 谞讬爪讜诇讜转 讗讘诇 讘诪讗讬 讝讻讬讬谉 诇转拽谉 讛讬爪讛"专 讜诇注砖讜转讜 讟讜讘 讻讬 诇讝讛 爪专讬讱 诇讬诪讜讚 转讜专讛 讜讗"诇 讘讗拽专讜讬讬 讘谞讬讬讛讜 讜诪谞讟专谉 诇讙讘专讬讛讜 讜讗"讻 讬砖 诇讛诐 讞诇拽 讘转讜专转 讘注诇讬讛诐 讜讝讛 诪讜注讬诇 诇讝讻讱 讛讬爪讛"专 讜诇注砖讜转讜 讟讜讘: 
专讘 讙讬讚诇 讜讻讜' 讗"诇 专讘谞谉 诇讗 诪住转驻讬 诪专 诪讬爪讛"专 讜讻讜' 讻转讘 讛专讘 注讬讜谉 讬注拽讘 讝"诇 砖讻转讘 讚诪讬讬谉 讘讗驻讗讬 讻拽讗拽讬 讞讬讜专讬 讗驻砖专 诇讜诪专 讚专讘 讙讬讚诇 讗讬注拽专 诪驻专拽讬讛 讚专讘 讛讜谞讗 讻讚讗讬转讗 讘讬讘诪讜转 讚祝 住"讚 诇讻讱 谞讗讘讚 诪诪谞讜 讞诪讚转 谞砖讬诐 讜讛讬讜 讚讜诪讬谉 讘注讬谞讬讜 讻拽讗拽讬 讞讬讜专讬 诪诪砖 注讻"诇. 讜注诪讜 讛住诇讬讞讛 砖讞砖讘 讛讗诪讜专讗讬诐 讻讗讬谞砖讬 讚注诇诪讗 讜诪讬注讟 讘讻讘讜讚诐 讜讗讚专讘讗 诪讜讻讞 诇讛驻讱 讚讛讗 讛讜讛 诪拽诪讬讛 讚讗讬注拽专 诪讚讗诪专讜 诇讬讛 专讘谞谉 诇讗 诪住转驻讬 诪专 诪讬爪讛"专 讜讗诇讜 讛讜讛 讘转专 讚讗讬注拽专 讻讘专 讛讜讛 讬讚讬注 诇讛讜 讚砖转讬谉 住讘讬 讗讬注拽讜专 诪驻专拽讬讛 讚专讘 讛讜谞讗 讜转讜 讚诇讗 讛讜"诇 谞诪讬 诇讜诪专 讚诪讬讬谉 讘讗驻讗讬 讜讻讜' 讻讗诇讜 讛讜讗 拽讚讜砖 专拽 讛讬"诇 诇讛讜讚讬注诐 讚讞讚诇 诪讛讬讜转 诇讗讬砖:


专讘讬 讬讜讞谞谉 讜讻讜' 诇讗 诪住转驻讬 诪专 诪注讬谞讗 讘讬砖讗. 讗驻砖专 讚诇讗 讗诪专讜 诇讗 诪住转驻讬 诪专 诪讬爪讛"专 讚专讘 讙讬讚诇 讚讛讬讛 讛讜讗 诪讚讘专 注诪诐 讜讗诪专 诇讛讜 讛讻讬 讟讘诇讗 讜讛讻讬 讟讘诇讗 讗"诇 诇讗 诪住转驻讬 诪讬爪讛"专. 讗讘诇 专讘讬 讬讜讞谞谉 讛讬讛 讬讜砖讘 砖诐 诇讞讜讚 砖讛诐 讬住转讻诇讜 讘讜 讜讚讗讬 砖讛讜讗 讛讬讛 谞砖诪专. 讗"谞 砖专讘讬 讬讜讞谞谉 讙讚讜诇 讛讚讜专 讜讛讜讞讝拽 诇拽讚讜砖 讜谞讛讙讜 讘讜 讻讘讜讚 讬讜转专. 讜讻"讻 讘砖讬讟讛 诪拽讜讘爪转 诇诪爪讬注讗 注诇 讚祝 驻"讚 诪砖诐 讛专讬讟讘"讗 讝"诇 讚专讘讬 讬讜讞谞谉 讬爪专讜 讘讬讚讜 讜讚诪讬讬谉 注诇讬讛 讻拽讗拽讬 讞讬讜讜专讬 讜讚诇讗 讻诪"砖 诪讛专"讬 驻讬谞讟讜 讝"诇 注"砖:


讗谞讗 诪讝专注讗 讚讬讜住祝 拽讗转讬谞讗 讜讻讜'. 注讬讬谉 诪讛 砖讻转讘转讬 讗谞讬 注谞讬 讘拽讜谞讟专讬住 讝讛 讘诪爪讬注讗 砖诐 注诇 讚祝 驻"讚 讘住"讚:





驻转讞 注讬谞讬诐

讗"诇 专讘 驻驻讗 诇讗讘讬讬 诪"砖 专讗砖讜谞讬诐 讚诪转专讞讬砖 诇讛讜 谞讬住讗 讜讻讜' 专讗讬转讬 诇讛专讘 诪讜驻转 讛讚讜专 诪讛专"讞 讗诇驻讗谞讚讗专讬 讝诇讛"讛 讘住驻专讜 讛谞讞诪讚 讗砖 讚转 驻' 讘砖诇讞 砖讛拽砖讛 讘讝讛 诪砖诐 讛专讘 讛讙讚讜诇 诪讛专砖"讗 讝诇讛"讛 讘住' 转讗讜讛 诇注讬谞讬诐 诪诪"砖 讘转注谞讬讜转 讚祝 讻"讚 专讘讗 讙讝专 转注谞讬转讗 讘注讗 专讞诪讬 讜诇讗 讗转讗 诪讟专讗 讗"诇 讜讛讗 专讘 讬讛讜讚讛 讙讝专 转注谞讬转讗 讜讗转讗 诪讟专讗 讗"诇 讜诪讗讬 讗注讘讬讚 讗讬 诪砖讜诐 转谞讜讬讬 讜讻讜' 讗诇讗 诪讛 讬注砖讜 讙讚讜诇讬 讛讚讜专 砖讗讬谉 讚讜专诐 讚讜诪讛 讬驻讛 讜诪住转讘专讗 讗讘讬讬 讜专讘讗 讞讘专讬 谞讬谞讛讜 讜讻讘专 讬讚注 专讘讗 诪讗讬 讚讗诪专 讗讘讬讬 诇专讘 驻驻讗 讚拽诪讗讬 诪转专讞讬砖 诇讛讜 谞讬住讗 诪砖讜诐 讚诪住专讬 谞驻砖讬讛讜 注诇 拽讚讜砖转 讛' 讜讛讬讻讬 讗诪专 专讘讗 讛讻讗 讚讟注诪讗 讚讗讬谉 讛讚讜专 讚讜诪讛 讬驻讛 讜诇讗 转诇讬 讘讬讛 讚讟注诪讗 诪砖讜诐 讚诇讗 诪住专 谞驻砖讬' 讗拽讚讜砖转 讛' 讜讛专讘 诪讛专砖"讗 住诇拽讬讛 讘拽砖讬讗. 讗诪谞诐 讛专讘 诪讛专讞"讗 砖诐 转讬专抓 讚讻讚讬 砖讬注砖讛 诇讜 谞住 爪专讬讱 诇诪住讜专 注爪诪讜 注诇 拽讚讜砖转 讛' 讜专讘 驻驻讗 讜讗讘讬讬 诇讗 诪住专讬 谞驻砖讬讛讜 注诇 拽讚讜砖转 讛' 讜诇讝讛 诇讗 讛讬讜 住讜诪讻讬谉 注诇 讛谞住 讗诪谞诐 讻讬讜谉 砖注讜住拽讬诐 讘转讜专讛 讜诪注砖讬诐 讟讜讘讬诐 讛讗 讜讚讗讬 诪讛谞讬讗 讝讻讜转讬讛讜 诇讛爪讬诇 诪诪讜转 谞驻砖诐 讜诇讞讬讜转诐 讘专注讘 讚诇讗讜 诪注砖讛 谞住讬诐 讗诇讗 注讜诇诐 讻诪谞讛讙讜 讗"讻 专讘讗 讻讬 讘注讗 专讞诪讬 讜诇讗 讗转讬 诪讟专讗 诪讜讻专讞 砖讗讬谉 讚讜专讜 讚讜诪讛 讬驻讛 讝讛讜 转讜专祝 讚讘专讬讜 注"砖 讘讗讜专讱. 讜诇讻讗讜专讛 讛讬讛 诪拽讜诐 诇驻拽驻拽 注诇 转讬专讜抓 讛专讘 讝"诇 讚讛讗 讘砖诪注转讬谉 讙诪专 讗讜诪专 专讘 驻驻讗 讜讗诪专 诇讗讘讬讬 讜讗谞谉 拽讗 诪爪注专讬谞谉 谞驻砖讬谉 讜诪爪讜讜讞 拽讗 爪讜讞讬谞谉 讜诇讬转 讚诪砖讙讞 讘谉 讜讛讬讬谞讜 砖讗讬谉 谞注谞讬诐 注诇 讛讙砖诪讬诐 讜讻讬 讛讗讬 诇讬砖谞讗 谞拽讟 专讘讗 砖诐 讘转注谞讬讜转 讜住讬讬诐 砖讗讬谉 讚讜专讜 讚讜诪讛 讬驻讛. 讜讗"讻 专讘 驻驻讗 讙诐 讛讜讗 砖讗诇 注诇 讛诪讟专 诇讗讘讬讬 讜讛讜"诇 诇讛砖讬讘 砖讗讬谉 讛讚讜专 讚讜诪讛 讬驻讛 讜诪砖讜"讛 讗讬谞谉 谞注谞讬诐 注诇 讛诪讟专 讚讝讛 讗讬谞讜 谞住 讻诪"砖 讛专讘 讛谞讝讻专:
讜讬砖 诇拽讬讬诐 转讬专讜抓 讛专讘 讛谞讝讻专 讘砖讬诪转 注讬谉 讚讘转注谞讬讜转 诪讗讬 讚讗诪专讜 诇讬讛 诇专讘讗 讛讬讬谞讜 讜讛讗 专讘 讬讛讜讚讛 讻讬 讛讜讛 讙讝专 转注谞讬转讗 讗转讗 诪讟专讗 讜转讜 诇讗. 讗讱 讘砖诪注转讬谉 专讘 驻驻讗 讗诪专 诇讗讘讬讬 讚专讘 讬讛讜讚讛 讻讬 砖诇讬祝 讜讻讜' 讜讙诐 驻转讞 讚讘专讬讜 驻转讞 讜讗诪专 诪"砖 拽诪讗讬 讚诪转专讞讬砖 诇讛讜 谞讬住讗 讜讗谞谉 诇讗 诪转专讞讬砖 诇谉 讜诪讗讞专 讚讬住讜讚 讚讘专讬讜 讛注诪拽 砖讗诇讛 讜讬砖讬诪讛讜 注诇 讛谞"住 讚诪转专讞讬砖 诇拽诪讗讬 讜诇讗 诇谞讜 讛讜讻专讞 讗讘讬讬 诇讛砖讬讘 讚诪住专讬 谞驻砖讬讛讜 讜讛讙诐 讚讘住讬讜诐 讚讘专讬讜 讗诪专 讜讗谞谉 拽诪爪注专讬谞谉 讜讻讜' 讚专爪讜谞讜 讚讙讝专讬 转注谞讬转讗 讜诇讗 讗转讬 诪讟专讗 讻讬讜谉 讚注讬拽专 砖讗诇转讜 注诇 讛谞住 诪讜讻专讞 诇讛砖讬讘 讚诪住专讬. 讗讘诇 讘转注谞讬讜转 讚诪讗讬 讚讗诪专讜 诇专讘讗 讗讬谞讜 讗诇讗 讚专讘 讬讛讜讚讛 讙讝专 讜讗转讬 诪讟专讗 诇讝讛 讛砖讬讘 讚讗讬谉 讚讜专诐 讚讜诪讛 讬驻讛. 讗诇讗 讚专讘讗 讗讙讘 爪注专讬讛 诪讚讻专 讚专讘 讬讛讜讚讛 讬转专 注诇 诪讛 砖讗诪讚讜讛讜 讚讙讝专 讜讗转讬 诪讟专讗 注讜讚 诇讜 讻讬 砖诇讬祝 讜讻讜' 讜谞讛讬 讚讛讗 讻讬 砖诇讬祝 讛讜讬 讻诪讜 谞住. 诪"诪 讗谞谉 爪讜讜讞讬谞谉 讻讜诇讬 讬讜诪讗 讜讛讬讛 专讗讜讬 诇讘讗 诪讟专 讜诇讬转 讚诪砖讙讞 砖讗讬谉 讛讚讜专 讚讜诪讛 讬驻讛 讜诇讛讻讬 讛讙诐 讚谞讙讝讜专 讜谞讘注讬 专讞诪讬 砖讗诐 讛讬讛 讘讗 讗讬谞讜 谞住 专拽 注讜诇诐 讻诪谞讛讙讜 注爪专"转 转讛讬讛 诇讻诐 砖讗讬谉 讛讚讜专 讚讜诪讛 讬驻讛:
讜讬转讬砖讘  讬讜转专 讻驻讬 讙讬专住转 讛砖"住 讘转注谞讬讜转 讚讙专住讬谞谉 专讘讛 讘讛"讗 讚讛讜讗 专讘讛 讘专 谞讞诪谞讬 讚诪诇讱 讘转专 专讘 讬讛讜讚讛 讻讚讗诪专讬谞谉 讘讙讟讬谉 讚祝 住' 讛讛讜讗 砖驻讜专讗 讚讛讜讛 讘讬 专讘 讬讛讜讚讛 讜诇讘住讜祝 讘讬 专讘讛 讜诇讛讻讬 讗诪专讜 诇讬讛 诇专讘讛 诪专讘 讬讛讜讚讛 讚拽讚诐 诇讜 住诪讜讱 讜谞专讗讛 讚讙讝专 讜讗转讗 诪讟专讗 讜讛砖讬讘 砖讗讬谉 讚讜专讜 讚讜诪讛 讬驻讛. 讜专讘 驻驻讗 讜讗讘讬讬 讬讚注讬 砖驻讬专 讛讗讬 讚拽讗诪专 专讘讛 讚讟注诪讗 诪砖讜诐 讚讗讬谉 讚讜专讜 讬驻讛. 讜注诇 讝讛 砖讗诇 专讘 驻驻讗 诪讗讬 砖谞讗 拽诪讗讬 讚诪转专讞讬砖 诇讛讜 谞讬住讗 讻讬 讛讗祝 讗诪谞诐 讗讬谉 讛讚讜专 讚讜诪讛 讬驻讛 讛讜"诇 诇诪专讞砖 谞讬住讗 讻拽诪讗讬 讜谞讬住讗 讛讜讬 讚讗祝 砖讗讬谉 讚讜专诐 讚讜诪讛 讬驻讛 诇讬转讬 诪讟专讗 讘转注谞讬转 讜转驻诇讛. 讜讛砖讬讘 讗讘讬讬 讚诇讗 诪住专讬 谞驻砖讬讛讜 讜诇讛讻讬 诇讗 诪转专讞讬砖 谞讬住讗 讜讗讬谞诐 谞注谞讬诐 讘讝讻讜转 转讜专讛 讜诪注"讟 砖讗讬谉 讚讜专诐 讚讜诪讛 讬驻讛 讻讚讗诪专 专讘讛:


诪转讜谉  诪转讜谉 转' 讝讜讝讬 讜讻讜' 注讬讬谉 诪讛 砖驻讬专砖"讬 讜讛专讘 转讗讜讛 诇注讬谞讬诐 讜诪"砖 讘注谞讬讜转讬 讘住驻专 讛拽讟谉 讚讘专讬诐 讗讞讚讬诐 讚祝 住"讟 注"讙 讘住"讚:


讚诇讗 砖诇讟讛 讘讬讛 注讬谞讗 讘讬砖讗. 专讗讬转讬 讘转讜住' 讬砖谞讬诐 讻"讬 砖讻转讘讜 讜讝"诇 讜讗"转 讻讬讜谉 砖诇讗 讛讬讛 砖讜诇讟 讘讛诐 注讬谉 讛专注 诇诪讛 诇讗 讞讬讜 讬讜转专 诪讻诇 讛砖讘讟讬诐 诇诪"讚 驻' 讛诪拽讘诇 专讘 讗讝诇 诇讘讬 拽讘专讬 讜讻讜' 爪"讟 诪转讜 讘注讬谉 讜讗' 讘讚专讱 讻诇 讛讗专抓 讬"诇 诪"诪 讗诐 诇讗 讬诪讜转讜 诪讞讜诇讬 讝讛 讛讬讜 诪转讬诐 诪讞讜诇讬 讗讞专 讗讘诇 注讬谉 讛专注 专讙讬诇 讜诪讝讬拽 诇拽驻讜抓 注诇 讘谞讬 讗讚诐. 讜诪"诪 诪讛谞讛 诇讛诐 讛专讘讛 诪讛 砖讗讬谉 注讬谉 讛专注 砖讜诇讟 讘讛诐 注讻"诇. 讜讻"讻 讘拽讬爪讜专 讘转讜住' 驻' 讛诪拽讘诇 讜注诪"砖 讘注谞讬讜转讬 砖诐 驻' 讛诪拽讘诇 讟专诐 专讗讜转讬 讚讘专讬 讛转讜住' 讻"讬 讛诇诇讜:


讜讗诪专 专讘讬 讗讘讛讜 讗诇 转拽专讬 注诇讬 注讬谉 讜讻讜' 专讘讬 讬讜住讬 讘专' 讞谞讬谞讗 讗诪专 诪讛讻讗 讜讬讚讙讜 讜讻讜'. 爪专讬讱 诇讛讘讬谉 讘诪讗讬 驻诇讬讙讬. 讜注讜讚 爪专讬讱 诇讛讘讬谉 诪"砖 驻' 讬砖 谞讜讞诇讬谉 讜讬讗诪专 讗诇讬讛诐 讬讛讜砖注 讗诐 注诐 专讘 讗转讛 注诇讛 诇讱 讛讬注专讛 讗"诇 诇讻讜 讜讛讞讘讬讗讜 注爪诪讻诐 讘讬注专讬诐 砖诇讗 讬砖诇讜讟 讘讻诐 注讬谉 讛专注 讗"诇 讗谞谉 诪讝专注讗 讚讬讜住祝 讚诇讗 砖诇讟讗 讘讬讛 注讬谞讗 讘讬砖讗 讜讻讜' 讗诇 转拽专讬 注诇讬 注讬谉 讜讻讜' 讜专讬讘"讞 讗诪专 诪讛讻讗 讜讬讚讙讜 讜讻讜'. 讜讗讬讻讗 诇诪讬讚拽 讚讬讛讜砖注 讘谉 谞讜谉 诪讗讬 住讘专 讘讛谞讬 拽专讗讬 讚专讘讬 讗讘讛讜 讜专讬讘"讞 讚诪讬谞讬讬讛讜 诪讜讻讞 讚讗讬谉 注讛"专 砖讜诇讟 讘讝专注 讬讜住祝:
讜讞讝讛 讛讜讬转 诇讛专讘 注讬专 讘谞讬诪讬谉 讘住讜讟讛 住讬' 专诇"讟 砖讻转讘 注诇 诪"砖 专砖"讬 砖诐 讜讬讚讙讜 诇专讜讘 讘拽专讘 讛讗专抓 讻讱 讘讬专讱 诇诪谞砖讛 讜讗驻专讬诐 讻讬 讛讚讘专讬诐 爪专讬讻讬诐 讘讬讗讜专 讜驻讬专砖 讘诪砖讝"诇 讘专讘讛 谞砖讗 讜讬讚讙讜 专诪讝 诇讘谞讜转 爪诇驻讞讚 砖讛讬讜 讛' 讻诪讜 讛讚讙讬诐 砖谞讘专讗讜 讘讬讜诐 讛' 讜谞讟诇讜 讞诇拽 讘讗专抓 讜注讜讚 讚专砖讜 诪讬 砖砖诪讜 讚讙 砖讛讜讗 谞讜谉 讬讻谞讬住 讬砖专讗诇 诇讗专抓 讜讝讛 讻讜谞转 诪讗诪专诐 讝"诇 讗诪专 讛拽讘"讛 诇诪砖讛 诪讚讬谞谉 砖诇 讘谞讜转 爪诇驻讞讚 讗转讛 诪住转诇拽 讜诪诇驻谞讬 讗讬 讗转讛 诪住转诇拽 讛讻讜谞讛 讻讬讜谉 讚谞住转诇拽转 诪讚讬谉 讘谞讜转 爪诇驻讞讚 讗"讻 诇讗 住讘专转 讜讬讚讙讜 专诪讝 诇讘谞讜转 爪诇驻讞讚 讜诪讜讻专讞 诇讚专讜砖 讜讬讚讙讜 诪讬 砖砖诪讜 谞讜谉 讬讻谞住 讜讗"讻 诇诪讛 讗讬 讗转讛 诪住转诇拽 讜讬讻谞讬住诐 讬讛讜砖注. 讜诇驻"讝 讗讬谉 诇讬诪讜讚 砖讗讬谉 注讛"专 砖讜诇讟 讘讝专注 讬讜住祝. 诇讝讛 讘讗 专砖"讬 诇住转讜专 讛砖谞讬 驻讬专讜砖讬诐 讚讻讱 讘讬专讱 诇诪谞砖讛 讜讗驻专讬诐 讜讗诐 谞驻专砖 注诇 讘谞讜转 爪诇驻讞讚 诇讗 讘讬专讱 讗诇讗 诇诪谞砖讛 讜讗诐 谞驻专砖 注诇 讬讛讜砖注 诇讗 讘讬专讱 讗诇讗 诇讗驻专讬诐 讜讗"讻 诪讜讻专讞 诇驻专砖 诪讬诇转讗 讚砖讜讬讗 诇转专讜讬讬讛讜 讚讗讬谉 注讛"专 砖讜诇讟 讘诪谞砖讛 讜讗驻专讬诐 注讻"讚 讜注讜讚 驻讬专砖 讛专讘 注讬专 讘谞讬诪讬谉 砖诐 讘诪"砖 专讘讬 讗讘讛讜 讗诇 转拽专讬 注诇讬 注讬谉 讚讛讻讜谞讛 讚讗诪专讬谞谉 讘讝讘讞讬诐 拽讚砖讬诐 拽诇讬诐 谞讗讻诇讬诐 讘砖讬诇讛 讘讻诇 讛专讜讗讛 砖谞讗诪专 讘谉 驻讜专转 注诇讬 注讬谉 注讬谉 砖诇讗 专爪转讛 诇讬讛谞讜转 诪诪讛 砖讗讬谞讜 砖诇讜 转讗讻诇 讻诪诇讗 注讬谉 砖诇讛 讗"讻 谞讚专砖 注诇讬 注讬谉 讘注讘讜专 注讬谉 砖诇讗 讝谉 注讬谞讬讜 诪讛注讘讬专讛 转讗讻诇 讜讻讜' 讜诪砖讜"讛 转讗讻诇 讘讗诇 转拽专讬 讜讻讜' 注讻"讚:
讗诪讜专 诪注转讛 讗驻砖专 讚讬讛讜砖注 住讘专 讜讛讜讛 讚专讬砖 注诇讬 注讬谉 讻讚专砖转 讝讘讞讬诐 讜讚专讬砖 讜讬讚讙讜 诇专讜讘 注诇讬讜 砖砖诪讜 谞讜谉 讜诇讗 讬砖 诇讬诪讜讚 诇注讛"专 砖诇讗 讬砖诇讜讟 讜讗诪讟讜 诇讛讻讬 讗诪专 诇讛诐 砖讬讞讘讬讗讜 注爪诪诐 讜讛讜讗 讛讬讛 诪讚讘专 诇诪谞砖讛 讜讗驻专讬诐 讻诪讘讜讗专 讘讻转讜讘 讘住讜祝. 讜注诇 讝讛 讛砖讬讘讜讛讜 讗谞谉 诪讝专注讗 讚讬讜住祝 讚诇讗 砖诇讟讗 讜讻讜' 讻诇讜诪专 讗谞谉 诪谞砖讛 讜讗驻专讬诐 注诇 砖谞讬谞讜 讗诪专 讜讬讚讙讜 诇专讜讘 讜讗诐 讛驻讬专讜砖 讻讚拽讗诪专转 讚专讜诪讝 注诇讬讱 讗"讻 讛讜讗 诇讗驻专讬诐 诇讘讚 注诇 讚专讱 砖驻讬专砖 讛专讘 讛谞讝讻专 讚讘专讬 专砖"讬 讛谞讝讻专讬诐 讜爪专讬讱 讗转讛 诇驻专砖 驻讬专讜砖 讛爪讜讚拽 诇诪谞砖讛 讜讗驻专讬诐 讜讛讬讬谞讜 讚诇讗 砖诇讬讟 讘谉 注讬谞讗 讘讬砖讗. 讗"谞 讗驻砖专 讚讻讜谞转诐 讗祝 讻讬 讜讬讚讙讜 专讜诪讝 注诇讬讱 诪"诪 讗谞谉 诪讝专注讗 讚讬讜住祝 专诪讝讜 诇拽专讗 讘谉 驻讜专转 讬讜住祝 讚讚专砖讬谞谉 注诇讬 注讬谉 注讜诇讬 注讬谉 讜诇讛讻讬 诇讗 讗诪专讜 讗谞谉 诪诪谞砖讛 讜讗驻专讬诐 拽讗转讬谞谉 讗诇讗 诪讬讜住祝 讚讻转讬讘 讘谉 驻讜专转 讬讜住祝 讜讻讜':
讗"谞 讗驻砖专 讘诪"砖 讛注专讜讱 注专讱 注诇 讛专讗砖讜谉 讜讝"诇 讗诇 转拽专讬 注诇讬 注讬谉 讗诇讗 注讜诇讬 注讬谉 驻讬专讜砖 讻诇 诪讛 砖诪注讬讬谞讬谉 诇讛谉 讘注讬谉 讛专注 诇讗 讬讝讬拽讜诐 讗诇讗 诪讜注讬诇 诇讛谉 讜诪注诇讬谉 讘讬讜转专. 专讘讬谞讜 讙专砖讜诐 讝爪"诇 驻讬专砖 砖讛谉 注讜诇讬谉 注诇 讛注讬谉 讻讚讘专 砖讬讜砖讘 诇诪注诇讛 诪谉 讛注讬谉 讜讗讬谉 注讬谉 砖讜诇讟 注诇讬讜. 讜专讘讬谞讜 讞谞谞讗诇 讝"诇 讛讬讛 砖讜谞讛 注诇讬 注讬谉 讻诇讜诪专 讘讜讗讬 讛注讬谉 讘诪拽讜诐 讗讞专 讜讗诇 转讝讬拽谞讬 注讻"诇 讜讛砖转讗 讗驻砖专 讚诇专讘讬谞讜 讞谞谞讗诇 讝"诇 讚驻讬专砖 讻诪讚讘专 讗诇 讛注讬谉 讘讜讗讬 讛注讬谉 讘诪拽讜诐 讗讞专 讜讗诇 转讝讬拽谞讬 讗"讻 讗讬谞讜 讻诇 讻讱 讘讟讜讞 诪注讬谉 讛专注 讚讗驻砖专 讚讗讬讘注讬 诇讬讛 诇诪讬诪专 讛讗讚诐 讘讜讗讬 讘诪拽讜诐 讗讞专 讜谞驻拽讗 诪讬谞讛 诇诪讗讬 讚讘讬谞讬 讘讬谞讬 讗诐 诇讗 讬专讙讬砖 讗讚诐 讻讗谉 诇讗诇转专 诇讜诪专 讘讜讗讬 讘诪拽讜诐 讗讞专 讜讗诇 转讝讬拽谞讬 讬砖诇讜讟 讘讜 讜讻诪讜 专讙注 讬讛讬讛 诇讜 诇诪讻砖讜诇. 讜讗驻砖专 讚讝讛 住讘专 讬讛讜砖注 讜讗"诇 讛讞讘讬讗讜 注爪诪讻诐. 讜讛诐 讛砖讬讘讜讛讜 讗谞谉 诪讝专注讗 讬讜住祝 讚诇讗 砖诇讟讗 讘谉 注讬谞讗 讘讬砖讗 讚讬讬拽讗 诇讗 砖诇讟讗 讻讬 讛驻讬专讜砖 讛讜讗 讻诪讜 砖驻讬专砖 专讘讬谞讜 讙专砖讜诐 讝"诇 砖讛谉 注讜诇讬谉 注诇 讛注讬谉 讜讗讬谞讜 砖讜诇讟 讜讝"砖 讚诇讗 砖诇讟讗 讘谉 注讬谞讗 讘讬砖讗 讗"谞 讚讬注拽讘 讗注"讛 讗诪专 注诇讬 注讬谉 讜讘讜讗讬 讘诪拽讜诐 讗讞专 讜诇讗 转讝讬拽 诇讬讜住祝 讜讝专注讜:
讜讬转讻谉 讚讛讬讬谞讜 驻诇讜讙转讗 讚专讘讬 讗讘讛讜 讜专讘讬 讬讜住讬 讘专 讞谞讬谞讗 讚专讘讬 讗讘讛讜 住讘专 讻驻讬专讜砖 专讘讬谞讜 讞谞谞讗诇 讜讚专讬砖 讗诇 转拽专讬 注诇讬 讗诇讗 注讜诇讬 讜诪讝讛 谞讜诇讚 讚讬砖 诪拽讜诐 诇砖诇讜讟 讻讚讗诪专谉. 讜专讘讬 讬讜住讬 讘专 讞谞讬谞讗 讚专讬砖 讜讬讚讙讜 讚诇讗 砖诇讟讗 讻诇诇 讻讚讘专讬 专讘讬谞讜 讙专砖讜诐 讜诪诪讬诇讗 讚注诇讬 注讬谉 讬注拽讘 讗诪专讜 砖诇讗 讬砖诇讜讟 讘讬讜住祝 讜讝专注讜:
讜诇驻讬 驻讬专讜砖 讛专讘 讛注专讜讱 专讜讜讞 讟讜讘讗 诪讗讬 讚讗"专 讗讘讛讜 讗诇 转拽专讬 注诇讬 注讬谉 驻讬专讜砖 讚讚讘专讬诐 讻讻转讘谉 讛讬讬谞讜 讘谉 驻讜专转 讞谉 讬专讘讛 注诇讬 注讬谉 砖诇讗 讬讝讬拽 讗讜转讜. 讜诇讝"讗 讗诇 转拽专讬 注诇讬 注讬谉 讚诪砖诪注 讚讗讛谞讬 讜讬转谉 讞讬谞讜 诇讛谞爪诇 诪注讬谉 讛专注 讜诇讗 讝讜 讗祝 讝讜 注讜诇讬 注讬谉 讚讛注讬谉 讛专注 诇讗 住讙讬 讚诇讗 讬讝讬拽 讗诇讗 诪讜注讬诇 诇讜 讜讛讜讗 驻诇讗:
讜讚专讱 专诪讝 讗驻砖专 讚讛讗讜转讬讜转 讛拽讜讚诪讜转 诇讗讜转讬讜转 注讬谉 讛诐 讗讜转讬讜转 住讟谞 讜讝讛讜 讘谉 驻讜专转 诪讛谞讬 谞讙讚 住讟谉 砖诇讗 讬讝讬拽讛讜 讻讬 讛注讬谉 讛专注 讛讜讗 诪讛住讟"讗 讜谞讬爪讜诇. 讙诐 注讬谉 讙讬诪讟' 住"诪 注诐 讛讻讜诇诇. 讜讝讛 专诪讝 讗诇 转拽专讬 注诇讬 注讬谉 讚讗"讻 注诇讬 注讬谉 专"诇 讗讜转讬讜转 讛拽讜讚诪讜转 诇讗讜转 注讬谉 砖讛诐 讗讜转讬讜转 住讟谉 讜讗讛谞讬 诇讬谞爪诇. 讗诇讗 注讜诇讬 注讬谉 砖讛讜讗 注诇 讛注讬谉 讙讬' 住"诪 讜讬砖 诪注诇讛 讬讜转专 砖诪讜注讬诇 诇讜 讛注讬谉 讛专注 讻驻讬专讜砖 讛专讘 讛注专讜讱 讜讝讛 讗诐 谞拽专讗 注讜诇讬 注讬谉:
讜讚专讱 讛讗诪转 讗驻砖专 讚讬注拽讘 讗讘讬谞讜 注"讛 讻讬讜讬谉 诇讛诪砖讬讱 诪注讬谞讗 讚讗"讗 砖讛讜讗 注讬谞讗 驻拽讬讞讗 注讬谞讗 讚讗砖讙讞讜转讗 注讬谞讗 讚讛讜讗 谞讟讜专讗 讜讻讜' 讻诪"砖 讘讗讚专讗 拽讚讬砖讗 讜讛讜讗 驻专' 讛' 讝讜"谉 讗讜"讗 讗"讗 讜诇讻讱 注讬谉 讙讬' 讛' 讛讜讬讜转 诇讛诪砖讬讱 诪讗"讗 诇讗讜"讗 讜讝讜"谉 讜诪转讘讟诇讬诐 讛讚讬谞讬谉. 讜诇讝讛 讘谉 驻讜专转 讬讜住祝 讘谉 驻讜专转 讛诐 讛' 转讬讘讜转 诇讻讜讬谉 注诇讬 注讬"谉 讛' 讛讜讬讜转 诇讛砖驻讬注 诪注讬谞讗 讚讗"讗 讜诇讻谉 谞讜讛讙讬' 诇讬谞爪诇 诪注讛"专 诇注砖讜转 讛 砖诇 讻住祝 讜讗驻砖专 诇专诪讜讝 诇讛' 驻专' 诇讛砖驻讬注 诪讗"讗 砖讛讜讗 专讞诪讬诐 讙诪讜专讬诐 讜讻住祝 专讜诪讝 诇讞住讚. 讜讻谉 谞讜讛讙讬诐 诇讜诪专 讞诪砖讛 诇讬谞爪诇 诪注讛"专. 讜讗"砖 讛讛讬"讘. 讗讞专 讝诪谉 专讗讬转讬 讚讘讗讚专讗 拽讚讬砖讗 讙讜驻讗 诪驻讜专砖 讚注"讬 砖讛讜砖驻注 注诇 讬讜住祝 讛爪讚讬拽 诪注讬谞讗 讚讗"讗 谞讬爪讜诇 诪注讛"专 讜讝讛讜 讘谉 驻讜专转 注诇讬 注讬谉 注"砖 [讘讚祝 拽"诇 注"讗. 讜诪讛 砖讻转讘转讬 砖谞讜讛讙讬诐 诇注砖讜转 讛' 砖诇 讻住祝 讻谉 讻转讘 讘住' 讗讬讜诪讛 讻谞讚讙诇讜转 讜讛讘讬讗讜 讘住' 讬诇拽讜讟 专讗讜讘谞讬 驻' 讜讬讞讬 讚祝 注"讙 专讬砖 注诪讜讚 讘' 讚驻讜住 讗诪砖讟专讚诐 注"砖]:


讜讗讘"讗  注讬谉 砖诇讗 专爪转讛 诇讝讜谉 诪诪讛 砖讗讬谞讛 砖诇讜 讜讻讜' 讜讗驻砖专 诇专诪讜讝 讻讬 讛讜讗 转讬拽谉 讬住讜讚 讜诇讻谉 砖诐 砖讚讬 砖讛讜讗 讘讬住讜讚 诪讙讬谉 注诇讬讜 砖诇讗 讬砖诇讜讟 讘讜 注讬谉 讛专注 讜诇讻谉 专"转 讘谉 驻讜专转 讬讜住祝 讘谉 驻讜专转 注诇讬 注讬谉 讙讬诪讟' 砖讚讬. 讜讗驻砖专 砖讻讘砖 讬爪专讜 讘讻讞 砖诐 砖讚讬 讻诪"砖 专讘讬谞讜 讛讗专"讬 讝爪"诇 讻讬 讬爪专 讘诪讬诇讜讬 讬讜讚 爪讚讬 专讬砖 住"转 砖讚讬 讜诇讻谉 谞讬爪讜诇 诪注讛"专:

